UNEDITEDWRITINGS: 'ബംഗാളിന്റെ (നിറംമങ്ങിയ) ചെങ്കൊടികള് നമ്മളെന്തിന് ചുമക്കണം?'\n'ബംഗാളിന്റെ (നിറംമങ്ങിയ) ചെങ്കൊടികള് നമ്മളെന്തിന് ചുമക്കണം?'\nപ്രൊഫ. സുഖേന്തു സര്‍ക്കാര്/ബിജുരാജ്\nബംഗാളിന്റെ ഗ്രാമങ്ങളില് നിന്നുള്ള വാര്‍ത്തകള്‍ക്കായി മലയാളി എന്നും ചെവിയോര്‍ത്തിട്ടുണ്ട്. അവിടെ നിന്ന് നല്ല വാര്‍ത്തകള് വരുമെന്ന് വിപ്ലവത്തെ സ്‌നേഹിക്കുന്ന രാജ്യമെമ്പാടുമുള്ള ലക്ഷക്കണക്കിന് യുവാക്കള് ഇപ്പോഴും പ്രതീക്ഷിക്കുന്നു; വെറുതെയെങ്കിലും ആശിക്കുന്നു. അതിനാല് അവിടെ എന്തുനടക്കുന്നു എന്നതിന് ചെറുതല്ലാത്ത പ്രാധാന്യമാണുള്ളത്. പ്രത്യേകിച്ച് സി.പി.എമ്മും അനുബന്ധ ബുദ്ധിജീവികളും മികച്ച വികസനമാതൃകയായി ബംഗാളിനെ ദേശീയതലത്തില് ഉയര്‍ത്തിക്കാട്ടുമ്പോള്.\nമുപ്പതുവര്‍ഷമായി ഇടതുപക്ഷം ഭരിക്കുന്ന ബംഗാള്, സി.പി.എം. അവകാശപ്പെടുന്നതുപോലെ സുന്ദരമാണെങ്കില് എന്തുകൊണ്ട് അവിടെ നിന്ന് ആയിരക്കണക്കിന് യുവാക്കള് തൊഴില്‍തേടി നമ്മുടെ കൊച്ചിയിലും മറ്റു കെട്ടിടനിര്‍മാണ മേഖലകളിലും ദിനംതോറും വന്നടിയുന്നു? കുറഞ്ഞവേതനവും ദുരിത ജീവിതവും മാത്രം വാഗ്ദാനം ചെയ്യുന്ന നമ്മുടെ തൊഴിലിടങ്ങളില് അടിമത്തൊഴിലാളികളാകാന് (കരാര്,ബോണ്ടഡ് എന്നൊക്കെ മറ്റുപേരുകള്) അവര് നിര്‍ബന്ധിതരാക്കപ്പെടുന്ന സാഹചര്യം എന്താവും?\nബംഗാളിന്റെ ഗ്രാമങ്ങളില് മൂന്നു പതിറ്റാണ്ടായി പ്രവര്‍ത്തിക്കുന്ന പ്രൊഫ. സുഖേന്തു സര്‍ക്കാര് നിരത്തുന്നത് മറ്റ് ചില യാഥാര്‍ത്ഥ്യങ്ങളാണ്. ബംഗാളിന്റെ നിറംമങ്ങിയ ചെങ്കൊടികള് നമുക്ക് ഒരു പ്രതീക്ഷയും ശേഷിപ്പിക്കുന്നില്ലെന്നദ്ദേഹം പറയുന്നു. തൊഴില്‍അഭയാര്‍ത്ഥിത്വം മാത്രം സമ്മാനിക്കുന്ന ഈ അസംബന്ധ പുറംതോട് പൊട്ടിച്ചു പുറത്തുകടക്കണം. പുത്തന്‍മുതലാളിത്തത്തിന്റെ കുഴലൂത്തുകാരും നടത്തിപ്പുകാരുമായി സി.പി.എം. തുടരുന്നതിനാല് ബദല് തേടണം-സുഖേന്തു സര്‍ക്കാര് ആവശ്യപ്പെടുന്നു.\nകൊല്‍ക്കത്ത സര്‍വകലാശാലയ്ക്ക് കീഴിലുള്ള ശിവോനാഥ് ശാസ്ത്രി കോളജില് കാല്‍നൂറ്റാണ്ടിലേറെയായി ധനതത്വശാസ്ത്ര അധ്യാപകനാണ് സുഖേന്തു സര്‍ക്കാര്. സാമ്പത്തികശാസ്ത്ര വിദഗ്ധന് എന്നതിനു പുറമെ, ബദല് സാമ്പത്തിക പദ്ധതികള് മുന്നോട്ട് വയ്ക്കുന്ന അദ്ദേഹം രാജ്യത്തെ വിവിധ സെമിനാറുകളിലും പ്രക്ഷോഭവേദികളിലും നിലപാടുകള് അവതരിപ്പിച്ചുവരുന്നു. സലീം പ്രോജക്ടിന്റെ യഥാര്‍ത്ഥമുഖം, നന്ദിഗ്രാം: വസ്തുതകളും പാഠങ്ങളും തുടങ്ങി വലുതും ചെറുതുമായ നിരവധി പുസ്തകങ്ങളും ലഘുലേഖകളും ബംഗാളിയില് എഴുതിയിട്ടുണ്ട്. അടിയന്തരാവസ്ഥയ്ക്കുതൊട്ടു പിന്നാലെ സജീവ വിപ്ലവരാഷ്ട്രീയത്തിലേക്കു കടന്നുവന്ന സുഖേന്തു, ദീര്‍ഘകാലം സി.പി.ഐ.(എം.എല്)ന്റെ ബംഗാള് നേതൃത്വത്തിലും ഇടക്കാലത്ത് അഖിലേന്ത്യാ നേതൃത്വത്തിലും സജീവമായിരുന്നു. ഇപ്പോള് പാര്‍ലമെന്റ് താല്‍പര്യങ്ങള്‍ക്കു പുറത്ത് പ്രവര്‍ത്തിക്കുന്ന സമരസംഘടനകളുടെയും ഗ്രൂപ്പുകളുടെയും ഐക്യവേദിയായ 'സ്ട്രഗിള് ഇന്ത്യ'യുടെ അഖിലേന്ത്യാ അധ്യക്ഷനാണ്. മനുഷ്യാവകാശ പ്രവര്‍ത്തകനും ആക്റ്റിവിസ്റ്റുമാണ്.\nആഗോള സാമ്പത്തിക പ്രതിസന്ധിയുമായി ബന്ധപ്പെട്ട് നടന്ന അഖിലേന്ത്യാ സെമിനാറില് മുഖ്യപ്രഭാഷകനായി സുഖേന്ദുസര്‍ക്കാര് അടുത്തിടെ കൊച്ചിയില് എത്തിയിരുന്നു. ആഗോള സാമ്പത്തിക മാന്ദ്യത്തെപ്പറ്റി, ബംഗാളിനെപ്പറ്റി, സി.പി.എമ്മിനെപ്പറ്റി, ബദല് രാഷ്ട്രീയത്തെപ്പറ്റി അദ്ദേഹം സംസാരിക്കുന്നു:\nബംഗാളും സി.പി.എം ഭരണവും\nബംഗാളിന്റെ സാമൂഹ്യ-സാമ്പത്തികാവസ്ഥയില് എന്താണ് നടക്കുന്നത്?\nപശ്ചിമ ബംഗാളില് നടക്കുന്നതെല്ലാം മോശം കാര്യങ്ങളാണ്. സാമ്പത്തികമായും സാമൂഹികമായും ബംഗാള് തകര്‍ന്നടിഞ്ഞുകൊണ്ടിരിക്കുന്നു. സര്‍വമേഖലകളിലും മുരടിപ്പ് പ്രകടമാണ്. കാര്‍ഷികമേഖല തകര്‍ന്നു. പട്ടിണിയും തൊഴിലില്ലായ്മയും കടക്കെണിയും പെരുകുന്നു; അതിനാല് ആത്മഹത്യയും. 45 ലക്ഷം തൊഴില്‍രഹിതരാണ് എംപ്ലോയ്‌മെന്റ എക്‌സ്‌ചേഞ്ചുകളില് പേര് രജിസ്റ്റര് ചെയ്ത് തൊഴില് കാത്തിരിക്കുന്നത്. അവരുടെ എണ്ണം ദിനംപ്രതി വര്‍ധിക്കുന്നു. വ്യവസായിക മുരടിപ്പ് പ്രകടമാണ്. യഥാര്‍ത്ഥ ഭൂപരിഷ്‌കരണം നടന്നിട്ടില്ല. മണ്ണില്‍പണിയെടുക്കുന്ന ഭൂരിപക്ഷം പേര്‍ക്കും ഇപ്പോഴും ഭൂമിയില്ല. മറിച്ച് ചെറുന്യൂനപക്ഷം വരുന്ന വന്‍കിട-ദല്ലാള് മുതലാളിത്ത വര്‍ഗ്ഗങ്ങളിലും ഭൂപ്രഭുക്കളിലും ഭൂമിയുടെ കേന്ദ്രീകരണം തുടരുന്നു. അര്‍ദ്ധകൊളോണിയല് അവസ്ഥയിലാണ് ഇപ്പോഴും ബംഗാള്. ഒരു ജനാധിപത്യ അവകാശങ്ങളും അംഗീകരിക്കാത്ത ഫാസിസ്റ്റ് ഭരണം നിലനില്‍ക്കുന്നു. പ്രതിഷേധ ശബ്ദങ്ങളെല്ലാം അടിച്ചമര്‍ത്തപ്പെടുന്നു. സംസ്ഥാനത്തെ വിഭവങ്ങള് കൊള്ളയടിക്കാന് ഭരണകൂടം സാമ്രാജ്യത്വ-വിദേശ വന്‍കിട മുതലാളിവര്‍ഗ്ഗത്തിന് തുറന്ന രീതിയില് ഒത്താശ ചെയ്യുന്നു. നഗരങ്ങളില് മാത്രം വികസനപ്രവര്‍ത്തനങ്ങള് നടക്കുമ്പോള് ഗ്രാമങ്ങള് അടിസ്ഥാന സൗകര്യങ്ങള് പോലുമില്ലാതെ നരകിക്കുന്നു.\nഅപ്പോള്, ബംഗാള് എത്രമാത്രം ഇടതുപക്ഷത്താണ്?\nബംഗാളിലെ ഇടതുപക്ഷം എന്നു പറയുമ്പോള് പൊതുവില് എല്ലാവരും ഉദ്ദ്യേശിക്കുന്നത് സി.പി.എം-സി.പി.ഐ. കക്ഷികളെയാണ്. അതാണ് ചോദ്യംകൊണ്ടുദ്ദ്യേശിക്കുന്നതെങ്കില് ബംഗാള് ഒട്ടും ഇടതുപക്ഷത്തല്ല. അവിടെ ചെങ്കൊടി നിറംമങ്ങി മുതലാളിത്തകൊടിയായി മാറിക്കഴിഞ്ഞു. അടിസ്ഥാന തൊഴിലാളിവര്‍ഗ്ഗാശയങ്ങള്‍ക്ക് ഒരു വിലയും സി.പി.എമ്മോ അവരുടെ സര്‍ക്കാരോ കല്‍പിക്കുന്നില്ല. നടന്നുകൊണ്ടിരിക്കുന്നത് സമ്പൂര്‍ണ മുതലാളിത്തവല്‍ക്കരണവും സാമ്രാജ്യത്വസേവയുമാണ്. സംസ്ഥാനത്തെ വിഭവങ്ങള് കൊള്ളയടിക്കാന് വിദേശ-സാമ്രാജ്യത്വങ്ങള്‍ക്ക് എല്ലാ ഒത്താശയും അവര് ചെയ്തുകൊടുക്കുന്നു. ജനങ്ങളുടെ ക്രയശേഷി കുറഞ്ഞതുകൊണ്ടാണ് ഇപ്പോഴത്തെ പ്രതിസന്ധി, അതുകൊണ്ട് വികസനം വേണം. വികസനത്തിന് സ്വകാര്യ നിക്ഷേപം വേണം-എന്ന മട്ടിലാണ് അവര് കാര്യങ്ങളെ കാണുന്നത്. സ്വകാര്യ-വിദേശ നിക്ഷേപം എന്ന അവരുടെ മുറവിളി ഏതാണ്ട് ഒരു വിലാപം പോലെയാണ് അനുഭവപ്പെടുന്നത്. എന്താണ് വികസനം എങ്ങനെ പ്രതിസന്ധികള് മറികടക്കാം എന്നതിനെപ്പറ്റി ശാസ്ത്രീയ ഒരു കാഴ്പ്പാടും അവര്‍ക്കില്ല. ഫലത്തില് ജനങ്ങള് ഇടതുപക്ഷത്തില് നിന്ന് അകന്നുകൊണ്ടിരിക്കുകയാണ്.\nനിങ്ങള് തീര്‍ത്തും ഒരു 'ഇടതുപക്ഷ' വിരുദ്ധനെപ്പോലെയാണ് സംസാരിക്കുന്നത്...\nതെറ്റിധരിക്കേണ്ട. ഞാന് ഒരു കമ്യൂണിസ്റ്റാണ്. മാര്‍ക്‌സിസ്റ്റ്-ലെനിനിസ്റ്റാണ്. പക്ഷേ അതിനര്‍ത്ഥം സി.പി.എമ്മുകാരന് ആണെന്നല്ല. യഥാര്‍ത്ഥ ഇടതുപക്ഷക്കാര്‍ക്ക് കമ്യൂണിസ്റ്റുകള്‍ക്കൊപ്പം നിലനില്‍ക്കാനാവില്ല. ബദല് അന്വേഷിക്കേണ്ടതുണ്ട്. ഈ സി.പി.എമ്മിനെ ഇടതുപക്ഷമെന്ന് വിളിച്ചാല്, അല്ലെങ്കില് അവരുടെ കാപട്യം തിരിച്ചറിയാനാവുന്നില്ലെങ്കില് നമ്മള് വിഡ്ഢികളാകും. ബദല് തേടുന്ന ഒരു ഇടതുപക്ഷക്കാരനാണ് ഞാന്. അതുകൊണ്ട് അവിടുത്തെ യാഥാര്‍ത്ഥ്യങ്ങളെ സത്യസന്ധമായി സമീപിക്കാന് ശ്രമിക്കുന്നു.\nബംഗാളില് നിന്ന് തൊഴില് തേടി നൂറുകണക്കിനുപേര് കേരളത്തിലേക്ക് വന്നുകൊണ്ടിരിക്കുകയാണ്. പ്രത്യേകിച്ച് കുറഞ്ഞ വേതനം ഉള്ള തൊഴിലുകള് തേടി. താങ്കള് എങ്ങനെയാണ് ഇതിനെ കാണുന്നത്?\nഞാന് നേരത്തെ പറഞ്ഞു ബംഗാള് അടിസ്ഥാപരമായി ദരിദ്രമാണെന്ന്. സര്‍വ്വ മേഖലകളും തകര്‍ന്നു കഴിഞ്ഞു. ഞാന് വെറുതെ, വിലകുറഞ്ഞ ആരോപണം നടത്തുകയല്ല. വാസ്തവം അതാണ്. തൊഴിലില്ല. കൂലിയില്ല. ഇതുവരെ സര്‍ക്കാര് നടപ്പാക്കിയതു മുഴുവന് നഗരകേന്ദ്രീകൃതമായി വന്‍കിട-ഇടത്തരം വര്‍ഗ്ഗ താല്‍പര്യങ്ങളെ സേവിക്കുന്ന വ്യവസായ പദ്ധതികള് മാത്രാണ്. ഇതുമൂലം ഗ്രാമങ്ങള് ദരിദ്രമായി. വലിയ അളവില് ബംഗാള് ഇന്ന് തൊഴില്‍അഭയാര്‍ത്ഥികളെ സൃഷ്ടിച്ചുകൊണ്ടിരിക്കുകയാണ്. ഗ്രാമങ്ങളില് പട്ടിണി തുടരുന്നതിനാല് ജനങ്ങള് എവിടേക്കും തൊഴില് തേടി പോകും. കേരളത്തിലേക്ക് മാത്രമല്ല, ഉത്തരേന്ത്യന് സംസ്ഥാനങ്ങളില്, ഡല്‍ഹിയില്, മുംബൈയില്, ഗള്‍ഫില് എല്ലാം ബംഗാളിലെ തൊഴില് അഭയാര്‍ത്ഥികള് ചെന്ന് അടിഞ്ഞുകൊണ്ടിരിക്കുകയാണ്. ബംഗാളില് ജോലിയോ മെച്ചപ്പെട്ട വേതനമോ ഇല്ലാത്തതുകൊണ്ടാണ് അവര് കേരളത്തില് കുറഞ്ഞകൂലിക്ക് പണിയെടുക്കാന് വരുന്നത്. നമ്മളിതിനെ കാണേണ്ടത് ബംഗാളി സമൂഹം ഈ 'ഇടതു'ഭരണത്തിന് കീഴില് വല്ലാതെ ഞെരുങ്ങുന്നു എന്നുതന്നെയാണ്. വരും നാളില് അതു ഒന്നു കൂടി വര്‍ധിക്കാന് മാത്രമാണ് സാധ്യത. അതാണ് ഞങ്ങളുടെ, ബംഗാളികളുടെ ഗതികേട്.\nവ്യവസായങ്ങള് വളരാനോ തുടങ്ങാനോ പറ്റിയ രാഷ്ട്രീയഅന്തരീക്ഷം ബംഗാളില് ഇല്ലാത്തതുകൊണ്ടാണ് തൊഴില്‍രഹിതര് സൃഷ്ടിക്കപ്പെടുന്നത് എന്ന ഒരു മറുവാദം ഉന്നയിക്കപ്പെടുന്നുണ്ട്...\nഅത് മറ്റൊരു തരം അസംബന്ധമാണ്. വ്യവസായങ്ങള് ഇല്ലാത്തതുകൊണ്ടല്ല, തലതിരിഞ്ഞ വ്യവസായ നയം കൊണ്ടാണ് തൊഴില്‍രഹിതര് ഉണ്ടാവുന്നത്. നന്ദിഗ്രാമിലും സിംഗൂരിലും വ്യവസായങ്ങള് വന്നാല് കിട്ടുമെന്ന പറഞ്ഞ തൊഴിലിന്റെ എത്രയോ മടങ്ങ് ഇരട്ടിയാണ് അവിടെ ഭൂമിയേറ്റെടുക്കലിലൂടെ ഇല്ലാതാക്കാന് ഭരണകൂടം ശ്രമിച്ചത്? നമ്മള് വ്യവസായങ്ങള്‍ക്ക് ഭൂമിയേറ്റെടുക്കുമ്പോള്, അതുവരെ ആ ഭൂമിയെ ആശ്രയിച്ച് ഉപജീവനം നടത്തിയിരുന്ന പതിനായിരങ്ങളെ കാണില്ല. ആ തൊഴില്‍നഷ്ടത്തെപ്പറ്റി പറയില്ല. എന്നിട്ട് ഒരു കാര് കമ്പനി വന്നാല് ലഭിക്കുമെന്നു പറയുന്ന വളരെ കുറച്ച് തൊഴിലിനെപ്പറ്റി പറയുന്നു. എന്തൊരു അസംബന്ധമാണത്. ഒരിക്കലും മാര്‍ക്‌സിസ്റ്റ് ധാരണയ്ക്കനുസരിച്ച്, കൃഷിയെ അടിത്തറയാക്കുന്ന വ്യവസായവല്‍ക്കരണ നയം ബംഗാള് സ്വീകരിച്ചിട്ടില്ല. അതയായത് കൃഷിയും വ്യവസായവും പരസ്പര പൂരകമാകുന്ന ബന്ധത്തില് ശ്രദ്ധിച്ചില്ല. കാര് ഫാക്ടറി കൊണ്ടുവരാന് ശ്രമിച്ചു. അതുവേണ്ടി ഫലഭൂയിഷ്ഠമായ കൃഷിഭൂമി ഇല്ലാതാക്കാന് ശ്രമിച്ചു. തദ്ദേശിയരായ കര്‍ഷകരുടെയും തൊഴിലാളികളുടെയും പ്രശ്‌നങ്ങള് അവഗണിച്ചു. ഇങ്ങനെ വ്യവസായങ്ങള് കൊണ്ടുവന്നതിന്റെ ഫലമായി കൃഷി മേഖലയും അനുബന്ധ തൊഴില്‍മേഖലകളും തകര്‍ന്നു. ഇതാണ് യഥാര്‍ത്ഥപ്രശ്‌നം. ഇതു തിരിച്ചറിയുന്നില്ലെങ്കില് നമ്മള് തെറ്റായ നിഗമനങ്ങളിലെത്തും. കൃഷിയെ എന്നാണ് ഇടതുപക്ഷ സര്‍ക്കാര് പ്രോത്സാഹിപ്പിച്ചത്? എന്തുസഹായമാണ് ആ മേഖലകളില് ചെയ്തത്? ലക്ഷക്കണക്കിന് ഏക്കര് പാടങ്ങള് കൃഷിയിറക്കാതെ കിടക്കുന്നുണ്ട്. എന്തു സാമ്പത്തിക സഹായമാണ് അങ്ങനെയല്ലാതിരിക്കാന് സര്‍ക്കാര് ചെയ്ത്? പ്രശ്‌നം സാമ്രാജ്യത്വ-വന്‍കിട മുതലാളിവര്‍ഗ സേവതന്നെയാണ്.\nബംഗാളിലെ ജനങ്ങള് എങ്ങനെ പ്രതികരിക്കുന്നു. എന്താണ് പ്രതിഷേധങ്ങളുടെ പൊതുസ്വഭാവം? സമരങ്ങള് വികസിക്കുകയാണോ?\nഅതെ. സമരങ്ങളും പ്രതിഷേധങ്ങളും ശക്തമാവുകയാണ്. അതൊരു വലിയ മുന്നേറ്റമായി മാറിയിട്ടൊന്നുമില്ല. നന്ദിഗ്രാമില് നടന്നത് ശക്തമായി കൊണ്ടിരിക്കുന്ന പ്രക്ഷോഭത്തിന്റെ ചിതറിയ രൂപങ്ങളാണ്. കുടിയിറക്കലിനെതിരെ, അടിസ്ഥാന സൗകര്യ വികസനത്തിനുവേണ്ടിയൊക്കെ സമരങ്ങള് വിവിധ സംഘടനകളുയും വ്യക്തികളുടെയും നേതൃത്വത്തില് ഒറ്റയ്ക്കും കൂട്ടായും ഒക്കെ നടക്കുന്നുണ്ട്. എന്നാല് സംസ്ഥാന തലത്തില് ഒരു കൂട്ടായ്മ ഇതുവരെയും രൂപംകൊണ്ടിട്ടില്ല. വൈകാതെ, ശരിയായ രാഷ്ട്രീയ കാഴ്പ്പാടിന്റെ അടിസ്ഥാനത്തില് പോരാടുന്ന എല്ലാവരും ഒന്നിച്ചേക്കാം. ഇപ്പോള് അതൊരു പ്രതീക്ഷ മാത്രമാണ്.\nമാവോയിസ്റ്റുകള് നന്ദിഗ്രാം പോലുള്ള സമരങ്ങള് സൃഷ്ടിയാണെന്നും വികസനപദ്ധതികളെ അട്ടിമറിക്കുകയാണെന്നുമുള്ള ആരോപണം സി.പി.എം. ഉന്നയിക്കുന്നുണ്ട്?\nനന്ദിഗ്രാം മാവോയിസ്റ്റ് സൃഷ്ടിയാണെന്ന മട്ടിലുള്ള പ്രചാരണം സി.പി.എമ്മിന്റെ വിലകുറഞ്ഞ പ്രചരണ തന്ത്രം മാത്രമാണ്. മാവോയിസ്റ്റുകള്/നക്‌സലൈറ്റുകള് സമരത്തില് പങ്കെടുത്തിട്ടേയില്ല എന്നല്ല. എന്നാല് ഇത് കേവലം മാവോയിസ്റ്റ് ഗൂഢാലോചനയായി പെരുപ്പിച്ച് പറയുമ്പോള് നന്ദിഗ്രാമിലെ ജനങ്ങള് ഉന്നയിച്ച പ്രശ്‌നത്തെ പുകമറയ്ക്കുള്ളിലാക്കി രക്ഷപ്പെടാമെന്നാണ് സി.പി.എം. കരുതിയത്. പക്ഷേ, ആ നീക്കം പൊളിഞ്ഞു. ബംഗാളില് എവിടെയൊക്കെ ജനകീയ പ്രക്ഷോഭങ്ങള് നടക്കുന്നുവോ അതിനെയൊക്കെ അടിച്ചമര്‍ത്താന് സി.പി.എം. അവയൊക്കെ മാവോയിസമായി മുദ്രകുത്തുകയാണ് ചെയ്യുന്നത്. ഇങ്ങനെ ചെയ്യുമ്പോള് മറ്റൊന്നുകൂടി സംഭവിക്കുന്നുണ്ട്. അല്‍പം ഭയമുണ്ടെങ്കിലും മവോയിസ്റ്റുകള് തങ്ങള്‍ക്കൊപ്പം നില്‍ക്കുന്നവരാണ് എന്ന് ജനങ്ങള് ചിന്തിച്ചുതുടങ്ങിയിരിക്കുന്നു.\nബംഗാളിന്റെ ഒരു ഭാഗത്ത് പ്രത്യേക ഗൂര്‍ഖാ സംസ്ഥാനം തുടങ്ങിയ ആവശ്യങ്ങള് ഉന്നയിച്ചുകൊണ്ടുള്ള സമരങ്ങള് ശക്തിപ്പെടുന്നു. അത്തരം മുന്നേറ്റങ്ങളെ എങ്ങനെയാണ് താങ്കള് സമീപിക്കുന്നത്?\nപ്രത്യേക ഗൂര്‍ഖാ സംസ്ഥാനം എന്ന ആവശ്യം ന്യായമാണ്. ഗൂര്‍ഖാ മേഖലകള് സംസ്ഥാനത്ത് ഏറ്റവും അവികസിതമാണ്. നല്ല റോഡുകളോ, വൈദ്യുതി-ജലവിതരണ സംവിധാനമോ അവിടെയില്ല. സാമ്പത്തികമായും, സാംസ്‌കാരികമായും മറ്റുമൊക്കെ ഏറ്റവും പിന്നാക്കാവസ്ഥയാണ് അവിടെ. അവരില് നല്ല പങ്കും തൊഴില്‍അഭയാര്‍ത്ഥികളാണ്. അവരെ ഞങ്ങളുടെ സംഘടന പിന്തുണയ്ക്കുന്നുണ്ട്. കേവലം ഒരു സംസ്ഥാനം രൂപീകരിച്ചതുകൊണ്ട് അവിടെ പ്രശ്‌ന പരിഹാരമാവില്ല എന്നതുവേറെ കാര്യം. സോഷ്യലിസ്റ്റ് കാഴ്പ്പാടുള്ള ജനകീയ ഭരണസംവിധാനം സാധ്യമായലേ അവര്‍ക്ക് അത്യന്തികമായ നേട്ടമുണ്ടാവൂ. അത്തരം കാഴ്പ്പാട് അവര്‍ക്കില്ല. പക്ഷേ, ഗൂര്‍ഖകളുടെ വാദത്തിന് ന്യായീകരണമുള്ളതുകൊണ്ട് തന്നെ ഞങ്ങളതിനെ പിന്തുണയ്ക്കുന്നു.\nമുമ്പ് അസമുകാരും ഉള്‍ഫപോലുള്ള സംഘടനകളും ഉന്നയിച്ച മുഖ്യപ്രശ്‌നം ബംഗാളില് നിന്നുള്ള അധിനിവേശമാണ്. അതാണ് പിന്നീട് ദേശീയ വിമോചന സമരമായി മാറുന്നത്...\nഅസമില് ബംഗാള് അധിനിവേശം നടന്നു എന്നത് വസ്തുതയാണ്. കേവലം ബംഗാളി അധിനിവേശം നടന്നു എന്നതുകൊണ്ടല്ല അസമുകാര് പ്രതിഷേധം സംഘടിപ്പിച്ചത്. അവര് വര്‍ഗ്ഗ പ്രശ്‌നം കൂടിയാണ് ഉന്നയിച്ചത്. അതായത് ബംഗാളില് നിന്നുള്ള വന്‍കിട-ഇടത്തരം വര്‍ഗത്തിന്റെ ആധിപത്യം. ഈ ആധിപത്യം അസമിന്റെ സാമ്പത്തിക-സാമൂഹ്യ വ്യസ്ഥിതിക്കുമേല് അധികാരം കൈയാളിയപ്പോഴാണ് സമരങ്ങള് പൊട്ടിപ്പുറപ്പെട്ടത്. കേവലം ബംഗാളി അധിനിവേശമായി അതിനെ ചുരുക്കി കണ്ടാല് നമ്മള് എത്തുക സങ്കുചിത പ്രാദേശിക വികാരത്തിലാവും.\nമുതലാളിത്തത്തിന്റെ പ്രതിസന്ധി, ബദല്\nആഗോള തലത്തിലുള്ള സാമ്പത്തിക പ്രതിസന്ധിയെ സാമ്പത്തിക ശാസ്ത്രകാരന്-അധ്യാപകന് എന്ന നിലയില് താങ്കള് എങ്ങനെ വിലയിരുത്തുന്നു? എന്താണ് സാമ്പത്തിക പ്രതിസന്ധിക്ക് കാരണം?\nഈ പ്രതിസന്ധിക്ക് രണ്ടുതരം കാരണങ്ങളുണ്ട്. ഒന്ന് സ്ഥായിയായത്. രണ്ടാമത്തേത് പെട്ടന്നുണ്ടായ കാരണങ്ങള്. സ്ഥായിയായ കാരണമെന്നത് മുതലാളിത്തത്തിന്റെ പ്രതിസന്ധിതന്നെയാണ്. ഇത് അതിന്റെ ആന്തരികമായ, അസ്ഥിരതാ കേന്ദ്രീകൃത സ്വഭാവത്തെ എടുത്തുകാട്ടുന്നു. 1920 മുതല് 1939 വരെ നീണ്ടുന്ന നിന്ന പ്രതിസന്ധിയുടെ മറ്റൊരു തുടര്‍ച്ചതന്നെയാണ് ഇതും. ആവശ്യത്തിലേറെ വികസിച്ച, ആവശ്യത്തിലേറെ ഉപകരണങ്ങള് കൊണ്ടുനിറഞ്ഞ ഒരു സമ്പദ്ഘടനയുടെ സ്വാഭാവിക പരിണാമമായിരുന്നു അന്നത്തെ തകര്‍ച്ച. അപ്പോള് ജെ.എം.കെയ്ന്‍സ് പൊതുമേഖലയുടെ അതിരുകള് വിസ്തൃതപ്പെടുത്തുന്നതാണ് എല്ലാറ്റിനുമുള്ള പരിഹാരമെന്ന് നിര്‍ദേശിച്ചു. യഥാര്‍ത്ഥത്തില് ഇപ്പോഴത്തെ പ്രതിസന്ധിയെന്നത് മാര്‍ക്‌സും ഏംഗല്‍സും ചൂണ്ടിക്കാട്ടിയ അമിതോല്‍പ്പാദനം തന്നെയാണ്. പരിമിതമായ വാങ്ങല് ശേഷി പ്രശ്‌നത്തെ മുതലാളിത്തം അഭിമുഖീകരിക്കുന്നു. '80 കളില് അമേരിക്കന് നേതൃത്വത്തിലുള്ള സാമ്രാജ്യത്വം നവലിബറലിസത്തിലേക്ക് തിരിഞ്ഞു. എല്ലാ അര്‍ത്ഥത്തിലും സാമ്രാജ്യത്വത്തിന് തോന്നും പോലെ പെരുമാറാന് അനുവദിക്കുന്ന ഒരു ലോകമായിട്ടാണ് '90 കള് വിവക്ഷിക്കപ്പെട്ടത്. സാമ്രാജ്യത്വ മൂലധന ഒഴുക്കിന്‍മേലുള്ള എല്ലാ നിയന്ത്രണങ്ങളും എടുത്തുമാറ്റാനും കര്‍ക്കശമായി ചുരുക്കാനും ഡങ്കല് കരാറിലൂടെ കഴിഞ്ഞു. യു.എസ്.എസ്.ആറിന്റെ തകര്‍ച്ച അവരുടെ അഴിഞ്ഞാട്ടത്തിന് ഇടനല്‍കി. ഒപ്പം മൂന്നാം ലോകരാജ്യങ്ങളെ ഐ.എം.എഫ്-ലോകബാങ്ക് കടക്കെണിയിലമര്‍ത്തി. വിപണി മൗലികവാദം അവരെ ചതിച്ചു. അതായത് എന്ത് ഉല്‍പാദിപ്പിക്കണം, ആര്‍ക്ക്, എങ്ങനെ, എങ്ങനെ വിതരണം ചെയ്യണം എന്നിവയെല്ലാം വിപണീശക്തികളുടെ സ്വതന്ത്രവും തടസ്സമില്ലാത്തതുമായ പരസ്പര പ്രവര്‍ത്തനത്തിലൂടെ സാധ്യമാകുമെന്ന് നവലിബറല് വിപണിവാദികള് കരുതി. അനുപാതങ്ങള് ലംഘിച്ച്, നിരന്തരം വളര്‍ന്നുപെരുകാനുള്ള, മൂലധനത്തിന്റെ ആന്തരിക പ്രവണതയാണ് ഇന്നത്തെ തകര്‍ച്ചയ്ക്ക് കാരണം. അമിതോല്‍പ്പാദനം തന്നെയാണ് അവര്‍ക്ക് വിനയായത്. മുതലാളിത്തം അതിന്റെ അനിവാര്യമായ തകര്‍ച്ചയിലേക്ക് നീങ്ങുന്നതിന്റെ വ്യക്തമായ ലക്ഷണങ്ങളായിട്ടാണ് ഞാനിതിനെ കാണുന്നത്.\nപക്ഷേ, പ്രതിസന്ധിക്ക് പെട്ടന്നുണ്ടായ കാരണം എന്താണ്?\nറിയല് എസ്‌റ്റേറ്റ് പണയ വിപണിയിലെ തകര്‍ച്ചയാണ് അമേരിക്കയിലെ പ്രതിസന്ധിക്കുണ്ടായ പെട്ടന്നുള്ള കാരണം. റിയല് എസ്‌റ്റേറ്റുകള് വാങ്ങാന് സ്വകാര്യ ബാങ്കുകള് വായ്പ വാരിക്കോരി നല്‍കിയിരുന്നു. വായ്പകള് ഗഡുക്കളായി തിരിച്ചടച്ചാല് മതി. ഇത് ബാങ്കിനും വായ്പ എടുക്കുന്നവര്‍ക്കും ഗുണകരമായിരുന്നു. ഇടപാടുകാര് വര്‍ധിച്ചതോടെ ഭവന വിപണിയും വികസിച്ചു. ഇതിന്റെ ഫലമായി ഊഹക്കച്ചവടം വല്ലാതെ വര്‍ധിച്ചു. വീടും ഭൂമിയും വന് തുകയ്ക്ക് മറിച്ചുവിറ്റ് പലരും ലാഭം കൊയ്തു. ഒരുഘട്ടത്തില് അവിടെ റിയല് എസ്‌റ്റേറ്റ് വിപണി 14 ലക്ഷം കോടി ഡോളര്‍വരെ എത്തി. പക്ഷേ, അമേരിക്കയുടെ യഥാര്‍ത്ഥ അവസ്ഥ ദയനീയമായിരുന്നു. തൊഴിലാളിവര്‍ഗത്തിലെ 26 ശതമാനം ദാരിദ്ര്യ രേഖയ്ക്കു താഴെയാണ്. അതേസമയം 1979 നും 2006 നും ഇടയില് ഏറ്റവും സമ്പന്നരായ ഒരു ശതമാനത്തിന്റെ വാര്‍ഷികവരുമാനം വര്‍ധിച്ചു. 2001ല് രാജ്യത്തെ ഏറ്റവും ദരിദ്രരായ 80 ശതമാനത്തിന് ഉണ്ടായിരുന്ന സ്വത്തിന്റെ നാലിരട്ടി ഈ ഒരു ശതമാനത്തിനുണ്ടായിരുന്നു. അതായത് അമേരിക്ക റിയല് എസ്‌റ്റേറ്റ് വിപണിയില് 'സമൃദ്ധ'മായി മുന്നേറുമ്പോള് ജനങ്ങളുടെ അവസ്ഥ ദരിദ്രമായി തുടരുകയായിരുന്നു എന്നര്‍ത്ഥം. അതിരു കവിഞ്ഞ് വിലയിട്ട റിയല് എസ്‌റ്റേറ്റ് ആസ്തികള് ഒടുവില് ആവശ്യക്കാരെ കണ്ടെത്താനാവാതെ ഇടിച്ചു നിന്നു. റിയല് എസ്‌റ്റേറ്റ് മേഖല തകര്‍ന്നു. മാലപ്പടക്കത്തിന് തിരികൊളുത്തിയതുപോലെ വസ്തുപണയപ്പാടുകളുടെയും മറ്റ് കടപത്രങ്ങളുടെയും മൂല്യം ഇടിഞ്ഞു. ബാങ്കുകള് കടം പിരിച്ചെടുക്കാനും വസ്തു ജപ്തി ചെയ്യാനും തുടങ്ങി. പിടിച്ചെടുത്ത വസ്തുക്കള്‍ക്ക് ആവശ്യക്കാരെ കണ്ടെത്താനായില്ല. പാഴായിക്കിടന്ന കെട്ടിടങ്ങള്‍ക്ക് അന്യായമായ നികുതി അടക്കേണ്ട ബാധ്യത ബാങ്കുകള്‍ക്കായി. ബാങ്കുകള് തകര്‍ന്നു. ഇങ്ങനെ ഒരു ചാക്രികമായ അവസ്ഥയാണ് പെട്ടന്നുള്ള തകര്‍ച്ചയ്ക്ക് കാരണം. റിയല് എസ്‌റ്റേ് മേഖലയില് അമേരിക്കയില് സംഭവിച്ചത് നമ്മുടെ നാട്ടിലും നടന്നുകൊണ്ടിരിക്കുന്ന ഭൂമിവില്‍പ്പനയുടെ വലിയ പതിപ്പായിരുന്നു.\nഎന്താണ് സാമ്പത്തിക പ്രതിസന്ധിയെ അതിജീവിക്കാനുള്ള രാഷ്ട്രീയ-സാമ്പത്തിക മാര്‍ഗം?\nഇന്നത്തെ പ്രതിസന്ധി മുതലാളിത്ത വ്യവസ്ഥയുടെ ദുര്‍ബലതകള് ശരിക്കും തെളിയിച്ചുകഴിഞ്ഞു. ഉയര്‍ന്നുവരുന്ന ലോക വിപ്ലവത്തിന്റെ പുതിയ അലകളെ ഉത്തേജിപ്പിക്കുകയും സജീവമാക്കുകയുമാണ് വേണ്ടത്. 'പരിക്ക് പറ്റിയെന്നോര്‍ത്ത് പേപ്പട്ടിയെ വെറുതെ വിടരുത്' എന്നാണ് പഴമൊഴി. ഇത് സാമ്രാജ്യത്വത്തിനും ബാധകമാണ്. മുതലാളിത്തത്തിന് ബദല് എന്നത് യഥാര്‍ത്ഥ സോഷ്യലിസമാണ്. മാവോയുടെ കാലത്തെ സോഷ്യലിസ്റ്റ് ചൈനയില് നിന്ന് പാഠങ്ങള് പഠിക്കണം. വൈദേശിക-ആഭ്യന്തര കടബാധ്യതയില്ലാത്ത സ്വാശ്രിത വികസിതമായ ചൈനയില് നിന്ന്. നമ്മുടെ നാട്ടിലുള്‍പ്പടെ സാമ്രാജ്യത്വത്തെ ഇല്ലാതാക്കുന്ന വിപ്ലവ പ്രവര്‍ത്തനങ്ങളില് പങ്കാളിയാകണം. അത്തരം ഒരു പങ്കാളിത്തം ലോകവിപ്ലവത്തിന്റെ ഭാഗമാണ്. ഇത്തരം വിപ്ലവത്തിലൂടെ യഥാര്‍ത്ഥ സോഷ്യലിസ്റ്റ് ബദല് സ്ഥാപിച്ചെടുക്കണം. അതുമാത്രമാണ് മാര്‍ഗം.\nപക്ഷേ, അമേരിക്കന് സര്‍ക്കാര് കൊണ്ടുവരുന്ന സാമ്പത്തിക സഹായപദ്ധതികള് പ്രതിസന്ധി മറികടക്കാന് സഹായിക്കില്ലേ?\nഒരു പക്ഷേ, മുതലാളിത്തത്തിന് തങ്ങള് നേരിടുന്ന പ്രതിസന്ധിയില്‍നിന്ന് താല്‍ക്കാലിക ആശ്വസം ലഭിച്ചേക്കും. വൈകാതെ വീണ്ടും മുതലാളിത്തവും അമേരിക്കയും പ്രതിസന്ധിയിലമരും. ഒബാമ ഭരണകൂടത്തിന്റെ സാമ്പത്തിക സഹായപദ്ധതികളില് വലിയ വൈരുദ്ധ്യം ഉണ്ട്. 70,000 കോടി ഡോളറിന്റെ രക്ഷാപദ്ധതി എന്നുപറയുന്നത് സ്വകാര്യബാങ്കുകള്‍ക്കുള്ള വമ്പന് സബ്‌സിഡിയാണ്. അതായത് സ്വകാര്യബാങ്കുകളുടെ നഷ്ടഭാരം അമേരിക്കയിലെ ജനങ്ങള് ചുമക്കുന്നു. ഇതിലൂടെ വ്യക്തമാകുന്നത് അമേരിക്കന് വര്‍ഗസ്വഭാവം തന്നെയാണ്. ജനങ്ങളെകൊള്ളയടിച്ചുകൊണ്ടിരുന്ന സ്വകാര്യബാങ്കുകള്‍ക്ക് ജനങ്ങളുടെ പണം തന്നെ അവരുടെ കൊള്ളതുടരാനായി നല്‍കുന്നു. വാള്‍സ്ട്രീറ്റിനെ രക്ഷിക്കാന് കൂറ്റന് മുതല്‍മുടക്ക് നടത്തിയപ്പോള്, ഉയര്‍ന്ന ശമ്പളം പറ്റുന്ന കുറച്ചുപേര്‍ക്കായി നികുതിപ്പണം ചിലവിടരുതെന്നാവശ്യപ്പെട്ട് വിവിധ വ്യവസായങ്ങളിലെ തൊഴിലാളികളും അധ്യാപകരും മറ്റും ന്യൂയോര്‍ക്ക് എക്‌സഞ്ചേിനു മുന്നില് പ്രതിഷേധിച്ചു. ആ പണം ജനങ്ങള്‍ക്കുവേണ്ടി ചിലവിടണമെന്നും തങ്ങളുടെ പെന്‍ഷന്‍പണവും മറ്റു സമ്പാദ്യങ്ങളും വാള്‍സ്ട്രീറ്റിലെ ഓഹരിക്കച്ചവടക്കാരില് നിന്നും സംരക്ഷിക്കണമെന്നായിരുന്നു ജനം ആവശ്യപ്പെട്ടത്. ഭരണകൂടം ഒന്നു തെളിയിച്ചു, തങ്ങള് ജനങ്ങള്‍ക്കൊപ്പമല്ല, ആര്‍ത്തിപൂണ്ട ഓഹരി-ഊഹക്കച്ചവടക്കാര്‍ക്കൊപ്പമാണെന്ന്.\nമുതലാളിത്തം പ്രതിസന്ധിയിലാണെന്നു പറയുന്നു. പക്ഷേ മുതലാളിത്തം പ്രതിസന്ധിയെ മറികടന്നു മുന്നേറുകയും ചെയ്യുന്നു. അത് ഇപ്പോഴത്തെ സാമ്പത്തിക പ്രതിസന്ധിയും അത്തരത്തില് താല്‍ക്കാലികമാണെന്നു കരുതിക്കൂടേ?\nഅല്ല. മുതലാളിത്തം എന്നത് അത്യന്തികമായി നശിച്ചുകൊണ്ടിരിക്കുന്ന ഒരു വ്യവസ്ഥയാണ്. ലോകത്തിന്റെ വാര്‍ധക്യമാണത്. മുതലാളിത്തത്തിന്റെ ആന്തരിക പ്രതിസന്ധി ഓരോ ഘട്ടത്തിലും വെളിവാകും. അവര് അതിനെ താല്‍ക്കാലികമായി മറികടക്കും. പക്ഷേ അവര് കൂടുതല് വലിയ പ്രതിസന്ധിയിലേക്ക് നീങ്ങും. അവര് അതിനെയും മറികടക്കാന് ശ്രമിക്കും. വീണ്ടും അതിലും വലിയ പ്രതിസന്ധിയിലമരും. ഇത് ഇങ്ങനെ അത്യന്തികമായ പതനത്തിലേക്കാണ് നീങ്ങുന്നത്. അതിനര്‍ത്ഥം മുതലാളിത്തം തന്നെത്താന് ഇല്ലാതാകുമെന്നല്ല. ഇതിന്റെ പതനം വേഗത്തിലാക്കുന്ന, ശരിയായ കാഴ്പ്പാടോടെയുള്ള സാമൂഹ്യമോചന വിപ്ലവങ്ങള് സംഘടിപ്പിച്ച് മുതലാളിത്തത്തെ പൂര്‍ണമായും ഇല്ലാതാക്കണം.\nനിങ്ങള് സോഷ്യലിസ്റ്റ് ബദലിനെപ്പറ്റി പറയുന്നു. പക്ഷേ, 150 വര്‍ഷങ്ങളില് നമ്മള് കണ്ടത് സോഷ്യലിസ്റ്റ് മുന്നേറ്റങ്ങള് എല്ലായിടത്തും തിരിച്ചടി നേരിടുന്നതും മുതലാളിത്തം മുന്നേറുന്നതുമായാണ്. മുതലാളിത്തത്തേക്കാള് പ്രതിസന്ധിയിലാണ് സോഷ്യലിസ്റ്റുകള്...\nസോഷ്യലിസത്തിന് തിരിച്ചടി നേരിട്ടിട്ടുണ്ട്. അതില് തര്‍ക്കമില്ല. പക്ഷേ അതാണ് താല്‍ക്കാലികം. മുതലാളിത്തം നേരിടുന്ന പ്രതിസന്ധി പക്ഷേ അത്യന്തികമാണ്. അത് തകര്‍ന്നേ തീരൂ. ലോകമെങ്ങുമുള്ള പുതിയ പ്രവണത വിപ്ലവത്തിന്റേതാണ്. പെറു, ഇറാഖ്, നേപ്പാള്, ലാറ്റിനമേരിക്ക എന്നിങ്ങനെ എല്ലായിടത്തും ഇത്തരം വിപ്ലവങ്ങള് സജീവമാകുന്നു. സാമ്രാജ്യത്വത്തിന് സോഷ്യലിസ്റ്റ് ബദല് യാഥാര്‍ത്ഥ്യമാകാന് പോകുന്നു എന്നതാണ് സൂചനകള്. ഇത്തരം ബദലിനെപ്പറ്റി ഞങ്ങള് പറയുമ്പോള് അത് അവ്യക്തവും അതിരുകവിഞ്ഞ ശുഭാപ്തി വിശ്വാസവുമായി തോന്നാം. ഉന്നതങ്ങള് ലക്ഷ്യംവയ്ക്കുന്നവര് മാത്രമാണ് ചരിത്രം സൃഷ്ടിക്കുക എന്നാണ് ഇതിനോടെനിക്ക് വിനയപൂര്‍വം പറയാനാവുക.\nനമുക്ക് തിരിച്ച് ബംഗാളിലേക്ക് തന്നെ വരാം. അധ്യാപകനെന്ന നിലയില് വിദ്യാര്‍ത്ഥികളുടെ സാമൂഹ്യ മനോഭാവത്തെപ്പറ്റി ധാരണയുണ്ടാകുമല്ലോ. വിദ്യാര്‍ത്ഥികള് എങ്ങനെ ചിന്തിക്കുന്നു; പ്രവര്‍ത്തിക്കുന്നു?\nബംഗാളിലെ ഇപ്പോഴത്തെ വിദ്യാര്‍ത്ഥി സമൂഹത്തിന് വലിയ അളവില് സാമൂഹ്യ പ്രതിബന്ധതയും സ്‌നേഹവുമുണ്ടെന്ന് കരുതുന്നില്ല. മുമ്പങ്ങനെയായിരുന്നില്ല. ഇപ്പോള് വിദ്യാര്‍ത്ഥികളുടെ മനോഭാവം എങ്ങനെ, എത്രയും പെട്ടന്ന് പണക്കാരാകാം, സുഖകരമായ ജീവിതം എങ്ങനെ സാധ്യമാക്കാം എന്നതാണ്. അത് പൊതുസമൂഹത്തിലെ മനോഭാവത്തിന്റെ സ്വാധീനമാണ്. നന്ദിഗ്രാമിനുശേഷം പക്ഷേ ഈ അവസ്ഥയില് ഗുണകരമായ മാറ്റങ്ങള് കാണുന്നുണ്ട്. വിദ്യാര്‍ത്ഥികളില് ചിലരെങ്കിലും രാഷ്ട്രീയം സംസാരിച്ചു തുടങ്ങിയിരിക്കുന്നു. സി.പി.എമ്മിനു പുറത്തും ഇടതുപക്ഷക്കാര് ഉണ്ടെന്ന് അവര് മനസ്സിലാക്കിത്തുടങ്ങുന്നു.\nസി.പി.എമ്മിനുള്ളിലുള്ള ഗ്രൂപ്പ് വഴക്കുകള് എത്രത്തോളമുണ്ട്?\nഇന്ന് സി.പി.എമ്മില് വലത്-അധികാര പാര്‍ട്ടികളിലുള്ള എല്ലാ ദുഷിച്ച വശങ്ങളുമുണ്ട്. അഴിമതിയുണ്ട്, ഗ്രൂപ്പ് വഴക്കുണ്ട്, പടലപ്പിണക്കങ്ങളുണ്ട്, പരസ്പരമുള്ള കാലുവാരലുകളുണ്ട്. പാര്‍ട്ടിയുടെ അധികാര കേന്ദ്രങ്ങളിലെല്ലാം ഉയര്‍ന്ന വര്‍ഗ്ഗ-ജാതി വിഭാഗങ്ങളിലുള്ളവരാണ്. പറഞ്ഞുവരുന്നതിനര്‍ത്ഥം സി.പി.എം. ഏറ്റവും മോശം രാഷ്ട്രീയ പാര്‍ട്ടിയാണെന്നല്ല. അവര് മറ്റ് ചില പാര്‍ട്ടികളുമായി നോക്കുമ്പോള് കുറച്ചുഭേദമാണ്. അതുകൊണ്ട് കാര്യമില്ലല്ലോ. ജനങ്ങള്‍ക്ക് പ്രതീക്ഷിക്കാവുന്ന കമ്യൂണിസ്റ്റുപാര്‍ട്ടിയെന്ന നിലയില് ഇനിമേല് സി.പി.എമ്മിനെ കാണാനാവില്ല. ഈ അസംബന്ധ പുറംതോട് പൊട്ടിച്ചുകളയണം. ബദല് പാര്‍ട്ടിയും പ്രസ്ഥാനവും കണ്ടെത്തണം.\nപക്ഷേ, ബംഗാളില് ഒരിക്കലും തിരിച്ചുവരാത്ത വിധം നിങ്ങള് സൂചിപ്പിക്കുന്ന നക്‌സലൈറ്റ് പ്രസ്ഥാനം അവസാനിച്ചുവെന്നാണ് സി.പി.എമ്മും ഭരണകൂടവും പറയുന്നത്?\nനക്‌സലൈറ്റ് പ്രസ്ഥാനത്തിന് തിരിച്ചടി നേരിട്ടിട്ടുണ്ട്. പ്രസ്ഥാനം അവിടെ തകര്‍ന്നുപോയി. ചില തിരുത്തല്‍വാദ കക്ഷികള്‍ക്കു മാത്രമാണ് അല്‍പമെങ്കിലും പിടിച്ചുനില്‍ക്കാനായത്. എന്നാല് നക്‌സലൈറ്റുകള് ഒരിക്കലും തിരിച്ചുവരില്ല എന്നൊക്കെ മുന്‍വിധിയോടെ സമീപിക്കുന്നത് വങ്കത്തമാവും. സി.പി.എമ്മിന് എന്തും പ്രചരിപ്പിക്കാം. യുവാക്കള് ഇപ്പോള് കൂടുതലായി ഇത്തരം പ്രസ്ഥാനങ്ങളിലേക്ക് ആകര്‍ഷിക്കപ്പെടുന്നു എന്നാണ് ഭരണകൂടത്തിന്റെ തന്നെ കണക്കുകള് സൂചിപ്പിക്കുന്നത്. ചിന്തിക്കുന്ന യുവാക്കളില് നല്ല പങ്കും നക്‌സലൈറ്റുകളോട് ഇപ്പോഴും ആഭിമുഖ്യം സൗകര്യമായെങ്കിലും പുലര്‍ത്തുന്നുണ്ട്. നന്ദിഗ്രാം സമരത്തിനുശേഷം ഇതൊരു വലിയ അളവില് വികസിക്കുന്നുണ്ട്.\nഎന്താണ് താങ്കളുടെ 'സ്ട്രഗിള് ഇന്ത്യ'?\nഅഖിലേന്ത്യ തലത്തില് സമരം ചെയ്യുന്ന സംഘടനകളുടെയും ഗ്രൂപ്പുകളുടെയും വ്യക്തികളുടെയും പൊതുവേദിയാണ് ഇത്. പാര്‍ലമെന്റിപാതയ്ക്ക് പുറത്തുള്ള ഇടത് ബദല് സമരമാര്‍ഗ്ഗങ്ങള് തേടുന്നവയാണ് ഇതിലെ അംഗങ്ങള്. കേരളം, ബംഗാളുമുള്‍പ്പടെ വിവിധ സംസ്ഥാനങ്ങളില് പോരാടുന്ന പലരെയും ഒന്നിപ്പിക്കാനായിട്ടുണ്ട്. ഒപ്പം ഞങ്ങള് മറ്റ് സമരസംഘടനകളുമായി പ്രശ്‌നാധിഷ്ഠിതമായി ഒന്നിക്കുന്നു.\nപക്ഷേ, രാജ്യത്തിനുള്ളില് പൊരാടുന്ന സംഘടനകള് തമ്മില് ഐക്യം എത്രമാത്രം സാധ്യമാണ്? പോരാടുന്ന ഇടതുകക്ഷികള് തമ്മില് പോലും ഐക്യം സാധ്യമാക്കാനായിട്ടില്ലല്ലോ?\nശരിയാണ്. ഒത്തിരിയേറെ പ്രശ്‌നങ്ങളും വിഭാഗീയതകളുമുണ്ട്. ഇത്തരം വിയോജിപ്പുകളില് നല്ല പങ്കും ആശയപരമാണ്. മറ്റ് ചിലത് സങ്കുചിതമായ മറ്റ് കാരണങ്ങള്‍കൊണ്ടും. എന്നാല് ജനങ്ങളെ സ്‌നേഹിക്കുന്ന, ആത്മാര്‍ത്ഥതയുള്ള യഥാര്‍ത്ഥ പോരാട്ട സംഘടനകള്‍ക്ക് പരസ്പരം ഐക്യപ്പെടുന്നതിന് വലിയ തടസ്സങ്ങളില്ല. ഭാവിയില് വിപുലവും വിശാലവുമായ ഐക്യം സാധ്യമാണെന്നാണ് സ്ട്രഗിള് ഇന്ത്യ കരുതുന്നത്.\nബംഗാളില് ബദല് രാഷ്ട്രീയ-സാമൂഹ്യ പ്രവര്‍ത്തനങ്ങളില് നിങ്ങള് ഏര്‍പ്പെടുമ്പോള് സി.പി.എം. അതിനോട് എങ്ങനെ സമീപിക്കുന്നു?\nസി.പി.എം. എന്നത് മര്‍ദ്ദക ഫാസിസ്റ്റ് രാഷട്രീയ സംവിധാനമാണ്. അവര് അവരുടെ തന്നെ ഭരണമുന്നണിയിലെ കക്ഷികളായ സി.പി.ഐ, ഫോര്‍വേഡ് ബ്ലോക്ക്, ആര്.എസ്.പി. കക്ഷികളെ തന്നെ സ്വതന്ത്രമായി പ്രവര്‍ത്തിക്കാന് അനുവദിക്കില്ല. ഇവരെ ശാരീരികമായി ഇല്ലായ്മ ചെയ്യുന്നതും പതിവാണ്. എത്ര കൊലപാതകങ്ങള് അവര് ഇത്തരത്തില് നടത്തി എന്നതിന് ആര്‍ക്കാണ് കണക്കുള്ളത്? തങ്ങള്‍ക്ക് വെല്ലുവിളിയായി ഉയര്‍ന്നുവരുന്ന ഏതൊരു രാഷ്ട്രീയ പ്രസ്ഥാനത്തെയും, സംഘങ്ങളെയും, ഗ്രൂപ്പുകളെയും അവര് കായികമായി നേരിട്ടും അല്ലാതെയും ഇല്ലാതാക്കും. അപ്പോള് അതിനൊക്കെപ്പുറത്തുള്ള ഞങ്ങളെപ്പോലുള്ളവരുടെ കാര്യം നിങ്ങള്‍ക്ക് ഊഹിക്കാവുന്നതേയുള്ളൂ. ഒരു ജനാധിപത്യ മര്യാദകളും പാലിക്കാതെ തികഞ്ഞ ഫാസിറ്റ്-സേച്ഛാധിപത്യപ്രവണതകളോടെയാണ് സി.പി.എം. അവിടെ പ്രവര്‍ത്തിക്കുന്നത്.\nബംഗാളിന്റെ പുരോഗതിക്ക് താങ്കെളെന്താണ് നിര്‍ദേശിക്കുക?\nബംഗാളിന്റെ മാത്രമല്ല, കേരളമുള്‍പ്പടെയുള്ള എല്ലാ സംസ്ഥാനങ്ങളുടെയും പുരോഗതിക്ക് ആദ്യംവേണ്ടത് സാമ്രാജ്യത്വ-വിദേശ കുത്തകകളെ കെട്ടുകെട്ടിക്കുക എന്നതാണ്. അവരുടെ ചൂഷണം ഇല്ലാതാക്കണം. മണ്ണില് പണിയെടുക്കുന്നവര്‍ക്ക് ഭൂമി ഉറപ്പാക്കുന്ന യഥാര്‍ത്ഥ ഭൂപരിഷ്‌കരണം നടപ്പാക്കണം. കൃഷിയെ പ്രോത്സാഹിപ്പിക്കണം. കൃഷിയെ അടിത്തറയാക്കുന്ന വ്യവസായവല്‍ക്കരണം സാധ്യമാക്കണം. വ്യവസായയവും കൃഷിയുംതമ്മിലുള്ള പരസ്പര പൂരകബന്ധത്തില് ഊന്നല് എന്നിവ നല്‍കണം. ഇറക്കുമതിക്ക് പകരം ഉല്‍പ്പാദനത്തിന് പ്രോത്സഹാനം നല്‍കണം. ആഭ്യന്തര വ്യവസായങ്ങള്‍ക്ക് വിവേചനപരമായ സംരക്ഷണം നല്‍കണം. ഊഹക്കച്ചവടവും ഇടപാടുകളും പൂര്‍ണ്ണമായി നിരോധിക്കണം. മുഴുവന് അധ്വാനിക്കുന്നവര്‍ക്കും കെട്ടുറപ്പുള്ള സാമൂഹ്യ സുരക്ഷാ വലയം തീര്‍ക്കണം. എല്ലാവര്‍ക്കും തൊഴിലും ഭക്ഷണവും ഉറപ്പാക്കുന്ന വിധത്തില് പദ്ധതികള് സ്വീകരിക്കണം. ഇത്തരത്തില് ഗുണകരമായ സമീപനം കൈക്കൊണ്ടാല് മാത്രമേ പുരോഗതിയേലക്ക് നീങ്ങാനാവൂ.\nകേരളത്തിലെ ജനമുന്നേങ്ങളെയും പ്രക്ഷോഭങ്ങളെയും എങ്ങനെ വിലയിരുത്തുന്നു?\nഇവിടുത്തെ സംഭവികാസങ്ങളെപ്പറ്റി എനിക്ക് വലിയ അറിവില്ല. പത്രവാര്‍ത്തകളിലൂടെയും ആള്‍ക്കാരുമായുള്ള സംഭാഷണങ്ങളിലൂടെയും മനസ്സിലാക്കിയത് ജനകീയ പ്രക്ഷോഭങ്ങള്, ഭൂമിക്കുവേണ്ടിയും പരിസ്ഥിതിക്കുവേണ്ടിയുമൊക്കെ വിവിധ ഇടങ്ങളില് നടക്കുന്നു എന്നാണ്. ചെങ്ങറ, പ്ലാച്ചിമട, നൈനാംകോണം പോലുള്ള സമരങ്ങള്. അത് ചില സൂചനകള് നല്‍കുന്നുണ്ട്. അതായത് പുതിയ വിപ്ലവ സാഹചര്യം വളര്‍ന്നുകൊണ്ടിരിക്കുന്നു എന്ന്.\nവ്യക്തിപരമായ ജീവിതത്തെപ്പറ്റിയും രാഷ്ട്രീയത്തിലേക്ക് വന്ന സാഹചര്യങ്ങളെപ്പറ്റിയും ഒന്നും പറഞ്ഞില്ല...\nഎഴുപത്തിയെട്ട് കാലത്താണ് ഞാന് രാഷ്ട്രീയപ്രവര്‍ത്തനങ്ങളില് ഇടപെടുന്നത്. നക്‌സല്‍ബാരി നടക്കുന്ന കാലത്ത് മൂന്നുവയസ്സുമാത്രമേയുള്ളൂ. പക്ഷേ ജനങ്ങള് നക്‌സല്‍ബാരിയെപ്പറ്റി എഴുപതുകളുടെ ഒടുവിലും സംസരിക്കുന്നുണ്ടായിരുന്നു. കല്‍ക്കത്തയാണ് എന്റെ സ്ഥലം. അടിയന്തരാവസ്ഥയൊക്കെ കഴിയുന്നതോടെ രാഷ്ട്രീയ തിളച്ചുമറിയലുകള് നടക്കുകയായിരുന്നു. വായിക്കുകയും കാര്യങ്ങള് പഠിക്കുകയും ചെയ്യുന്ന ഒരാള് സ്വഭാവികമായും എത്തിച്ചേരേണ്ട ഒരിടമായിരുന്നു നക്‌സലൈറ്റ് പ്രസ്ഥാനം. പീന്നീട് അതിന്റെ സംസ്ഥാനഘടകത്തിലും മറ്റുമായി പ്രവര്‍ത്തിച്ചു. എന്നാല് ഞാന് അധ്യാപക ജോലിയില് തുടര്‍ന്നു. ക്ലാസില് കുട്ടികളോട് സംസാരിക്കുന്നതുപോലെ തെരുവിലും ഞാന് സംസാരിച്ചുകൊണ്ടേയിരിക്കുന്നു(ചിരി). അങ്ങനെ എല്ലാ സമയത്തും അധ്യാപകനായി തുടരുന്നു!. ഭാര്യയും ഒരു മകളുമുണ്ട്.\nPosted by Bijuraj at 1:17 AM


⩿⩿ചവറെഴുത്ത് പരാക്രമങ്ങൾ ⪀⪀: April 2008\nഞങ്ങളെ തൊട്ടു കളിച്ചവരൊന്നും…….\nബോധം വീണ്ടെടുത്ത ലുട്ടാപ്പി ഓടി എന്റെ റൂമില് വന്ന് സുഖമായി ഉറങ്ങുകയായിരുന്ന എന്നെ കുത്തി എണീപ്പിച്ചു. ഒന്നും മനസ്സിലാവാതെ എണീറ്റ് കണ്ണും മിഴിച്ചിരുന്ന എന്നോടവന് മൊഴിഞ്ഞു: “മച്ചൂ, നമ്മുടെ എക്സാം മാറ്റി വെച്ചു, നീ അറിഞ്ഞില്ലേ?“\n“ഇതിനാണോടാ പട്ടീ നീ എന്നെ എണീപ്പിച്ചത്. ഇതറിഞ്ഞിട്ടല്ലേ നിന്റെ പുറത്ത് ഇന്നലെ വെള്ളമൊഴിച്ചത്, നീ അറിഞ്ഞില്ല അല്ലേ, എങ്ങെനെ അറിയാനാ ബോധം വേണ്ടെ?“\n“ഓഹോ നിനക്കൊക്കെ ഇത് ആഘോഷമാണല്ലെ! ഞാനാണെങ്കില് ഒന്നും പഠിച്ചിട്ടില്ല, അവന്റെയൊക്കെ ഒടുക്കത്തെയൊരു ആഘോഷം!”\n“അതിനെന്താ അളിയാ പരീക്ഷ മാറ്റി വെച്ചാല് സമയമങ്ങോട്ട് കിടക്കുകയല്ലേ നീ ഇങ്ങനെ ടെന്‍ഷന് ആവാതെ”\n“അതു ശെരി, അരിയും തിന്ന് ആശാരിച്ചിയേയും കടിച്ചിട്ട് പിന്നേം നിനക്ക് മുറുമുറുപ്പല്ലേ”\n“ഏത് അരി? ഏത് ആശാരിച്ചി? നീ രാവിലെ തന്നെ എടുത്ത് വീശി അല്ലേ?”\n“നിന്റെ മറ്റവനാടാ വീശിയത്, എന്നെകൊണ്ടൊന്നും പറയിക്കല്ലെ, എടാ മരപ്പട്ടീ പരീക്ഷ മാറ്റി വെച്ചന്നത് ശരി തന്നെ, അതായത് ഏപ്രില് 28 ലെ പരീക്ഷ ഏപ്രില് 15 ലേക്ക് മാറ്റി, സന്തോഷമായോ?”\n“എന്ത് അളിയാ എന്നെ ഒന്നു പിടിച്ചേ എനിക്ക് ഒരു നെഞ്ച് വേദന പോലെ, നീ പറയുന്നത് സത്യമാണോ, അതോ നീ ഇന്നലത്തെ പോലെ വീലാണോ?”\n“പോടാ $&^%$!@*, പത്രം എടുത്ത് നോക്ക്, അപ്പോള് നീയൊക്കെ പഠിക്കും, അല്ല ഈ എക്സാം മാറ്റിയ കാര്യം ആരാ നിങ്ങളോട് പറഞ്ഞത്”\n“നമ്മുടെ കുട്ടിച്ചാത്തനാ അളിയാ, അവനെ ഞാനിന്നു കൊല്ലും” തളര്‍ന്ന ശബ്ദത്തോടെ ഞാന് പറഞ്ഞു.\n“ഇല്ലെടാ ഇല്ല, അവന്റെ രക്തം എനിക്കുള്ളതാ ഞാന് കൊല്ലും അവനെ” എന്നു പറഞ്ഞ് ലുട്ടാപ്പി ചാത്തന്റെ റൂമിലേക്ക് ഓടി, പുറകെ ഞാനും.\nചാത്തന്റെ റൂമിലെത്തിയപ്പോള് അവിടെ ഒരു വന് ജനാവലി തന്നെ അവനെ കൊല്ലാനായി എത്തിയിട്ടുണ്ട്, ഇനി എന്ത് ചെയ്യും ഈ ക്യൂവില് നിന്നിട്ട് കാര്യമൊന്നുമില്ല. ഇത്രയും പേര്‍ക്ക് കൊല്ലാനുള്ള വകുപ്പൊന്നും ചാത്തനലില്ല.\nജനക്കൂട്ടം കണ്ട് അമ്പരന്ന ഞങ്ങളോട് ഫിലിപ്പ് പറഞ്ഞു, “അറിഞ്ഞില്ലെ, നമ്മുടെ ചാത്തനെ ഇലക്ട്രിക്കലിലെ വൃന്ദാ മേനോന് തെറി വിളിച്ചു അവരെ പറ്റിച്ചു എന്ന് പറഞ്ഞു, ചാത്തന് സെന്റിയടിച്ച് കിടപ്പില് ആണ്”.\nഅപ്പോള് അതാണ് കാര്യം, നമ്മള് ചെയ്യാനുള്ളത് വൃന്ദ ചെയ്തു, മിടുക്കി. ഞാനും ലുട്ടാപ്പിയും സന്തോഷവാന്‍മാരായി.\nഅപ്പോഴാണ് സണ്ണി കണ്ണും തിരുമ്മി അങ്ങോട്ട് വന്നത്, അവന് ഞങ്ങളോട് ചോദിച്ചു: “അളിയാ കാര്യങ്ങളൊക്കെ അറിഞ്ഞില്ലെ, ഇനി നമ്മള് എന്ത് ചെയ്യും? കാര്യങ്ങളോക്കെ ഇങ്ങനെയാണെങ്കില് അടുത്താഴ്ച പരീക്ഷ നടക്കും നമ്മുടെ ക്രിക്കറ്റ് ടൂര്‍ണമെന്റ് വെള്ളത്തിലാവുകയും ചെയ്യും, എന്താ വഴി?”\n“നമുക്ക് അനീഷിനെക്കൊണ്ട് ഒന്നു യൂണിവേഴ്സിറ്റിയിലോട്ടു വിളിപ്പിച്ചാലോ? അവന്റെ ആരൊ അവിടെയില്ലെ കാര്യങ്ങള് കൃത്യമായി അറിയുകയും ചെയ്യാം”\nഞങ്ങള് അനീഷിന്റെ റൂമിലേക്കു ചെന്നപ്പോള് തന്നെ അവന് പറഞ്ഞു “ഞാന് യൂണിവേഴ്സിറ്റിയിലെ അങ്കിളിനെ വിളിച്ചിരുന്നു, പുതുതായി വന്ന വൈസ് ചാന്‍സലര് സ്ട്രിക്ട് ആണത്രെ ഈ എക്സാം മാറ്റിച്ചതൊക്കെ അവരുടെ പണിയാണു പോലും, ഇത്തവണ പഴയ മെമ്മോറാണ്ടം കളിയൊന്നും നടക്കുകേലാ, ജയിക്കണേല് കുത്തിയിരുന്നു പഠിച്ചോളാന് പറഞ്ഞു”.\nനമ്പീശന് പതിയെ പാടി തുടങ്ങി. വൈസ് ചാന്‍സലര് സ്ത്രീ ആയതാണ് കുഴപ്പങ്ങള്‍ക്കെല്ലാം കാരണം എന്ന് വ്യംഗ്യം.\n“മനുഷ്യനു ഭ്രാന്ത് പിടിച്ചിരിക്കുമ്പോഴാണ് അവന്റെ ഒരു കൂവളം കെട്ടിടം”.\n“കൂവളം കെട്ടിടമോ? അതെന്ത് കെട്ടിടം അളിയാ” അപ്പോള് അങ്ങോട്ടു വന്ന രെഞ്ചി ചോദിച്ചു.\n“അത് നിന്റെ അമ്മായി അമ്മയെ കുഴിച്ചിട്ടില്ലെ അതിന്റെ മുകളില് പണിത കെട്ടിടം, രാവിലെ ഓരോന്നിറങ്ങിക്കോളും കൂവളം കെട്ടിടോം തപ്പി”.\nനമുക്ക് ജോണിന്റെ റൂമിലേക്ക് ചെന്ന് അവന്മാരുടെ പരിപാടി എന്താണെന്ന് നോക്കാം. അവിടെ ചെന്നപ്പോള് ജോണും പീഡുവും കൂടി മെമ്മോറാണ്ടത്തിന്റെ മാറ്റര് തയ്യാറാക്കുകയാണ്.\nഞാന് പറഞ്ഞു: “അളിയോ ഈ സൈസ് പുതിയ വൈസ് ചാന്‍സലറിന്റെ അടുത്ത് നടക്കുകേലാ വേറെ വഴി നോക്കണം”\n“അതെ അതെ കൂവളം കെട്ടിടം” രഞ്ചി എന്നെ പിന്താങ്ങി.\n“കൂവളം കെട്ടിടമോ, അതെന്ത് കെട്ടിടം” പീഡുവിന്റെ നിഷ്ക്കളങ്കമായ ചോദ്യം.\n“അത് നിന്റെ അമ്മായി അമ്മയെ കുഴിച്ചിട്ടില്ലെ അതിന്റെ മുകളില് പണിത കെട്ടിടം“. സന്തോഷത്തോടെ രഞ്ചി പറഞ്ഞു.\n“എടാ നമുക്ക് വേറെന്തെങ്കിലും പരിപാടി നോക്കണം, ആ മെമ്മോറാണ്ടം വലിച്ച് കീറി കളഞ്ഞോ”\n“എന്നാല് നമുക്ക് പത്രത്തില് ഒരു പബ്ലിസിറ്റി നടത്തി നോക്കിയാലോ” രഞ്ചി ചോദിച്ചു.\n“പോടാ അവിടുന്ന്, പത്രാധിപര് നിന്റെ -----അല്ലെ നീ പറയുന്നത് എഴുതാന്”\n“അളിയാ പരിപാടിയൊക്കെ ഒപ്പിക്കാം, നീ വേഗം ഇംഗ്ലീഷിലും മലയാളത്തിലും ഒരു മാറ്റര് തയ്യാറാക്കി താ”\n“നീ വെറുതെ ആശ തരല്ലെ, ഇത് തമാശ കളിക്കാനുള്ള കാര്യം അല്ല” ജോണ് പറഞ്ഞു.\n“നീ എഴുതെടാ, ബാക്കി കാര്യം ഞാന് ഏറ്റു”.\nഇത് കേട്ട് അല്പം സംശയത്തോടെയാണെങ്കിലും പീഡു ഇംഗ്ലീഷിലും, ജോണ് മലയാളത്തിലും മാറ്റര് തയ്യാറാക്കി തുടങ്ങി.\nരഞ്ചിയാവട്ടെ ശ്രീകുമാറിനെ വിളിക്കാന് അവന്റെ റൂമിലേക്കും.\nശ്രീകുമാറിന് ടെലിവിഷന് ചാനല്‍കാരൊക്കെയായി നല്ല ബന്ധമാണ്. അതുപയോഗപ്പെടുത്തലാണു രഞ്ചിയുടെ ഉദ്ദേശ്യം.\nഅര മണിക്കൂറിനുള്ളില് മാറ്ററുമായി രഞ്ചിയും ശ്രീകുമാറും സ്ഥലം വിട്ടു.\nഇതൊന്നും നടക്കാന് പോണില്ലെടേ എന്ന ഭാവത്തില് നമ്മെളെല്ലാം പതിവു കലാപരിപാടികളിലേയ്ക്കും തിരിച്ചു പോയി.\nപക്ഷെ ഞങ്ങളെയെല്ലാം ഞെട്ടിച്ചുകൊണ്ട് ശ്രീകുമാറിന്റെ ഫോണ് വന്നു. “അഴിയാ, കാര്യങ്ങളൊക്കെ ക്ലിയഴായി നടന്നു, പത്രത്തിലൊക്കെ വാര്‍ത്ത നാളെ വരും, ഇന്‍ഡ്യാവിഷന് നമ്മുടെ ഇന്റെര്‍വ്യൂ എടുക്കാന് അങ്ങോട്ടു വരുന്നുണ്ട്, അങ്ങോട്ടു………വരുന്നുണ്ട്. നിങ്ങള് അത് മാനേജ് ചെയ്തോണം, ഞങ്ങള് കുറച്ച് ലേറ്റാവും, ങാ പിന്നെ ഇന്ഡ്യാവിഷന് ടീമിന് നിന്റെ നമ്പര് കൊടുത്തിട്ടുണ്ട് അവര് നിന്നെ വിളിക്കും, ഓകെ, ബൈ”.\n“എന്താടാ അവന് പറഞ്ഞത്” ജോണിന്റെ ചോദ്യം.\n“ഒന്നുമില്ലെടാ അവന് വെള്ളമടിച്ച് എന്തോ പിച്ചും പേയും പറയുന്നതാ”\n“ഞാന് അപ്പോഴേ പറഞ്ഞില്ലെ ഇതൊന്നും നടക്കില്ല എന്ന്” പീഡുവാണു.\nഎന്തായാലും എന്റെ പ്രതീക്ഷകളെല്ലാം തെറ്റിച്ചുകൊണ്ട് ഇന്‍ഡ്യാവിഷന്റെ ഫോണ് വന്നു, കോളേജിലെക്കുള്ള വഴി ചോദിച്ചുകൊണ്ടു.\nഈ സന്തോഷവര്‍ത്തമാനം അറിയിച്ചപ്പോള് പീഡു പറഞ്ഞു, ഞാനപ്പോഴെ പറഞ്ഞില്ലെ അവന്മാര് പോയാല് കാര്യം നടക്കുമെന്നു.\nഞാന് അവനെ നോക്കി പല്ലിറുമ്മി.\nഅല്പ സമയത്തിനുള്ളില് തന്നെ ടിവിക്കാര് എത്തി. ഫാഷന് ഷോയ്ക്ക് പോവുന്നത് പോലെ കുറെ സുന്ദരന്മാരെയും സുന്ദരികളെയും കണ്ട് ടിവിക്കാ‍ര് ഞെട്ടി.\nഎന്തായാലും പറയാനുള്ളതെല്ലാം ജോണും പീഡുവും കൂടെ വളരെ തന്മയത്വത്തോടെ അഭിനയിച്ചു. അവരുടെ വിഷമം കണ്ട ക്യാമറാമാനും റിപ്പോര്‍ട്ടറും കരച്ചിലോടെ കരച്ചില്. ഒരു വിധത്തില് അവരെ സമാശ്വസിപ്പിച്ചു വിട്ടു. അപ്പോള് നാളെ രാവിലെ മുതല് ഈ അങ്കം ടിവിയില് കാണാം.\nപിറ്റേന്ന് രാവിലെ തന്നെ പത്രങ്ങളായ പത്രങ്ങളൊക്കെ നോക്കിയപ്പോള് വാര്‍ത്ത വന്നിട്ടുണ്ട്, കുറെക്കൂടെ നല്ല ഭാഷയില്. ന്യൂ ഇന്ഡ്യന് എക്സ്പ്രക്സ്4കോളം വാര്‍ത്ത തന്നെ കൊടുത്തിരിക്കുന്നു, ഇവന്മാര് ഇതു എങ്ങനെ ഉണ്ടാക്കിയോ ആവോ?\nപിന്നെ ടിവിയില് ന്യൂസ് തുടങ്ങുന്നതിന്റെ മ്യൂസിക് കേട്ട് എല്ലാവരും അങ്ങോട്ട് ഓട്ടമായി. പറഞ്ഞപോലെ അവര് വാക്ക് പാലിച്ചു. കൃത്യമായി ഞങ്ങളുടെ കാര്യങ്ങള് വിവരിച്ചിരിക്കുന്നു. അത് കേട്ടപ്പോഴാണ് ഞങ്ങള് ഇത്രയും വലിയ പ്രശ്നത്തിലാണെന്ന് മനസ്സിലായത്. എന്താ‍യാലും ചാനല് കവറേജൊക്കെ വന്നതല്ലേ ഒന്നു കൂടി യൂണിവേഴ്സിറ്റിയിലേക്കു വിളിക്കാന് അനീഷിനെ ശട്ടം കെട്ടി.\nയൂണിവേഴ്സിറ്റിയില് വിളിച്ച അനീഷ് പറഞ്ഞു: “അളിയാ പണി ഏറ്റെന്നാ തോന്നുന്നത്. ഇന്ന് സിംഡിക്കേറ്റ് മീറ്റിങ്ങ് വിളിച്ചിട്ടുണ്ട്, അതിലാ പരീക്ഷയുടെ ഫൈനല് തീരുമാനം വരുന്നത്. എന്തായാലും പരീക്ഷ മാറ്റാനാ സാദ്ധ്യത എന്നാ അങ്കിള് പറഞ്ഞത്”.\nഈ വാര്‍ത്ത തന്നെ ചെറിയ ഒരു ആഘോഷത്തിനു തീ കൊളുത്തി.\nഉച്ചയോടെ തന്നെ ടിവി ചാനല് ആ വാര്‍ത്ത പുറത്തു വിട്ടു, അവരുടെ റിപ്പോര്‍ട്ടിനെ തുടര്‍ന്ന് കുട്ടികളുടെ സൈകര്യാര്‍ത്ഥം യൂണിവേഴ്സിറ്റി പരീക്ഷ മാറ്റിവെച്ചു. വിശദാംശങ്ങള് നാളെ അറിവാകും. അപ്പോള് തന്നെ ഹോളി ആഘോഷം തുടങ്ങി, പിന്നല്ലാതെ ഇത്തവണ ചാത്തന് അല്ല പറഞ്ഞിരിക്കുന്നത്, സിംഡിക്കേറ്റാ….ഇങ്ങനെയിരിക്കും ഞങ്ങളെ തൊട്ടാല്…യൂണിവേഴ്സിറ്റി ആണെന്നൊന്നും ഞങ്ങള് നോക്കില്ല.\nഅങ്ങനെ ഞങ്ങളുടെ സഹന സമരം വിജയം കണ്ടു ഞങ്ങള് യൂണിവേഴ്സിറ്റിയെ കെട്ടുകെട്ടിച്ചു. രാത്രി വൈകിയെത്തിയ രഞ്ചിക്കും ശ്രീകുമാറിനും ഗംഭീര വരവേല്പായിരുന്നു, ഇതൊന്നും മനസ്സിലാക്കാനുള്ള അവസ്ഥയിലായിരുന്നില്ല അവരെങ്കിലും.\nപിറ്റേന്ന് പത്രമെടുത്തവരെല്ലാം ബോധം കെട്ട് താഴെ വീണു, മറ്റൊന്നും കൊണ്ടല്ല പരീക്ഷ മാറ്റിവെച്ച വാര്‍ത്ത കണ്ടുള്ള സന്തോഷം തന്നെ കാരണം. ആ വാര്‍ത്ത പ്രകാരം 15 ന് രാവിലെ നടത്തേണ്ട പരീക്ഷ വിദ്യാര്‍ത്ഥികളുടെ ആവശ്യപ്രകാരം മാറ്റി വെച്ചു, എന്നത്തേക്കെന്നല്ലേ അന്ന് ഉച്ചക്കത്തേക്ക് തന്നെ. അങ്ങനെ ഞങ്ങളുടെ സമരം തന്നെ വിജയിച്ചു, പരീക്ഷ മാറ്റിക്കുമെന്നു പറഞ്ഞാല് മാറ്റിച്ചിരിക്കും. പക്ഷെ എന്താണോ എന്തൊ ഈ വിജയത്തിന്റെ ആഹ്ലാദം ആഘോഷിക്കാന് പറ്റുന്നില്ല. ഹോളി ആഘോഷമൊന്നും നടക്കുന്നില്ല, കാരണം ആര്‍ക്കും ബോധമില്ലല്ലൊ. ആകെ അല്പം ബോധമുള്ള നമ്പീശന് പതിഞ്ഞ ശബ്ദത്തില് പാടി തുടങ്ങി.\nകാലചക്രം തിരിഞ്ഞു തിരിഞ്ഞു 2006 ആയ കാലം (കാലചക്രം എങ്ങനെ തിരിയുന്നു എന്നറിയാത്തവര് പഴയ മഹാഭാരതം സീരിയല് കണ്ടാല് മതി, അത് തുടങ്ങുന്നത് തന്നെ ഈ ചക്രം തിരിച്ചു കൊണ്ടാണ്). പതിവു പോലെ ഒരു B-Tech പരീക്ഷക്കാലം, ഞങ്ങള് ഹോസ്റ്റലേഴ്സ് എല്ലാവരും ഗംഭീര പഠിത്തത്തിലാണു. അല്ലേലും പഠിത്തം എന്നു പറഞ്ഞാല് പിന്നെ ഞങ്ങള്ക്കെല്ലാവറ്ക്കും ഭയങ്കര ഹരമാണ്, ഒരേ തൂവല് പക്ഷികള് എന്നൊക്കെ പറയാറില്ലെ, ദതു തന്നെ. കോളേജ് ചെയറ്മാനായ പീഡു തംബുരാന് Age of empires എന്ന കടുകട്ടി സബ്ജക്റ്റിന്റെ രണ്ടാം അധ്യായം ആണു പഠിക്കുന്നത്, ഞാനാവട്ടെ Euro Trip എന്ന ഒരു ഈസി സബ്ജക്റ്റും. ഞങ്ങളുടെ അയല് മുറിയന്മാറ് അഡ്വാന്സ്ഡ് സബ്ജക്റ്റുകള് മാത്രമേ പഠിക്കാറുള്ളൂ, അതും ഗ്രൂപ്പ് സ്റ്റഡി. അവന്മാരിപ്പോള് പച്ചീസി എന്ന ഇറ്റാലിയന് സബ്ജക്റ്റാണ് പഠിക്കുന്നത്, ഇതിന്റെ ഇന്ഡ്യന് പതിപ്പായ ലൂഡോ എന്ന സബ്ജക്റ്റുണ്ടെങ്കിലും ഇവറ്ക്ക് സ്നേക്ക് ആന്ഡ് ലാഡറോടു കൂടിയ പച്ചീസി ആണു പഥ്യം, മറ്റൊന്നും കൊണ്ടല്ല എല്ലാരും കോണ്ഗ്രസ്കാരാണു. അതാണ് ഈ ഇറ്റലി പ്രേമത്തിനു കാരണം. പിന്നെ നമ്മുടെ ഭൂലോക പഠിപ്പിസ്റ്റായ ലുട്ടാപ്പിയാവട്ടെ യോഗനിദ്രയിലാണു. അദ്ദേഹം, തന്നെ അതിലേക്കായതല്ല OPR, OCR, MCB എന്ന പേരിലൊക്കെ അറിയപ്പെടുന്ന ഏതെങ്കിലും External Agents മായുള്ള രാസപ്രവറ്ത്തന ഫലമായിരിക്കാം ഈ യോഗനിദ്ര. എന്തായാലും കിടക്കുന്ന പ്രദേശം മുഴുവന് വാള്മുനയാല് കളം വരച്ചുള്ള ആ കിടപ്പ് ഒന്ന് കാണേണ്ട കാഴ്ച തന്നെയാണേ!!അങ്ങനെ എല്ലാവരും അവനവന് ആനന്ദം കണ്ടെത്താനുള്ള മാറ്ഗ്ഗങ്ങളുമായി സസുഖം വാഴുമ്പോളാണ് ആ അശരീരി കേട്ടത്.\nഎക്സാം മാറ്റിവെച്ചേ……… എക്സാം മാറ്റിവെച്ചേ!!!!\nനമ്മുടെ കുട്ടിച്ചാത്തനാണു അലറി വിളിക്കുന്നത്. ഇന്ഡ്യാവിഷനില് ന്യൂസ് ഫ്ലാഷുണ്ടു പോലും. ചാത്തന്റെ പുറകെ വന്ന പ്രിയനും വാറ്ത്ത ശരി വെച്ചു. ഇനി ഇപ്പോള് എന്ത് ചെയ്യും ഇതു വരെ പഠിച്ചതെല്ലാം വെറുതെ, നമ്മുടെ നമ്പീശനാവട്ടെ സങ്കടം സഹിക്കാതെ കരഞ്ഞു തുടങ്ങി. അദ്ദേഹം വളരെ നന്നായി പച്ചീസി പഠിച്ചിരുന്നു. ഞാന് പറഞ്ഞു “കരയണ്ട നമ്പിക്കുട്ടാ പരീക്ഷ മാറ്റിവെച്ചതല്ലെ ഉള്ളൂ, ക്യാന്സല് ചെയ്തിട്ടൊന്നുമില്ലല്ലൊ, ചത്താലും ശരി നമ്മള് പരീക്ഷ എഴുതിയിരിക്കും”.\nഇനി ഈ സങ്കടം എങ്ങനെ മാറ്റും?? അതിനു ഞങ്ങളുടെ മുന്നില്2വഴികളാണ് തെളിഞ്ഞു വന്നത്.\n1. ഈ സങ്കടം വൃത്താന്തം ലേഡീസ് ഹോസ്റ്റലില് അറിയിക്കുക.\n2. ഹോളി ആഘോഷിക്കുക.\nഒന്നാമത്തെ കാര്യം ചാത്തന് അപ്പോള് തന്നെ ചെയ്തു കഴിഞ്ഞു. ഇവിടെ കേട്ടതിനേക്കാള് പതിന്മടങ്ങ് ഉച്ചത്തില് നെഞ്ചത്തടിയും നിലവളിയും അവിടെ നിന്നും കേട്ടു. ചാത്തന് ഹാപ്പി ആയി.\nഅപ്പോള് ഇനി ഹോളി ആഘോഷം തുടങ്ങാമല്ലോ, അല്ലേ? ഇതു സാധാരണ ഹോളി ആഘോഷം പോലെയൊന്നുമല്ല വളരെ വ്യത്യസ്ഥമാണ്. ഇതിലെ പ്രധാന പരിപാടികള് വെറുതെ പോകുന്നവന്റെ തലയില് ഒരു ബക്കറ്റ് വെള്ളം കമിഴ്ത്തുക (ചായത്തിനൊക്കെ എന്താ വില!! ഡെയലി യൂസിനു വെള്ളമാണ് ബെസ്റ്റ്), എല്ലാ മുറിയിലേയും ബെഡ്ഡില് വെള്ളം ഒഴിക്കുക, എതിര്ക്കാന് വരുന്നവന്റെ തലയ്ക്കടിക്കുക, അവന്റെ വംശ പരമ്പരകളുടെ മുഴുവന് തന്തയ്ക്ക് വിളിക്കുക മുതലായ കലാപരിപാടികളോടെയാണ് ഈ ഹോളി ആഘോഷം. വളരെയധികം സന്തോഷം വരുമ്പോഴെല്ലാം ഈ കലാപരിപാടികള് ഞങ്ങള് നടത്താറുണ്ട്. എല്ലാത്തവണയും ബെസ്റ്റ് ഹോളിയിസ്റ്റിന് സസ്പെന്ഷന് നല്കി കോളേജധികൃതറ് ആദരിക്കാറുമുണ്ട്. ഇതിപ്പോള് സ്റ്റഡി ലീവ് ആയത് കൊണ്ട് ഗപ്പൊന്നും കിട്ടാന് സാധ്യതയില്ല, എന്നാലും നമുക്ക് ഹോളി ആഘോഷിക്കാതെ പറ്റില്ലല്ലോ. അങ്ങനെ കലാപരിപാടികള് തുടങ്ങി, ഉടവാളുമായി കിടന്ന ലുട്ടാപ്പിയുടെ പുറത്ത്3ബക്കറ്റ് വെള്ളമൊഴിച്ചുകൊണ്ടാണ് കലാപരിപാടികള് അവസാനിപ്പിച്ചത്. പുറത്ത് വീണതിനേക്കാള് അധികം വെള്ളം അകത്താക്കിയിരുന്ന ആ മഹാനുഭാവന് ഞങ്ങളെ ഇങ്ങനെ ശപിച്ചു.\nഎന്റെ പുറത്ത് വെള്ളമൊഴിച്ചവന്മാരെല്ലാം കാലാനുകാലം സപ്ലിയടിച്ച് പണ്ടാരമടങ്ങുമെടാ -------ന്റെ മക്കളെ.\nഓ പിന്നെ ഇതാണു വല്യ ശാപം, ഇപ്പോള് സപ്ലിയില്ലാത്ത മാതിരി, ഒന്നു പോടാ മ….മ….മത്തങ്ങാതലയാ എന്നൊക്കെ വിളിച്ച് എല്ലാരും പോയി കിടന്നുറങ്ങി.\nപിറ്റേന്ന് പ്രഭാതം പൊട്ടി വിടര്ന്നു ആരും എണീറ്റില്ല. മണി 7ആയി, 8ആയി, 9ആയി, ആരും എണീക്കുന്നില്ല. ഇതില് അദ്ഭുതപ്പെടാനൊന്നുമില്ല, ഞങ്ങള് 10 മണിയെങ്കിലുമാവാതെ എണീക്കാറില്ല, ശീലമായിപ്പോയി. 9.30 ആയപ്പോള് ലുട്ടാപ്പി കെട്ട് വിട്ട എഴുന്നേറ്റ് നേരെ റീഡിംഗ് റൂമിലേക്ക് പോയി. അവിടെ ചെന്നിട്ടവന് ചിന്തിച്ചു തുടങ്ങി, “അല്ല ഞാനെന്തിനാണ് ഇങ്ങോട്ട് വന്നത്, എന്തായാലും വന്ന സ്ഥിതിക്ക് പത്രം വായിച്ചു കളയാം”. പത്രത്തിന്റെ ഉള്പ്പേജിലെ ഒരു വാറ്ത്തകണ്ട് അവന് ഞെട്ടി വിറച്ചു, പൊട്ടിത്തെറിച്ചു. ബോധ ശൂന്യനായ് നിലമ്പതിച്ച ലുട്ടാപ്പിയുടെ കയ്യില് നിന്നും പത്രക്കടലാസുകള് താഴേക്കു വഴുതി വീണു.


പുഴ ചോദിക്കുന്നു, എന്തിനെന്നെയിങ്ങനെ... | Kozhikode\nപുഴ ചോദിക്കുന്നു, എന്തിനെന്നെയിങ്ങനെ...\nDec 4, 2019, 08:00 AM IST\nമാലിന്യമൊഴുകിയതിനെത്തുടർന്ന് നിറവ്യത്യാസംവന്ന മുള്ളൻകുന്നിലെ നെടുവാൽപ്പുഴ.\nകുറ്റ്യാടി: അങ്ങാടിയിലെ അഴുക്കുവെള്ളമത്രയും തള്ളുന്നത് പുഴയിൽ. കരിങ്കൽ ക്വാറികളിൽനിന്നും പുറന്തള്ളുന്ന രാസപദാർഥങ്ങൾ ഇടവഴിച്ചാലുകളിലൂടെ എത്തിച്ചേരുന്നതും പുഴയിൽ. ഇതിനിടയിൽ വേനൽക്കാലങ്ങളിലെ നഞ്ചുകലക്കിയുള്ള മീൻപിടുത്തവും. പ്ലാസ്റ്റിക് മാലിന്യം തള്ളുന്നത് ചിലരുടെയെങ്കിലും രീതി. കുളിക്കാനും അലക്കിനും ചിലപ്പോൾ കുടിവെള്ളമായും ജനങ്ങൾ ആശ്രയിക്കുന്ന മരുതോങ്കരയിലെ നെടുവാൽ പുഴയിലെ വെള്ളത്തിന്നിപ്പോൾ ചില ദിവസങ്ങളിൽ കറുത്തനിറമാണ്.\nപഞ്ചായത്തിൽ രണ്ട് വൻകിടക്വാറികളും ക്രഷറുകളുമുണ്ട്. അവിടെ നിന്നും പുറന്തള്ളുന്ന രാസപദാർഥങ്ങളടങ്ങിയ വെള്ളം പുഴയിലേക്ക് വന്നുചേരുന്നതാണ് ഈ നിറവ്യത്യാസത്തിന് കാരണമെന്നാണ് നാട്ടുകാരുടെ വിശ്വാസം. കലങ്ങിയവെള്ളത്തിൽ കുളിക്കുന്നവർക്കും അലക്കുന്നവർക്കും ശരീരത്തിൽ ചൊറി പടരുന്നുണ്ടെന്നും പറയുന്നു. പഞ്ചായത്തിൽ പരാതിപ്പെട്ടാൽ നടപടിയെടുക്കാമെന്നു പറയും. പക്ഷെ ഒന്നും നടക്കില്ല. വെള്ളം ശേഖരിച്ച് പരിശോധനയ്ക്കയച്ച് യഥാർഥവസ്തുത കണ്ടെത്തി ജനങ്ങളെ ബോധ്യപ്പെടുത്താൻ പഞ്ചായത്ത് തയ്യാറാവുന്നുമില്ല.\nകുറ്റ്യാടി ടൗണിൽ നവീകരണപ്രവൃത്തികൾ നടക്കുകയാണിപ്പോൾ. ഓവു ചാലുകൾ നവീകരിച്ചശേഷം അതു വഴിയുള്ള വെള്ളം പുറന്തള്ളാനുദ്ദേശിക്കുന്നത് തൊട്ടടുത്തുള്ള കുറ്റ്യാടിപ്പുഴയിലേക്കാണ്. നേരത്തെയുള്ള അതേനടപടി തുടർന്നും ആവർത്തിക്കാനുള്ള തീരുമാനത്തിലാണ് അധികാരികൾ. ഒരെതിർപ്പും ഒരുഭാഗത്തു നിന്നുമുയരുന്നില്ല.\nതൊട്ടിൽപ്പാലം കെ.എസ്.ആർ.ടി.സി. ഡിപ്പോയിലെ ഗാരേജിൽനിന്നും രാസമാലിന്യം കലർന്നവെള്ളം ഇറങ്ങിച്ചേരുന്നതും തൊട്ടുള്ള തൊട്ടിൽപ്പാലം പുഴയിലേക്കാണ്. ടൗണിലെ മറ്റുഭാഗങ്ങളിൽ നിന്നുള്ള അഴുക്കുവെള്ളമടക്കം പല വഴികളിലൂടെ പുഴയിലെത്തുന്നു. ജലനിധി, ഗ്രാമീണ കുടിവെള്ളപദ്ധതികൾക്കൊക്കെ മേൽപ്പറഞ്ഞ പുഴകളിൽനിന്നാണ് വെള്ളം ശേഖരിക്കുന്നതെന്നകാര്യവും എല്ലാവരും മറക്കുന്നു.\nദുരന്തം നടന്നിട്ട് ഒരാണ്ട്: നീതിയും നഷ്ടപരിഹാരവുമില്ലാതെ കുഞ്ഞുമാധവ്\nകോഴിക്കോട്: ഓർക്കാപ്പുറത്ത് അച്ഛനെയും അമ്മയെയും കുഞ്ഞനുജനെയും നഷ്ടമായ ഈ എട്ടുവയസ്സുകാരന് ..\nUDF സ്ഥാനാര്‍ത്ഥിയുടെ മരണം; മാവൂര് താത്തൂര്‍പൊയില് വാര്‍ഡ് ഉപതിരഞ്ഞെടുപ്പ് നാളെ\nകിടപ്പുമുറിയിലും കിടക്കയിലും രക്തം; കോഴിക്കോട് യുവാവ് വീടിനുള്ളില് മരിച്ചനിലയില്, ദുരൂഹത\nബൈക്കുകള് മോഷ്ടിച്ച് വിറ്റ് ആഡംബരജീവിതം; പ്രായപൂര്‍ത്തിയാകാത്ത രണ്ടുപേര് ഉള്‍പ്പെടെ പിടിയില്\nയുവതി കോവിഡ് ബാധിച്ച് മരിച്ചു\nറെയിൽവേ സ്വകാര്യവത്കരണത്തിനെതിരേ നിരാഹാരസമരം\nമുസ്‌ലിം ലീഗ് ഓഫീസിനുനേരെ ബോംബേറ്\nമുഖ്യമന്ത്രിയുടെ യോഗവിവാദം: എസ്.വൈ.എസ്. ജില്ലാ വൈസ് പ്രസിഡന്റിനെ പുറത്താക്കി


chithrakaran:ചിത്രകാരന്: എക്സിബിഷന് ഉദ്ഘാടനം\n1993ല് നടത്തിയ ചിത്രപ്രദര്‍ശനത്തിന്റെ ഉദ്ഘാടന ഫോട്ടോകൂടിയായാല് ഈ ബ്ലൊഗ് ബൂലോകത്തിനു സമര്‍പ്പിച്ച് ചിത്രകാരന് മാറിനില്‍ക്കാനാകുമെന്നു കരുതുന്നു.\nപ്രശസ്ത നോവലിസറ്റ് ശ്രീ. സിവി.ബാലകൃഷ്ണന് പെയിന്റിങ്ങ് എക്സിബിഷന് ഉദ്ഘാടനം നിര്‍വഹിക്കുന്നു. സമീപം കാര്‍ട്ടൂണിസ്റ്റ് പിവി.കൃഷ്ണന്, മാത്രുഭൂമി ഡെപ്യൂട്ടി എഡിറ്റര് രവിന്ദ്രനാദ്, ന്യൂസ് എഡിറ്റര് എന്‍പി.രാജേന്ദ്രന്, റീജണല് മാനേജര് രവീന്ദ്രന് എന്നിവരും മറ്റു ബന്ധുമിത്രാധികളും, ... ഫ്ലാഷ് ലൈറ്റടിച്ച് ചിത്രകാരനും.\n1993ല് സെപ്തംബര് 28,29,30 ദിവസങ്ങളിലായിരുന്നു പ്രദര്‍ശനം എന്നാണ് ഓര്‍മ്മ.\nmaari nilkunnathenthinu? eniyum thutaruka :)\nഎന്തിന് മാറി നില്‍ക്കുന്നതിനെ പറ്റി ചിന്തിക്കുന്നു... ഇവിടെ തന്നെ തുടരൂ\nചിത്രപ്രദര്‍ശനത്തിലെ ചിത്രങ്ങളോ ചിത്രങ്ങളുടെ ചിത്രങ്ങളോ ബ്ലോഗിലിട്ടിട്ടുണ്ടോ?\nSeptember 4, 2007 at 4:47 AM\nഅതൊന്നും പറ്റൂലാ... എന്തിനു മാറിനില്‍ക്കണം... പ്രദര്‍ശനം എവിടാരുന്നു??? കണ്ണൂര് ടൌണ് ഹാളിലായിരുന്നോ???\nതീര്‍ച്ചയായും തുടരാം. നന്ദി.\nസനാതനന് ...മെയില് ചെയ്യാം(തിരക്കിലായിരുന്നു)\nഇതിലെ അധിക ചിത്രങ്ങളും ആ പ്രദര്‍ശനത്തിലുണ്ടായിരുന്നു. അന്ന് ഡിജിറ്റല് ക്യാമറ ഇല്ലാത്തതിനാല് പ്രദര്‍ശനത്തിന്റെ പടമൊന്നുമില്ല. ഈ പടം തന്നെ പത്ര ഓഫീസില് നിന്നും പൊക്കിയതാണ്.ഓട്ടോഫോക്കസില് എടുത്ത ചില പടങ്ങള് കൈമോശം വന്നു(ഫോട്ടോ ഗ്രാഫറെ ഏല്‍പ്പിക്കാനൊന്നും അന്നു തോന്നിയില്ല)\nകലേഷ്,.. സ്നേഹത്തിനു നന്ദി. മാറിനില്‍ക്കില്ല.\nസമ്മതിച്ചിരിക്കുന്നു.,പോലീസ് മൈതാനിക്ക് എതിര്‍വശത്തുള്ള സ്കൌട്സ് & ഗെയ്‌ഡ്സ് ഹാളിലായിരുന്നു പ്രദര്‍ശനം.\nമാറി നിന്നു കല്ലെറിയുക അല്ലെന്കില് "തെറി" പറയുക എന്നു പറയുമ്. ചിത്രകാരന്ടെ പോസ്ടുകല് വായിച്ചു പുഴയില്....\n(ഇതിലെ ദ്വന്ദനെ മനസിലയില്ലെന്കില് താനെന്തു ചിത്രകാരനാടൊ??)\nമാറി നില്‍ക്കാനോ..? എന്തായിത്...\nസമയക്കുറവെങ്കിലും വല്ലപ്പോഴും ഒക്കെ വരാല്ലോ...\nഅടുത്ത ചിത്രപ്രദര്‍ശനം ഉടനെ ഉണ്ടാവുമോ? കാണണം എന്ന് ആഗ്രഹമുണ്ട്.\nമനോഹരമായ ഒരു കാര്‍ട്ടൂണ്\nസൂഷ്മ ജീവികളായ മനുഷ്യര്\nബോം‌മ്പേന്തിയ മനുഷ്യന്-man withabomb


'ജയ് ഭീം വലിയൊരു പഠനാനുഭവം'; സൂര്യ\n27 Oct, 2021, 4:51 am\nജയ് ഭീം എന്ന സിനിമ വലിയൊരു പഠനാനുഭവമായിരുന്നുവെന്ന് നടന് സൂര്യ. ടി.എസ് ജ്ഞാനവേല് സംവിധാനം ചെയ്ത് സൂര്യ കേന്ദ്ര കഥാപാത്രമാകുന്ന ചിത്രമാണ് 'ജയ് ഭീം'. മദ്രാസ് ഹൈക്കോടതി ജഡ്ജിയായിരുന്നു ജസ്റ്റിസ് ചന്ദ്രുവിന്റെ ജീവിതത്തില് നിന്നും പ്രചോദനം ഉള്‍ക്കൊണ്ടാണ് ജയ് ഭീം ഒരുക്കിയിരിക്കുന്നത്. 1993ല് അഭിഭാഷകനായിരിക്കെ ജസ്റ്റിസ് ചന്ദ്രു ഒരു ആദിവാസി സ്ത്രീക്ക് വേണ്ടി നടത്തിയ കേസിനെ ആസ്പദമാക്കിയാണ് ചിത്രത്തിന്റെ കഥ.\nഇത്തരത്തില് സമൂഹത്തിലെ ശക്തരായ വ്യക്തിത്വങ്ങളെ അറിയാന് കഴിയുക എന്നത് വലിയ കാര്യമാണെന്ന് സൂര്യ ഇന്ത്യന് എക്‌സ്‌പ്രെസിന് നല്‍കിയ അഭിമുഖത്തില് പറഞ്ഞു. വ്യത്യസ്തമായ പല സിനിമകളും ചെയ്തിട്ടുണ്ടെങ്കിലും ജയ് ഭീമില് നിന്നും സൂരറൈ പൊട്രുവില് നിന്നും ഒരുപാട് കാര്യങ്ങള് പഠിക്കാന് കഴിഞ്ഞുവെന്നും സൂര്യ പറയുന്നു.\n'നമുക്ക് ചുറ്റുമുള്ള ശക്തരായ വ്യക്തിത്വങ്ങളെ അറിയുന്നത് വലിയ കാര്യമാണ്. ഒരാള്‍ക്ക് എങ്ങനെ സമൂഹമത്തില് മാറ്റമുണ്ടാക്കാന് സാധിക്കും എന്ന് വലിയൊരു പഠനാനുഭവമാണ്. അത്തരം മാറ്റങ്ങളിലൂടെ സമൂഹത്തില് നല്ല കാര്യങ്ങള് സംഭവിക്കാന് തുടങ്ങും. ഉദാഹരണത്തിന്, ഒരു വിധിയിലൂടെ അദ്ദേഹത്തിന് (ജസ്റ്റിസ് ചന്ദ്രു) 25,000 പേര്‍ക്ക് തൊഴില് നല്‍കാന് കഴിഞ്ഞു. വ്യത്യസ്ത തരത്തിലുള്ള സിനിമകള് ഞാന് ചെയ്തിട്ടുണ്ട്. എന്നാല് സൂരറൈ പൊട്രുവിലും ജയ്ഭീമില് നിന്നും എനിക്ക് ഒരുപാട് കാര്യങ്ങള് പഠിക്കാന് സാധിച്ചു.\nനല്ല സിനിമകളും കഥാപാത്രങ്ങളും തിരഞ്ഞെടുക്കുന്നത് എനിക്ക് വളരെയധികം സംതൃപ്തി നല്‍കുന്നുണ്ട്. അത് വലിയ ഉത്തരവാദിത്വം കൂടിയാണ്. ഇപ്പോള് എല്ലാ സിനിമകളും പാന് ഇന്ത്യനാണ്. ലോകമെമ്പാടുമുള്ള പ്രേക്ഷകര് സിനിമ കാണുന്നു. അത് തീര്‍ച്ചയായും കൂടുതല് നല്ല സിനിമകള് ചെയ്യാന് നമ്മെ പ്രേരിപ്പിക്കും. അത് നമ്മെ വെല്ലുവിളിക്കുകയും ഇതുവരെ ചെയ്തതില് നിന്ന് വ്യത്യസ്തമായ എന്തെങ്കിലും ചെയ്യാന് പ്രേരിപ്പിക്കുകയും ചെയ്യുന്നു. നമുക്ക് ഒട്ടും പരിചയമില്ലാത്ത പ്രേക്ഷകരിലേക്ക് പുതിയ സിനിമകള് എത്തിക്കാനുള്ള ധൈര്യവും അതിലൂടെ ഉണ്ടാവുന്നു. പ്രേക്ഷകരാണെങ്കില് ജയ് ഭീം പോലുള്ള സിനിമകളെ സ്വാഗതം ചെയ്യുന്നുമുണ്ട്.'\nനവംബര് 2നാണ് ജയ് ഭീം ആമസോണ് പ്രൈമിലൂടെ പ്രേക്ഷകരിലേക്ക് എത്തുന്നത്. സൂര്യയുടെ ബാനറായ ടുഡി എന്റര്‍ടെയിന്‍മെന്റാണ് നിര്‍മ്മാണം. ജിഷ വിജയന്, പ്രകാശ് രാജ്, മണികണ്ഠന്, ലിജോമോള് എന്നിവരാണ് മറ്റ് കഥാപാത്രങ്ങള്


”ഡ്രങ്ക് ഇൻ എ ഷാപ്പ് ” തകർപ്പൻ ഡാൻസുമായി ബിന്ദു പണിക്കരുടെ മകൾ കല്യാണി – Ginger Media\n”ഡ്രങ്ക് ഇൻ എ ഷാപ്പ് ” തകർപ്പൻ ഡാൻസുമായി ബിന്ദു പണിക്കരുടെ മകൾ കല്യാണി\nപൊതുവേ താരങ്ങളുടെ മക്കളുടെ സിനിമാ പ്രവേശനം ആളുകള് ആകാംക്ഷയോടെ കാത്തിരിക്കുന്ന ഒന്നാണ്. മലയാള സിനിമയിലെ സൂപ്പര് താരങ്ങളുടെ മക്കള് ഒരുപാടുപേര് അഭിനയ രംഗത്ത് സജീവമാണ്. ഹാസ്യ കഥാപാത്രങ്ങള് ചെയ്തും അതോ സമയം ബോള്‍ഡായ കഥാപാത്രങ്ങള് ചെയ്തും പ്രേക്ഷകര്‍ക്ക് പ്രിയങ്കരിയായ നടിയാണ് ബിന്ദുപണിക്കര്. ബിന്ദു പണിക്കരുടെ മകള് അരുന്ധതി എന്ന കല്യാണിയേയും പ്രേക്ഷകര്‍ക്ക് പരിചിതമാണ്. ഒരു സിനിമയില് പോലും അഭിനയിച്ചില്ലെങ്കിലും അരുന്ധതി സോഷ്യല് മീഡിയയിലൂടെയും ടിക്ടോക്കിലൂടെയും പ്രേക്ഷകര്‍ക്ക് പ്രിയങ്കരിയാണ്.\nഇപ്പോഴിതാ ഇന്‍സ്റ്റഗ്രാമിലൂടെ താരത്തിന്റെ ഏറ്റവും പുതിയ ഡാന്‍സ് വീഡിയോ ആണ് പുറത്തു വരുന്നത്. സ്‌റ്റൈലിഷ് ലുക്കിലാണ് താരം സുഹൃത്തുമൊത്ത് ഡാന്‍സ് ചെയ്യുന്നത്. ഇതിനുമുമ്പും നിരവധി ഡാന്‍സ് വീഡിയോ കല്യാണി സോഷ്യല് മീഡിയയിലൂടെ പങ്കു വെച്ചിട്ടുണ്ട്. ഇന്‍സ്റ്റഗ്രാമില് പങ്കുവച്ച വീഡിയോയ്ക്ക് താഴെ ഇനി ഇതിന്റെ ഒരു കുറവ് വേണ്ട എന്ന കുറിപ്പോടെയാണ് ഡാന്‍സ് പങ്കു വച്ചത്. കല്യാണിയെ പോലെ തന്നെ സുഹൃത്തും മനോഹരമായാണ് ചെയ്തത്. നിരവധി പേരാണ് അഭിപ്രായം പറഞ്ഞിരിക്കുന്നത്. ക്‌ലാസിക്കല് ഡാന്‍സും വെസ്റ്റേണും താരത്തിന് ഒരുപോലെ ഇണങ്ങാറുണ്ട്.\nതാരം വാര്‍ത്തകളില് ശ്രദ്ധ നേടിയ തന്നെ ഇത്തരത്തിലുള്ള ഡാന്‍സ് വീഡിയോകളിലൂടെ ആയിരുന്നു. ടിക്ടോക്കിലൂടെ ബിന്ദു പണിക്കരും സായികുമാറും കല്യാണിയും ഒരുമിച്ച് എത്തിയ വീഡിയോകളും വൈറല് ആയിരുന്നു.\nഡ്രങ്ക് ഇന് എ ഷാപ് എന്ന റാപ്പ് സോങ്ങിനാണ് താരം ചുവടു വച്ചത്. വളരെ ചുരുങ്ങിയ സമയംകൊണ്ട് സോഷ്യല്‍മീഡിയയില് ട്രന്ഡിങ്ങ് ആയ പാട്ടാണിത്. യുട്യുബ് ചാനലില് ചുരുങ്ങിയ സമയംകൊണ്ട് റാപ് സോങ്ങ് കണ്ടത് 10 ലക്ഷം പേരാണ്. നിരവധി പേര് ഈ പാട്ടിന് ചുവട് വച്ച് യുട്യൂബില് എത്തിയിട്ടുണ്ട്. ഇന്‍സ്റ്റഗ്രാമിലും നിരവധി പേര് റീല് വീഡിയോ ചെയ്തും ശ്രദ്ധ പിടിച്ചു പറ്റിയിരുന്നു,\nഅമ്മ ബിന്ദു പണിക്കര് അഭിനയിച്ച കോമഡി കഥാപാത്രങ്ങള് എല്ലാം കല്യാണി ടിക് ടോക്കിലൂടെ വീണ്ടും അവതരിപ്പിച്ച് കല്യാണി കൈയ്യടി നേടിയിരുന്നു. കോമഡി വീഡിയോകള് ചെയ്തപ്പോഴാണ് ആളുകള് താരത്തെ ശ്രദ്ധിച്ചു തുടങ്ങിയതും ബിന്ദുവിന്റെ മകളാണ് കല്യാണിയെന്നും തിരിച്ചറിഞ്ഞതും. പിന്നീട് താരത്തിന്റെ വീഡിയോകളെല്ലാം ശ്രദ്ധിക്കപ്പെടുകയായിരുന്നു. താരത്തിന്റെ സിനിമയിലേക്കുള്ള അരങ്ങേറ്റവും കാത്തിരിക്കുകയാണ് പ്രേക്ഷകര് ഇപ്പോള്.\nഅടുത്തിടെ കല്യാണിയുടെ ബ്രൈഡല് ലുക്കിലുള്ള ഫോട്ടോഷൂട്ട് സോഷ്യല് മീഡിയയില് തിളങ്ങിയിരുന്നു.ഇതിന് മുന്‍പും താരം ഫോട്ടോഷൂട്ടുകള് നടത്തി ശ്രദ്ധ പിടിച്ചു പറ്റിയിട്ടുണ്ട്. ഓണക്കാലത്തെ താരത്തിന്റെ പുതിയ ലുക്കും ആരാധകര് ഏറ്റെടുത്തിരുന്നു. ടിക് ടോക്ക് നൃത്തം, അഭിനയം മാത്രമല്ല താരം ഒരു ചെറിയ ബിസിനസ് കാരി കൂടിയാണ്. ‘ലഷ് ബൈ കല്യാണി’ എന്ന പേരില് ഒരു റീസെല്ലിംഗ് ക്ലോത്തിങ് ഷോപ്പിന്റെ ഉടമകൂടിയാണ് ഈ താരപുത്രി.\nനടി ബിന്ദു പണിക്കരുടെ ആദ്യ വിവാഹത്തിലെ മകളാണ് അരുന്ധതി. 2003ല് ആണ് അരുന്ധതിയുടെ അച്ഛന് മരണപ്പെടുന്നത്. ഇതിനു ശേഷമാണ് ബിന്ദു പണിക്കര് സായി കുമാറിനെ വിവാഹം ചെയ്യുന്നത്. 2009 മുതലായിരുന്നു ഇവരൊന്നിച്ച് താമസം തുടങ്ങിയത്.\nDRUNK IN A SHAAPPU (ഇനി ഇതിന്റെ കൊറവ് വേണ്ട 😉) @insta_anna___\nA post shared by kalyani B Nair (@kalyani_.insta) on Oct 6, 2020 at 9:58pm PDT\nപെണ്ണ് കാണല് ദിവസം സന്തോഷേട്ടന് എന്നോട് ചോദിച്ചത് ഇക്കാര്യം, മനസു തുറന്ന് നവ്യാ നായര്\nഅച്ഛന് കടന്നുപോയ അതേ അവസ്ഥയിലൂടെ ഞാനും ; മലയാളത്തില് ഇനി പാടില്ല: വിജയ് യേശുദാസ്


പക്ഷിക്കൂട്ടിൽ കയറി പക്ഷികളെ അകത്താക്കി; പുറത്തിറങ്ങാനാവാതെ കുടുങ്ങി പെരുമ്പാമ്പ്! | Snake catcher's warning for pet owners after python eats beloved birds\nകൂട്ടിൽ കയറി പക്ഷികളെ അകത്താക്കി; പുറത്തിറങ്ങാനാവാതെ കുടുങ്ങി പെരുമ്പാമ്പ്!\nJanuary 15, 2022 03:06 PM IST\nImage Credit: Sunshine Coast Snake Catchers 24/7/Facebook\nപക്ഷികളെ പോലെയുള്ള ചെറു ജീവികളെ വീട്ടിൽ വളർത്തുന്നവർ ഏറെ കരുതലോടെ അവയെ പരിപാലിക്കണം എന്ന് ഓർമ്മപ്പെടുത്തുന്ന ഒരു സംഭവമാണ് ഓസ്ട്രേലിയയിലെ ക്വീൻസ്ൻഡിൽ നിന്നും റിപ്പോർട്ട് ചെയ്യപ്പെടുന്നത്. ക്വീൻസ്‌ലൻഡിലെ ഒരു വീട്ടിൽ വളർത്തിയിരുന്ന രണ്ട് പക്ഷികളെയാണ് പക്ഷികൂടിനുള്ളിൽ കയറിയ പെരുമ്പാമ്പ് ഭക്ഷണമാക്കിയത്. ഇതിനുശേഷം കൂടിനുള്ളിൽ അകപ്പെട്ടുപോയ പെരുമ്പാമ്പിന്റെ ചിത്രങ്ങളും പുറത്തുവന്നിട്ടുണ്ട്.\nപക്ഷിക്കൂടിന്റെ അഴികൾക്കിടയിലെ ചെറിയ വിടവിലൂടെയാണ് കാർപെറ്റ് പൈതൺ വിഭാഗത്തിൽപ്പെട്ട പെരുമ്പാമ്പ് അകത്തു കയറിയത്. പറന്നു പോകാനാവാത്ത നിലയിലായതിനാൽ എളുപ്പത്തിൽ പക്ഷികളെ ഭക്ഷണമാക്കാനും പെരുമ്പാമ്പിന് സാധിച്ചു. എന്നാൽ പക്ഷികളെ വിഴുങ്ങിയശേഷം വയർ പെരുകിയതിനാൽ കയറിയ വിടവിലൂടെ പുറത്തിറങ്ങാനാവാതെ പെരുമ്പാമ്പ് കൂടിനകത്തുതന്നെ കുടുങ്ങകയായിരുന്നു.\nപ്രായമായ ഒരു സ്ത്രീ വളർത്തുന്ന പക്ഷികളാണ് പെരുമ്പാമ്പിന് ഇരയായത്. ഇവർ വിവരം അറിയിച്ചതിനെത്തുടർന്ന് മകൾ സൺഷൈൻ കോസ്റ്റ് സ്നേക് ക്യാച്ചേഴ്സുമായി ബന്ധപ്പെട്ടു. പക്ഷികൾ അമ്മയ്ക്ക് ഏറെ പ്രിയപ്പെട്ടവയായതിനാൽ എങ്ങനെയും അവയെ രക്ഷിക്കണമെന്നാണ് മകൾ അഭ്യർത്ഥിച്ചത്. വിവരം അറിഞ്ഞ ഉടൻ തന്നെ സ്നേക് ക്യാച്ചേഴ്സിലെ ഉദ്യോഗസ്ഥനായ സ്റ്റു മകെൻസിയും സംഘവും സ്ഥലത്തെത്തിയെങ്കിലും അപ്പോഴേക്കും പക്ഷികളെ പെരുമ്പാമ്പ് പൂർണമായി ഭക്ഷിച്ചുകഴിഞ്ഞിരുന്നു.\nപക്ഷികൾക്ക് ഇരിക്കാനായി സ്ഥാപിച്ചിരുന്ന കമ്പുകളിൽ ചുറ്റിയ നിലയിൽ പെരുമ്പാമ്പ് കുടുങ്ങിക്കിടക്കുന്ന കാഴ്ചയാണ് അവർ കണ്ടത്. ഉടൻതന്നെ കൂടുതുറന്ന് പാമ്പിനെ പുറത്തിറക്കുകയും ചെയ്തു. പക്ഷികൾ പറന്നു പോകാതിരിക്കണം എന്ന ഉദ്ദേശത്തിൽ മാത്രമാണ് പലരും അവയ്ക്കായി കൂടുകൾ പണിയുന്നത്. എന്നാൽ ഇത്തരം അപകടങ്ങൾ കൂടി മുന്നിൽകണ്ട് പ്രത്യേക സുരക്ഷ അവയ്ക്കായി ഒരുക്കേണ്ടതുണ്ടെന്ന് മകെൻസി ഓർമിപ്പിച്ചു.\nരാത്രികാലങ്ങളിലാണ് പെരുമ്പാമ്പുകൾ കൂടുതലായി ഇരതേടിയിറങ്ങുന്നത്. അതിനാൽ വീടിനു പുറത്താണ് പക്ഷിക്കൂടുകൾ സ്ഥാപിച്ചിരിക്കുന്നതെങ്കിൽ കഴിവതും രാത്രിസമയങ്ങളിൽ അവയെ സുരക്ഷിത സ്ഥലത്തേക്ക് മാറ്റാൻ ശ്രദ്ധിക്കുണം. പെരുമ്പാമ്പുകൾ പക്ഷിക്കൂടിനുള്ളിൽ കയറുമെന്നത് പലർക്കും അവിശ്വസനീയമായതിനാലാണ് ഇക്കാര്യത്തിൽ വേണ്ടത്ര ശ്രദ്ധ കൊടുക്കാത്തത്. എന്നാൽ ദിനംപ്രതി ഇത്തരം സംഭവങ്ങൾ നടന്നതായറിയിച്ച് തങ്ങളെ വിളിക്കുന്നവരുടെ എണ്ണം ഏറെയാണെന്ന് മകെൻസി പറയുന്നു.\nEnglish Summary: Snake catcher's warning for pet owners after python eats beloved birds\nഎടിഎം കൗണ്ടറിൽ എത്തിയ യുവാവ് കണ്ടതു പുല്ലാനി മൂർഖനെ; പണമല്ല, പണി കിട്ടിയേനെ !\nമാടപ്പള്ളി പഞ്ചായത്ത് ഓഫിസിൽ ഫയലുകൾക്കിടയിൽ മൂർഖൻ പാമ്പ്\nശ്..ശ്‌ശ്...ഒന്നു ക്രോസ് ചെയ്തോട്ടെ, കൊച്ചിയിൽ തിരക്കേറിയ റോഡിൽ പെരുമ്പാമ്പ്: വിഡിയോ


സംസ്ഥാനത്ത് മീൻവില കുതിച്ചുയരുന്നു; ഒരു കിലോ മത്തിക്ക് 300 രൂപ വരെ വില, ഹോട്ടലുകളിൽ മത്തിയും അയിലയും വിളമ്പുന്നില്ല - Live Newage\nസംസ്ഥാനത്ത് മീൻവില കുതിച്ചുയരുന്നു; ഒരു കിലോ മത്തിക്ക് 300 രൂപ വരെ വില, ഹോട്ടലുകളിൽ മത്തിയും അയിലയും വിളമ്പുന്നില്ല\nന്യൂഏജ് ന്യൂസ്, പാലക്കാട്: നാടൻ ഹോട്ടലുകളിലും ഭക്ഷണമേശകളിലും സാധാരണക്കാരന്റെ ഇഷ്ടവിഭവമായിരുന്ന മത്തി ഇനി കുറച്ചുകാലത്തേക്ക് വിലയേറിയ വിഭവമാവും. ബുധനാഴ്ച പാലക്കാട്ട് ഒരു കിലോ മത്തിക്ക് വില 300 രൂപയായി. വില ഉയർന്നതോെട ഇരുചക്രവാഹനങ്ങളിൽ മത്തി വില്പനയ്ക്കെത്തിയില്ല.\nകഴിഞ്ഞ മാസം കിലോഗ്രാമിന് 160 രൂപയ്ക്ക് കിട്ടിയിരുന്ന മത്തിക്ക് ബുധനാഴ്ച 300 രൂപയായി. 180 രൂപയ്ക്ക് വിറ്റിരുന്ന അയിലയുടെ വില 380 രൂപവരെയായി. 120 രൂപമുതൽ 180 രൂപവരെ വിലയുണ്ടായിരുന്ന ചൂര ഇപ്പോൾ 280 രൂപയായി. ചെമ്പല്ലി 260 രൂപയ്ക്കാണ് വിൽക്കുന്നത്. നേരത്തെ 140 മുതൽ 180 രൂപവരെയായിരുന്നു വില.\nകടൽമീൻവരവ് കുറഞ്ഞതോടെ ജലാശയങ്ങളിലെ വളർത്തുമീനുകൾക്കും വില കൂടി. 130 രൂപയ്ക്ക് വിറ്റിരുന്ന കട്ലയുടെ വില 180 രൂപയായി. വാളമീൻ കിലോയ്ക്ക് 200 രൂപയായി. നേരത്തെ 120 രൂപയായിരുന്നു. തിലോപ്പിയയ്ക്ക് 200 രൂപയായി. നേരത്തെ കിലോയ്ക്ക് 140 രൂപയ്ക്കാണ് വിറ്റിരുന്നത്. കോഴിക്കോട്ടെ മീൻ മാർക്കറ്റുകളിൽനിന്നാണ് ജില്ലയിലേക്ക് കൂടുതൽ മീനുകൾ വരുന്നത്. ജില്ലയിലേക്കുള്ള മീൻവരവും പത്തിലൊന്നായി കുറഞ്ഞിരിക്കുകയാണ്. കടകളിൽ ഹോൾസെയിൽ വില്പനയ്ക്കായി 25 ലോഡ് മീൻ വന്നിരുന്നിടത്ത് ഇപ്പോൾ ഒന്നോ രണ്ടോ ലോഡ് മാത്രമാണ് വരുന്നത്.


അതിര്‍ത്തികളില് പ്രകോപനവുമായി ചൈന • Suprabhaatham\nഅതിര്‍ത്തികളില് പ്രകോപനവുമായി ചൈന\n1954ല് നടന്ന തിബത്തന് വിപ്ലവവും മതാചാര്യനായ ദലൈ ലാമക്ക് ഇന്ത്യ അഭയം നല്‍കിയതും ചൈനയെ ചൊടിപ്പിച്ചുവെന്നതു നേര്. ഇന്ത്യന് രാഷ്ട്രപതി രാംനാഥ് കോവിന്ദ് അരുണാചല് സന്ദര്‍ശിക്കുന്നതിനെ ചൈന എതിര്‍ത്തു. കഴിഞ്ഞ മാര്‍ച്ചില് ബിഹാറിലെ നളന്ദയില് കേന്ദ്രസാംസ്‌കാരികവകുപ്പ് സംഘടിപ്പിച്ച ബഹുമത കണ്‍വന്‍ഷനില് ലാമയെ പ്രസംഗിക്കാന് ക്ഷണിച്ചതിനെയും എതിര്‍ത്തു. ഇന്ത്യയും അമേരിക്കയും ചേര്‍ന്ന് 16 യുദ്ധക്കപ്പലുകളെയും 95 ഫൈറ്റര് ജെറ്റുകളെയും വിന്യസിച്ച് അറബിക്കടലില് നടത്തിയ മലബാര് ഡ്രില് എന്ന സൈനികപരിപാടിയും ചൈനയെ ചൊടിപ്പിച്ചു.\nകടന്നാക്രമണങ്ങള്‍ക്ക് അവധി നല്‍കാതെ പാകിസ്താനില് നിന്നുള്ള നുഴഞ്ഞുകയറ്റക്കാര് കശ്മിര് അതിര്‍ത്തിയില് നരനായാട്ടു തുടരുകയാണ്. പാക് പിന്തുണയോടെ അതിര്‍ത്തി കടന്നെത്തുന്നവര് നമ്മുടെ സൈനികര്‍ക്കെതിരേ മാത്രമല്ല, നാട്ടുകാര്‍ക്കെതിരേയും നിറയൊഴിക്കുന്നു.\nപാകിസ്താന്റെ ഈ ക്രൂരനടപടിയെ അപലപിക്കാന് നമ്മുടെ മറ്റൊരു അയല്‍രാജ്യമായ ചൈന ഇതുവരെ തയാറായിട്ടില്ല. അമേരിക്കന് സഹായം നഷ്ടപ്പെട്ട പാകിസ്താനെ ചൈന കാര്യമായി സഹായിക്കുന്നുണ്ടെന്നാണു സൂചന. ചൈനയുടെ ഈ നിലപാടിനെയും നീക്കങ്ങളെയും ഇന്ത്യ നിസ്സാരവല്‍ക്കരിക്കുകയാണോ എന്ന് സംശയം തോന്നുന്നു.\nനമ്മുടെ അതിര്‍ത്തിക്കരികെ ചൈന ബങ്കറുകള് കുഴിക്കുകയും കെട്ടിടങ്ങള് പണിയുകയും ചെയ്യുന്നതു നാട്ടുകാര് പറഞ്ഞപ്പോഴാണു സൈനികാധികൃതര്‍പോലും അറിഞ്ഞത്. ഇന്ത്യന് കരസേനാതാവളങ്ങള്‍ക്കു കേവലം പത്തു കിലോമീറ്റര് അകലെപ്പോലും ടാങ്കുകളുടെ പാര്‍ക്കിങ്ങിനു സൗകര്യവും ഇരട്ടനിലയുള്ള നിരീക്ഷണ ടവറുകളും ചൈനീസ് പട്ടാളം നിര്‍മിച്ചതായി കോണ്‍ഗ്രസ് വക്താവ് രണ്‍ദീപ്‌സിങ് സുര്‍ജിവാല ആരോപിക്കുന്നു.\nഗൗരവതരമായ കാര്യം അതല്ല. ചൈനീസ് കുതന്ത്രങ്ങളെ ഇന്ത്യന് ഭരണകൂടവും ജനങ്ങളും ഒരുമിച്ചു നേരിടേണ്ട ഘട്ടത്തിലാണ് ഇവിടത്തെ പ്രധാനകക്ഷികളിലൊന്നായ സി.പി.എം ചൈനയ്ക്ക് അനുകൂലമായ നിലപാടെടുക്കുന്നത്. ‘ഒരേ ഒരിന്ത്യ ഒരൊറ്റ ജനത’ എന്ന മുദ്രാവാക്യം മുഴക്കേണ്ട അവസരത്തില് കമ്മ്യൂണിസ്റ്റ് ഭരണമാണു ചൈനയില് നടക്കുന്നതെന്നതു കൊണ്ടാവണം സി.പി.എം അവര്‍ക്കു ‘ഗുഡ് സര്‍വീസ് എന്‍ട്രി’ നല്‍കുകയാണ്.\n‘മഴയങ്ങും കുടയിങ്ങും’ എന്ന ചൊല്ലിന് ഏറെ പ്രചാരം കിട്ടിയത് അറുപതുകളിലാണ്. അതിര്‍ത്തിയില് ചൈന നടത്തിയ കൈയേറ്റശ്രമം ഇന്ത്യന്‍സേന ശക്തമായി തിരിച്ചടിച്ചു കൊണ്ടിരുന്ന കാലം. ലോകത്ത് ഏറ്റവുമധികം ജനസംഖ്യയുള്ള രണ്ടു രാഷ്ട്രങ്ങള് തമ്മില് നടന്ന ആ യുദ്ധത്തില് ഭാരതീയര് ഒന്നിച്ചുനിന്നു മുദ്രാവാക്യം ഉയര്‍ത്തി. അക്കാലത്താണു ചരിത്രത്തിലാദ്യമായി ബാലറ്റ്‌പെട്ടിയിലൂടെ കേരളത്തില് അധികാരമേറിയ സി.പി.എമ്മിന്റെ താത്വികാചാര്യനായ ഇ.എം.എസ് ഒരു പ്രസ്താവന നടത്തിയത്. ‘ഇന്ത്യ ഇന്ത്യയുടേതെന്നും ചൈന ചൈനയുടേതെന്നും അവകാശപ്പെടുന്ന സ്ഥലത്തിനു വേണ്ടിയുള്ള പോരാട്ടം’ എന്നാണ് അദ്ദേഹം ആ യുദ്ധത്തെ വിശേഷിപ്പിച്ചത്.\nഅരനൂറ്റാണ്ടു കഴിഞ്ഞപ്പോള് വീണ്ടും ഇന്ത്യന് അതിര്‍ത്തികളില് സംഘര്‍ഷം ഉരുണ്ടുകൂടുമ്പോള് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന് പറയുന്നത്, ‘മുതലാളിത്ത രാഷ്ട്രങ്ങളെ കൂട്ടുപിടിച്ചു ചൈനയെ ഇന്ത്യ തടങ്കലിലാക്കുകയാണ് ‘എന്നാണ്.\nകോടിയേരി കേരളത്തിന്റെ മുന് ആഭ്യന്തരമന്ത്രിയാണ്. വി.എസ് അച്യുതാനന്ദന് നിയമസഭാ പാര്‍ട്ടി ലീഡറായിരുന്നപ്പോള് ഉപനേതാവായിരുന്നു. ഉമ്മന്‍ചാണ്ടിയുടെ കോണ്‍ഗ്രസ് ഭരണകാലത്തു പ്രതിപക്ഷത്തായിരുന്ന കോടിയേരി, തലശ്ശേരി പൊലിസ്‌സ്റ്റേഷനു മുന്നില് സി.പി.എം ധര്‍ണ ഉദ്ഘാടനം ചെയ്തത് ഓര്‍മവരുന്നു. ബോംബ് നിര്‍മാണവുമായി ബന്ധപ്പെട്ട് അറസ്റ്റിലായ പാര്‍ട്ടിപ്രവര്‍ത്തകരെ മോചിപ്പിക്കണമെന്നാവശ്യപ്പെട്ടായിരുന്നു ധര്‍ണ. അന്നു കോടിയേരി പ്രസംഗിച്ചത് പൊലിസ് സ്റ്റേഷനുള്ളിലും വേണ്ടിവന്നാല് ബോംബുണ്ടാക്കുമെന്നായിരുന്നു.\nഇന്നു പറയത്തക്ക കാരണമൊന്നുമില്ലാതെയാണു കേരളത്തില് ഭരണത്തിലിരിക്കുന്ന പാര്‍ട്ടിയുടെ നേതാവ് ചൈനയ്ക്ക് ഓശാന പാടുന്നത്. സോഷ്യലിസ്റ്റ് പാതയില് ദാരിദ്ര്യം തുടച്ചുനീക്കാന് ശ്രമിക്കുന്ന ചൈനയെ തകര്‍ക്കാന് ജപ്പാനെയും ഓസ്‌ട്രേലിയയെയും കൂട്ടുപിടിച്ച് അമേരിക്ക രൂപപ്പെടുത്തിയെടുക്കുന്ന അച്ചുതണ്ടിന്റെ ഭാഗമായി ഇന്ത്യയും പ്രവര്‍ത്തിക്കുന്നുവത്രേ.\nതീര്‍ച്ചയായും ഇന്ത്യയിലെയും ചൈനയിലെയും ജനങ്ങള് നല്ല അയല്‍പക്കബന്ധമാണ് ആഗ്രഹിക്കുന്നത്. ‘ഹിന്ദി-ചീനി ഭായി ഭായി’. ഐക്യരാഷ്ട്രസഭയില് ചൈനയ്ക്ക് അംഗത്വം നല്‍കണമെന്ന് ആദ്യമായി വാദിച്ച രാജ്യങ്ങളിലൊന്ന് ഇന്ത്യയാണ്. പ്രധാനമന്ത്രിമാരായ ചൗ എന് ലായിയും പണ്ഡിറ്റ് ജവഹര്‍ലാല് നെഹ്‌റുവും ചേര്‍ന്നു 1954ല് ഒപ്പിട്ട പഞ്ചശീല് എന്ന അഞ്ചിന സമാധാന ഉടമ്പടി തന്നെ അതിനുദാഹരണമാണ്.\nആഭ്യന്തരകാര്യങ്ങളില് ഇടപെടില്ലെന്ന സഹവര്‍ത്തിത്വത്തിന്റെ ആ സന്ധിക്ക് 1962ല് തന്നെ നിഴല് വീണു. ചൈനീസ് പട്ടാളം അതിര്‍ത്തി കടന്നെത്തിയതിനെ തുടര്‍ന്നായിരുന്നു അത്. ലഡാക്ക് അതിര്‍ത്തിയിലെ അക്‌സായി ചിന് നമ്മുടെ പ്രദേശമാണെന്ന അവകാശവാദം ചൈന അംഗീകരിച്ചില്ല. മക്‌മോഹന് എന്ന അതിര്‍ത്തിരേഖയും ചൈന അംഗീകരിച്ചില്ല. സൈനികോദ്യോഗസ്ഥരുടെ ഉപദേശം നിരാകരിച്ചു രാജ്യരക്ഷാമന്ത്രി വി.കെ കൃഷ്ണമേനോന് തന്നെ ചൈനീസ് അക്രമകാരികളെ തുരത്താനായി ബലം പ്രയോഗിക്കാന് ഉത്തരവാകുകയായിരുന്നു.\n1962-ലെ യുദ്ധം ഒരു മാസക്കാലമാണു നീണ്ടുനിന്നത്. പിന്നീട് പല ചര്‍ച്ചകളും പല സന്ദര്‍ശനങ്ങളും നടന്നു. 1988-ല് പ്രധാനമന്ത്രി രാജീവ്ഗാന്ധി നടത്തിയ പര്യടനം കലാ,സാംസ്‌കാരിക രംഗത്ത് ഇരു രാജ്യങ്ങളും തമ്മിലുള്ള അടുപ്പത്തിനു കാരണമായി. വെസ്റ്റ് ഹെവന്‍സ് എന്ന സംഘടന ഷാങ്ഹായിയില് നടത്തിയ പരിപാടിയില് പരമ്പരാഗതമായ സംഗീതപരിപാടികളുണ്ടായി. ന്യൂയോര്‍ക്കില് പോലും ഇന്ത്യ-ചൈന ഇന്‍സ്റ്റിറ്റ്യൂട്ട് എന്നൊരു സ്ഥാപനം നിലവില് വന്നു.\nആണവശാസ്ത്ര രംഗത്തെ കുലപതിയായിരുന്ന ഡോ. ഹോമിഭാഭ ശക്തിയായി ശുപാര്‍ശ ചെയ്തിട്ടും അണുബോംബ് നിര്‍മാണത്തെ ശക്തിയായി എതിര്‍ത്ത ശാന്തിദൂതനായിരുന്നു നെഹ്‌റു. അതേസമയം 1964-ന്റെ മധ്യത്തില് ചൈന അണ്വായുധ പരീക്ഷണം നടത്തി. ഇന്നിപ്പോള് ഇന്ത്യയോട് അടുപ്പം കാണിക്കുന്ന അമേരിക്ക ഭീകരതയുടെ പേരു പറഞ്ഞു പാകിസ്താനോട് അകലം പാലിച്ചുകൊണ്ടിരിക്കുന്നതു ചൈന ശ്രദ്ധിക്കുന്നുണ്ട്. ഭീകരസംഘടനകളെ ഇല്ലായ്മ ചെയ്യുന്നതിനുള്ള ഉത്തരവാദിത്വം പാകിസ്താനെന്ന രാജ്യത്തിനുമേല് മാത്രം അടിച്ചേല്‍പ്പിക്കരുതെന്ന ചൈനീസ് വിദേശകാര്യ വക്താവ് ലുകാങ്ങ് പറഞ്ഞത് ഇതിനോടു കൂട്ടിവായിക്കേണ്ടതാണ്.\nഡിസംബര് 28നു ട്യുട്ടിങ്ങില് കടന്നുകയറി റോഡ് നിര്‍മിക്കാനെത്തിച്ച മണ്ണുമാന്തല് സംവിധാനം രണ്ടും ഇന്ത്യ തിരിച്ചു നല്‍കി. അതിക്രമിച്ചു കയറിയത് അബദ്ധവശാലാണെന്ന് അരുണാചലില് നടത്തിയ ഉഭയകക്ഷി ചര്‍ച്ചയില് ചൈനീസ് അധികൃതര് സമ്മതിച്ചതിന്റെ വെളിച്ചത്തിലായിരുന്നു ഇത്. ദോക്‌ലാമില് 73 ദിവസം മുഖത്തോടുമുഖം നിന്ന ശേഷം ഇരു സൈന്യവും പിന്‍വലിഞ്ഞു.\nഎന്നാല്, അഞ്ചുലക്ഷത്തോളമുള്ള ഇന്ത്യന്‍സൈനികരുടെ ആവശ്യത്തിന് അടിയന്തരമായി വേണ്ട 3457 കോടി രൂപയുടെ സാധനസാമഗ്രികള് വാങ്ങാന് ഇന്ത്യാ ഗവണ്‍മെന്റ് സമ്മതം മൂളിയത് ആറു മാസങ്ങള്‍ക്കു ശേഷമാണ്. അതാകട്ടെ 13 വര്‍ഷങ്ങള്‍ക്കു മുമ്പു തന്നെ ഉന്നയിക്കപ്പെട്ട ആവശ്യവും. ആഴത്തിലിറങ്ങി കുഴിച്ചിട്ട ബോംബുകള് കണ്ടെത്താന് കഴിവുള്ള പ്രത്യേക യുദ്ധക്കപ്പലുകള് നിര്‍മിക്കാനാവശ്യമായ 32,000 കോടി രൂപയുടെ പദ്ധതി ഇന്ത്യ ഉപേക്ഷിച്ചതായാണ് ‘ഹിന്ദു’ പത്രം റിപ്പോര്‍ട്ട് ചെയ്തത്.\nകശ്മിരില് കലാപമുണ്ടാക്കാനുള്ള തീവ്രവാദസംഘടനകള്‍ക്കെതിരായ നീക്കത്തില്‍നിന്ന് ഒളിച്ചോടിപ്പോവുന്ന പാകിസ്താനെ സഹായിക്കുകയാണു ചൈന ചെയ്യുന്നതെന്നു കശ്മിര് മുഖ്യമന്ത്രി മെഹബൂബ മുഫ്തി കുറ്റപ്പെടുത്തുകയുണ്ടായി. ദോക്‌ലാം ചൈനയുടെ ഭാഗമാണെന്നും അവിടെ തങ്ങള് എന്തെങ്കിലും പണിയുന്നുണ്ടെങ്കില് അതേക്കുറിച്ചു സംസാരിക്കാന് ഇന്ത്യക്കവകാശമില്ലെന്നുമാണു ചൈനീസ് നിലപാട്. സിക്കിം-ഭൂട്ടാന്-തിബത്ത് മുക്കവലയില് സര്‍വകാലാവസ്ഥയിലും ഉപയോഗിക്കാവുന്ന റോഡ് നിര്‍മാണത്തില്‍നിന്നു ചൈനയെ പിന്മാറ്റിയെന്നതു നേര്. എന്നാല്, മഞ്ഞുവീഴ്ച അവസാനിക്കുന്നതോടെ ചൈനീസ് ഭടന്മാര് കൂടുതലായി എത്തുന്നതിന്റെ സാധ്യത ഇന്ത്യന് അധികൃതര് തള്ളിക്കളയുന്നില്ല.\n1954-ല് നടന്ന തിബത്തന് വിപ്ലവവും മതാചാര്യനായ ദലൈ ലാമക്ക് ഇന്ത്യ അഭയം നല്‍കിയതും ചൈനയെ ചൊടിപ്പിച്ചുവെന്നതു നേര്. ഇന്ത്യന് രാഷ്ട്രപതി രാംനാഥ് കോവിന്ദ് അരുണാചല് സന്ദര്‍ശിക്കുന്നതിനെ ചൈന എതിര്‍ത്തു. കഴിഞ്ഞ മാര്‍ച്ചില് ബിഹാറിലെ നളന്ദയില് കേന്ദ്രസാംസ്‌കാരികവകുപ്പു സംഘടിപ്പിച്ച ബഹുമത കണ്‍വന്‍ഷനില് ലാമയെ പ്രസംഗിക്കാന് ക്ഷണിച്ചതിനെയും എതിര്‍ത്തു. ഇന്ത്യയും അമേരിക്കയും ചേര്‍ന്നു 16 യുദ്ധക്കപ്പലുകളെയും 95 ഫൈറ്റര് ജെറ്റുകളെയും വിന്യസിച്ച് അറബിക്കടലില് നടത്തിയ മലബാര് ഡ്രില് എന്ന സൈനികപരിപാടിയും ചൈനയെ ചൊടിപ്പിച്ചു.\n1600-ഓളം ചൈനീസ് പട്ടാളക്കാര് ദോക്‌ലാം ഏരിയയില് ഹെലിപാഡും റോഡും താവളങ്ങളും നിര്‍മിക്കുന്നതായ വര്‍ത്ത വന്നിരുന്നു. എന്നാല്, അത് അവരുടെ വടക്കന് ഭാഗത്താണെന്നും അമ്പതു കിലോമീറ്റര് അകലെ നടക്കുന്ന ആ പ്രവൃത്തിയെ തടയാന് നമുക്ക് അവകാശമില്ലെന്നുമാണ് ഇന്ത്യന് നിലപാട്. ഇന്ത്യന് താവളമായ ജംഫേരി റിന്ധജ് വളരെ ഉയരത്തില് അനുകൂലമായ നിലയിലുമാണ്. ധാരണ പ്രകാരം കഴിഞ്ഞ ഓഗസ്റ്റില് വിവാദസ്ഥലത്തുനിന്ന് ഇരു സൈനികരും പിന്‍വാങ്ങിയ നിലയിലാണെന്ന് ഇന്ത്യന് കരസേനാ മേധാവി ജനറല് ബിപിന് റാവത്ത് പറഞ്ഞു.\nകൊളോണിയല് ഭരണകാലം മുതല് തന്നെ ദോക്‌ലാം പ്ലാറ്റ് തര്‍ക്ക വിഷയമാണ്. ഹിമാലയന് നിരകളില് പാറയും ഹിമവും ചേര്‍ന്നു നിന്നു ജുഗല്‍ബന്ദി നടത്തുന്ന ഈ പ്രദേശത്തെച്ചൊല്ലി ബ്രിട്ടനും ചൈനയും ഭൂട്ടാനും തര്‍ക്കിച്ചു നിന്നിരുന്നു. ഭൂട്ടാന്റെ ഭാഗമായ ഈ പ്രദേശത്തിന്റെ സുരക്ഷയ്ക്കു വേണ്ടി ഇന്ത്യയുമായി ഭൂട്ടാന് 2007ല് ഉടമ്പടി ഒപ്പുവച്ചിരുന്നു.അരുണാചല്‍പ്രദേശ് എന്ന ഇന്ത്യന് സംസ്ഥാനത്തെ ഒരിക്കലും അംഗീകരിക്കുന്നില്ലെന്ന നിലപാടിലാണു ചൈന. ദോക്‌ലാമില് നിന്ന് ഇന്ത്യന് സൈന്യത്തെ തുരത്താന് രണ്ടാഴ്ചയ്ക്കകം സൈനികനടപടി ആരംഭിക്കുമെന്നു ചൈനീസ് സര്‍ക്കാര് നിയന്ത്രണത്തിലുള്ള ഗ്ലോബല് ടൈംസ് പത്രം ഭിഷണിപ്പെടുത്തി.\nഇന്ത്യന് സൈന്യത്തെ 1962-ല് ചൈന തോല്‍പ്പിച്ച കാര്യം മറക്കേണ്ടെന്ന അഹന്തയും പത്രത്തിന്റെ മുഖപ്രസംഗത്തിലുണ്ടായിരുന്നു. അതിന് 1962 അല്ല 2017 എന്ന ചുട്ട മറുപടി ഇന്ത്യ നല്‍കുകയും ചെയ്തു. ജൂലൈയില് ഉത്തരാഖണ്ഡിലെ ബരാഹാതിയില് കടന്നുകയറിയ ചൈനീസ് സംഘം വടക്കന് അരുണാചലിലെ അപ്പര് സിയാങ് ജില്ലയില് ഒരു കിലോമീറ്ററോളം അതിക്രമിച്ചു കയറി സിയാങ് നദീതീരം വരെ എത്തുകയുണ്ടായി.\nചൈനീസ് സംഘത്തെ ബിഷിങ് ഗ്രാമത്തിനു സമീപം തടഞ്ഞു ഇന്ത്യന് സേന തിരിച്ചടിച്ചതും ചൈനയുടെ രണ്ടു ബുള്‍ഡോസറുകള്, ടാങ്കര്‍ലോറി എന്നിവ പിടിച്ചെടുത്തതും തുടര്‍ന്നു നടന്ന സംഭവങ്ങളാണ്.\nഎന്നാല്, ദോക്‌ലാമില് ചൈന റോഡ് പണിയുന്നതു കഴിഞ്ഞ ജൂണിലാണ് വാര്‍ത്തയായി വന്നത്. അവിടെ ഭൂട്ടാന്റെ രക്ഷയ്ക്കായി ഇന്ത്യ ഉയര്‍ത്തിയ ചില ബങ്കറുകള് നശിപ്പിച്ചുകൊണ്ടായിരുന്നു റോഡ് നിര്‍മാണം. 400 സൈനികരെ വിന്യസിച്ച് ഇന്ത്യ ആ നിര്‍മാണം തടഞ്ഞു. ഇന്ത്യന് പ്രദേശമായ സിലിഗുരിയിലേക്ക് ഏത് കാലാവസ്ഥയിലും കടക്കാന് അമ്പതു കിലോമീറ്റര് കുറച്ചുകിട്ടാന് പാകത്തിലായിരുന്നു റോഡ്. ഇന്ത്യയുടെ ദേശീയസുരക്ഷാ ഉപദേഷ്ടാവ് അജിത് ഡോവല് ചൈനാ സ്‌റ്റേറ്റ് കൗണ്‍സിലര് യാങ്ങ് ജിയച്ചിയുമായി ഇരുപതു തവണ ചര്‍ച്ച നടത്തിയിട്ടും എല്ലാം ദോക്‌ലാമില് തട്ടി തകരുകയായിരുന്നു.\nദേശീയ സുരക്ഷാ ഉപദേഷ്ടാവ് അജിത് ഡോവല്, മുന് വിദേശകാര്യ സെക്രട്ടറിമാരായ എസ്. ജയശങ്കര്, ശിവശങ്കര് മേനോന്, ശ്യാംസരണ് എന്നിവര് തുടങ്ങിവച്ച സമാധാനശ്രമങ്ങള് കൂടുതല് മെച്ചപ്പെടുത്താന് കഴിവുള്ള ആളാണ് അടുത്ത രണ്ടുവര്‍ഷത്തേയ്ക്കു നമ്മുടെ വിദേശകാര്യ സെക്രട്ടറിയായി നിയമിതനായ വിജയഗോഖലെ. 1981 ബാച്ചിലെ സിവില് സര്‍വീസ് ഓഫീസറായ ഇദ്ദേഹത്തിനു ചൈനീസ് ഭാഷയായ മന്ദാരിനും നന്നായി അറിയുമെന്ന മെച്ചമുണ്ട്.ചൈനയെ പോലെ തന്നെ 100 കോടിയിലേറെ ജനങ്ങളുള്ള ഇന്ത്യയും ജയിക്കണമെങ്കില് പുലരേണ്ടത് സമാധാനമാണ്. അതേസമയം യുദ്ധത്തിന്റെ കാര്‍മേഘങ്ങള് ഉരുണ്ടുകൂടുന്നതിനു നേരെ കണ്ണടച്ചാല് ഇരു രാഷ്ട്രങ്ങളും വന് ദുരന്തത്തിലാണവസാനിക്കുക.


60 സെന്റിന് പട്ടയം ലഭിച്ചു; അതില്‍നിന്ന് ബാബു അഞ്ചുപേര്‍ക്ക് നല്‍കും, മൂന്ന് സെന്റ് വീതം | goodnews\nSep 15, 2021, 10:34 PM IST\nപട്ടയമേളയില് പി.എസ്. ബാബു പട്ടയം ഏറ്റുവാങ്ങുന്നു.\nതൃശ്ശൂര്: ജനപ്രതിനിധിയാണ് പി.എസ്. ബാബു. ഒല്ലൂക്കര ബ്ലോക്ക് പഞ്ചായത്ത് സ്ഥിരംസമിതി അധ്യക്ഷന്. പട്ടയമേളയില് തന്റെ 60 സെന്റിനുള്ള പട്ടയം അദ്ദേഹം ഏറ്റുവാങ്ങി. ഈ ഭൂമിയില് ഇനി അഞ്ച് വീടുകളൊരുങ്ങും. ഭൂമിയില്ലാത്ത, തീര്‍ത്തും അര്‍ഹരായ അഞ്ചുപേര്‍ക്ക് മൂന്ന് സെന്റ് വീതം തന്റെ ഭൂമിയില്‍നിന്ന് നല്‍കാനാണ് ബാബുവിന്റെ തീരുമാനം.\nചെമ്പംകണ്ടത്തുനിന്നുള്ള ബ്ലോക്ക് പഞ്ചായത്ത് പ്രതിനിധിയാണ് ബാബു. പൊന്നൂക്കരയിലാണ് വീട്. പുത്തൂര് പഞ്ചായത്തിലെ വീടിന് സമീപത്തെ വാര്‍ഡുകളിലുള്ള അര്‍ഹരായവരെ കണ്ടെത്താന് ജനകീയ കമ്മിറ്റി രൂപവത്കരിച്ചിട്ടുണ്ടെന്ന് ബാബു പറഞ്ഞു.\nഫെബ്രുവരിയില് നടന്ന കഴിഞ്ഞ പട്ടയമേളയില് പട്ടയം വാങ്ങാന് വന്നവരുടെ സന്തോഷം കണ്ടപ്പോള് ഒരുതുണ്ടു ഭൂമി പോലുമില്ലാത്തവരുെട സങ്കടത്തെക്കുറിച്ച് ഓര്‍ത്തുപോയി. തനിക്ക് പട്ടയം ലഭിച്ചാല് ഭൂരഹിതര്‍ക്ക് ഒരു വിഹിതം നല്‍കുമെന്ന് അന്ന് തീരുമാനിച്ചു. അധ്യക്ഷനായ മന്ത്രിയോട് വിവരം പറഞ്ഞു.\nഅമ്മയും ഭാര്യയും രണ്ട് പെണ്‍മക്കളുമടങ്ങുന്ന കുടുംബവും പിന്തുണച്ചു -ബാബു പറയുന്നു. സി.പി.എം. പുത്തൂര് ഈസ്റ്റ് ലോക്കല് കമ്മിറ്റി സെക്രട്ടറിയായിരുന്ന ബാബു ഇപ്പോള് ഒല്ലൂര് ഏരിയാ കമ്മിറ്റി അംഗമാണ്.\ncontent highlights: babu donates three cent land to each to five people\nഇനിയാരും ഉമ്മയോട് ചോദിക്കില്ല, വീൽചെയറിലുള്ള ഇവളെ പഠിപ്പിച്ചിട്ട് എന്തിനാണെന്ന്\nഒരേ ലക്ഷ്യം, ഒരുമിച്ച് പഠനം; ഇരട്ട സഹോദരന്മാര് കാക്കിയണിഞ്ഞു, മോഹം ഒരേ സ്‌റ്റേഷനില് ജോലി ചെയ്യാന്\nകുപ്പികൾ ശേഖരിച്ച് ഉപജീവനം, ഒരു കിലോ കുപ്പിക്ക് 18 രൂപയോളം; വൃത്തിയാകുന്നത് നാട്


കാര്‍ത്തികദീപത്തിലെ കണ്ണനായി എത്തുന്ന നടന് യദുകൃഷ്ണന്റെ വിശേഷങ്ങള് - Tamilyogi - Download, Tamil, Malayalam, Telugu Movies Online\nകാര്‍ത്തികദീപത്തിലെ കണ്ണനായി എത്തുന്ന നടന് യദുകൃഷ്ണന്റെ വിശേഷങ്ങള്\nമലയാളിപ്രേക്ഷകര്‍ക്ക് യാതൊരു മുഖവുരയും ആവശ്യമില്ലാത്ത നടനാണ് യദു കൃഷ്ണന്. മലയാളികള്‍ക്ക് മുന്നില് വളര്‍ന്ന താരമെന്ന് തന്നെ യദുവിനെ പറ്റി പറയാം.അഭിനയ ജീവിതത്തിന്റെ 35 വര്‍ഷത്തിലേക്കു കടന്ന യദു കൃഷ്ണന് ഇപ്പോള് സീരിയലുകളിലാണ് സജീവമായിരിക്കുന്നത്. 1986 ലാണ് യദു കൃഷ്ണന് എന്ന നടന് ബാലതാരമായി മലയാളികളുടെ മനസിലേക്ക് നടന്നു കയറിയത്.\nബാലചന്ദ്ര മേനോന് സംവിധാനം ചെയ്ത ‘വിവാഹിതരേ ഇതിലെ ഇതിലെ’ ആയിരുന്നു ആദ്യ ചിത്രമെങ്കിലും. സത്യന് അന്തിക്കാട് സംവിധാനം ചെയ്ത സന്മനസുള്ളവക്ക് സമാധാനത്തില് ഗോപാലകൃഷ്ണപ്പണിക്കര് എന്ന വീട്ടുടമസ്ഥന് ലാലേട്ടനെ പോടാ എന്ന് വിളിച്ചു ഓടിപ്പോകുന്ന ബാലനെയാണ് മലയാളികളില് മിക്കവരും ഓര്‍മ്മയില് സൂക്ഷിക്കുന്നത്. സ്‌കൂളിലേക്ക് പോകാനിറങ്ങുമ്പോള് പുസ്‌കമെടുക്കാതെ ചോറ്റുപാത്രം മാത്രം എടുത്തുകൊണ്ട് പോകുന്ന കുട്ടി മലയാളികളെ ഒരുപാട് ചിരിപ്പിച്ചിരുന്നു. ഒരു പിടി മലയാള സിനിമയില് അഭിനയിച്ചുവെങ്കിലും, മലയാള ടെലിവിഷന് സീരിയലുകളിലേക്കു ചുവട് മാറ്റിയപ്പോള് മുതലാണ് മലയാളികളുടെ പ്രിയ അഭിനേതാവായി യദു കൃഷ്ണന് മാറുന്നത്. സീരിയലുകളുടെ അഭിവാജ്യഘടകമാണ് ഇന്ന് അദ്ദേഹം. സീ കേരളത്തിലെ ഈയടുത്ത ആരംഭിച്ച ‘കാര്‍ത്തികദീപം’ എന്ന സീരിയലിലെ കണ്ണന് എന്ന കഥാപാത്രമായി അദ്ദേഹം തന്റെ 35 അഭിനയവര്‍ഷത്തിലേക്കുള്ള യാത്രയിലാണ്. തന്റെ കൂടുതല് വിശേഷങ്ങള് യദുകൃഷ്ണന് പങ്കുവയ്ക്കുന്നു. സീ കേരളത്തിലെ ‘കാര്‍ത്തികദീപം’ ഷൂട്ടിംഗ് തുടങ്ങുന്നത് ഈ ജനുവരിയിലാണ്. കുറച്ചു ഭാഗങ്ങള് ചിത്രീകരിച്ചപ്പോഴേക്കും കൊറോണ പ്രതിസന്ധി വരികയും, ലോക്ക്ഡൗണ് മൂലം ഷൂട്ടിംഗ് നിര്‍ത്തിവെക്കുകയും ചെയ്തു. ഏറെ പ്രതീക്ഷയുള്ള, വ്യത്യസ്ത ഡൈമെന്‍ഷന് ഉള്ള കഥാപാത്രമാണ് കാര്‍ത്തികദീപത്തിലേത്. കണ്ണന് എന്നാണ് കഥാപാത്രത്തിന്റെ പേര്. വളരെ കുട്ടിക്കാലത്തെ അച്ഛനെ നഷ്ടപ്പെട്ട് കുടുംബഭാരം മുഴുവനും ഏറ്റെടുത്ത ഒരു ചെറുപ്പക്കാരനാണ് കണ്ണന്. അയാളുടെ ജീവിതത്തിലേക്ക് അപ്രതീക്ഷിതമായ കടന്നു വരുന്ന ഒരു പെണ്‍കുട്ടിയാണ് കാര്‍ത്തിക. ഒരപകടത്തില് ഉറ്റവര് നഷ്ടപ്പെട്ട അവള്‍ക്കു ഒരു ജേഷ്ഠ തുല്യനാണ് കണ്ണന്. കാര്‍ത്തികദീപം സീ കേരളത്തില് സംപ്രേഷണം ചെയ്തു തുടങ്ങിയപ്പോള് മുതല് നല്ല അഭിപ്രായമാണ് പ്രേക്ഷകരില് നിന്ന് കിട്ടുന്നത്. വളരെ സന്തോഷമാണ് ഒരു കഥാപാത്രത്തെ പെട്ടെന്ന് ജനം സ്വീകരിക്കുമ്പോള് ഒരു അഭിനേതാവെന്ന നിലയില് നമ്മുക്ക് ഉണ്ടാവുകയെന്ന് യദു പറയുന്നു. തൃപ്രയാറില് ‘കാര്‍ത്തികദീപത്തിന്റെ’ ഷൂട്ടിംഗ് പുരോഗമിക്കുകയാണ്. വളരെ വ്യത്യസ്തമായ ഒരു ലൊക്കേഷന് ആണ് അവിടുത്തേത്. കഥക്ക് അനുയോജ്യമായ സ്ഥലം. മനോഹരമായ പാടങ്ങളും പ്രകൃതിയുമൊക്കെ കൊണ്ട് സമ്പന്നമായ സ്ഥലം. സാധാരണ സീരിയലുകളില് നിന്ന് ഇത് കൊണ്ട് തന്നെ ‘കാര്‍ത്തികദീപം’ വളരെ വ്യത്യസ്തമാണ്. നിലവിലെ കോവിഡ് നിയമങ്ങള് പാലിച്ചു തന്നെയാണ് ഷൂട്ടിംഗ്. എല്ലാവരും വളരെ വര്‍ഷങ്ങള് ആയി അറിയാവുന്നവര് ആയത് കൊണ്ട് വളരെ ജോളി മൂഡിലാണ് ഷൂട്ടിംഗ് ഒക്കെ വിവേക് ഗോപനും സ്‌നിഷയുമാണ് പ്രധാന താരങ്ങള്. ലോക്ക് ഡൗണ് കാലത്ത് രണ്ടു മാസക്കാലത്തോളം വീട്ടില് തെന്നെയായിരുന്നു.\nഎല്ലാ മലയാളികളെയും പോലെ പറമ്പിലൊക്കെ കറങ്ങി നടക്കുക. സ്വല്പം കൃഷിപ്പണികള് ചെയ്യുക എന്നതൊക്കെയായിരുന്നു പരിപാടികള്. സഹോദരന് വിധു കൃഷ്ണന് പറമ്പിലൊക്കെ സജീവമായി കൃഷി ചെയ്തിട്ടുണ്ട്. അവിടെ പോയി അവനെ സഹായിക്കും. പിന്നെ കുട്ടികളോടൊപ്പം ഫുട്‌ബോള് കളി വ്യായാമം എന്നിവയൊക്കെ ചെയ്തു. കെ കെ രാജീവിന്റെ സഹസംവിധായകനായിരുന്ന സന്തോഷ് വിശ്വനാഥന്റെ ആദ്യ സിനിമ ‘വണ്’ ആണ് ഒടുവില് അഭിനയിച്ച സിനിമ. മമ്മൂക്കയാണ് നായകന്. തിരുവനന്തപുരത്തായിരുന്നു ഷൂട്ടിംഗ്. അതില് ഒരു ഉയര്‍ന്ന പോലീസ് ഉദ്യോഗസ്ഥന്റെ വേഷമാണ്. സിങ്ക് സൗണ്ട് ആണ് ചിത്രത്തില് ഉപയോഗിച്ചിരിക്കുന്നത്. അത് കൊണ്ട് തന്നെ ഒരു വ്യത്യസ്തത തോന്നിയ ചിത്രമാണ് അത് എന്ന് യദു പറയുന്നു. സിനിമയും സീരിയലും തമ്മില് ഏതാണ് അഭിനയിക്കാന് ഇഷ്ട്ടം എന്ന ചോദ്യത്ത് രണ്ടും ഇഷ്ടമാണ് എന്ന് യദു പറയുന്നു. രണ്ടും രണ്ട് മീഡിയങ്ങള് ആണല്ലോ. രണ്ടു വ്യത്യസ്ത അനുഭവങ്ങളുമാണ്. സീരിയല് വലിയ സ്‌പേസ് തരുന്ന ഒരിടമാണ്. അഭിനയത്തിന് വലിയ സാധ്യതയുണ്ടതില്. പിന്നെ ഒരു കഥാപാത്രത്തെ തന്നെ ദീര്‍ഘമായി അഭിനയിക്കാന് കഴിയുന്നു. സിനിമ ഒരു ചരിത്രമാണ്. അതില് അഭിനയിച്ചാല് നമ്മുടെ ഷെല്‍ഫ് ലൈഫ് കൂടും. ആളുകള് നമ്മളെ ഓര്‍ത്തിരിക്കും. ഇപ്പോഴും എന്റെ സിനിമയിലെ കഥാപാത്രങ്ങളാണ് പ്രേക്ഷകര്‍ക്കു ആദ്യം ഓര്‍മ്മയില് വരിക. അഭിനയമാണ് നമ്മുടെ തൊഴില്. സിനിമയായാലും സീരിയലായാലും നമ്മള് നമ്മുടെ കഴിവിന്റെ പരമാവധി ശ്രമിക്കുന്നു. ഡ്രൈവിംഗ് വളരെ ഇഷ്ട്ടമാണ് എന്ന് യദു പറയുന്നു. എപ്പോഴും സ്വയം ഡ്രൈവ് ചെയ്തു പോകുകയാണ് ഞാന് ചെയ്യാറുള്ളത്. ദീര്‍ഘദൂരം ഓടിക്കാന് കിട്ടുന്ന ഒരു അവസരവും കളയാറില്ല. കാര്‍ത്തികദീപത്തിന്റെ ലൊക്കേഷനിലേക്കും സ്വന്തം വണ്ടിയിലാണ് പോന്നത്. കുടുംബവുമായുള്ള യാത്രകളിലെ സാരഥി മിക്കപ്പോഴും ഞാനായിരിക്കും. തിരുവനന്തപുരത്ത് പടിഞ്ഞാറേകോട്ടയാണ് സ്വദേശം. അമ്മ വിജയലക്ഷ്മി ഭാര്യ ലക്ഷ്മി മകള് ആരാധ്യ എന്നിവരാണ് എന്റെ ശക്തിയും പിന്തുണയും. അനിയന് വിധു കൃഷ്ണനും നടനാണ് അവന്റെ കുടുംബവും അടുത്ത് തന്നെയാണ് താരം. ഒരു പിടി മലയാള സിനിമയില് അഭിനയിച്ചുവെങ്കിലും, മലയാള ടെലിവിഷന് സീരിയലുകളിലേക്കു ചുവട് മാറ്റിയപ്പോള് മുതലാണ് മലയാളികളുടെ പ്രിയ അഭിനേതാവായി യദു കൃഷ്ണന് മാറുന്നത്. സീരിയലുകളുടെ അഭിവാജ്യഘടകമാണ് ഇന്ന് അദ്ദേഹം. സീ കേരളത്തിലെ ഈയടുത്ത ആരംഭിച്ച ‘കാര്‍ത്തികദീപം’ എന്ന സീരിയലിലെ കണ്ണന് എന്ന കഥാപാത്രമായി അദ്ദേഹം തന്റെ 35 അഭിനയവര്‍ഷത്തിലേക്കുള്ള യാത്രയിലാണ്. തന്റെ കൂടുതല് വിശേഷങ്ങള് യദുകൃഷ്ണന് പങ്കുവയ്ക്കുന്നു.\nThe post കാര്‍ത്തികദീപത്തിലെ കണ്ണനായി എത്തുന്ന നടന് യദുകൃഷ്ണന്റെ വിശേഷങ്ങള് appeared first on Tamil Yogi Asia.


ചേകന്നൂർ മൗലവി - വിക്കിപീഡിയ\nചേകന്നൂർ പി.കെ.മുഹമ്മദ് അബുൽ ഹസൻ മൌലവി\nഎടപ്പാൾ, കേരളം, ഇന്ത്യ\n1993 (വയസ്സ് 56–57)\nഒരു ഇസ്ലാമികപണ്ഡിതനും വാഗ്മിയുമായിരുന്നു ചേകന്നൂർ മൗലവി (ജനനം - 1936, മരണം - 1993). ചേകന്നൂർ പി.കെ.മുഹമ്മദ് അബുൽ ഹസൻ മൌലവി എന്നാണ് പൂർണ്ണനാമം. ദുരൂഹമായ സാഹചര്യത്തിൽ കാണാതാവുകയും വധിക്കപ്പെട്ടതാണെന്ന് പിന്നീട് തിരിച്ചറിയപ്പെടുകയും ചെയ്തു.\n2 ജീവിത വീക്ഷണം\n4 തിരോധാനത്തിനു ശേഷം\nഅബ്ദുല്ലക്കുട്ടിയുടെയും ഫാത്തിമയുടെയും മകനായി ഇന്നത്തെ മലപ്പുറം ജില്ലയിൽ എടപ്പാളിനടുത്തുള്ള ചേകന്നൂരിൽ ജനിച്ചു 1936-ൽ ജനിച്ചു. പ്രാഥമിക വിദ്യാഭാസത്തിനും മതപഠനത്തിനും ശേഷം 1960ൽ വെല്ലൂരിലെ ബി.എസ്.എ കോളജിൽ നിന്നും മതവിഷയത്തിലുള്ള ഫാസിൽ ബിരുദം കരസ്ഥമാക്കി നാട്ടിൽ തിരിച്ചെത്തി. തുടർന്ന് യഥാക്രമം കോക്കൂർ ജുമാമസ്‌ജിദ്, ജമാ‌അത്തെ ഇസ്‌ലാമിയുടെ ശാന്തപുരം ഇസ്‌ലാമിയാ കോളജ്, മുജാഹിദ് വിഭാഗത്തിന്റെ എടവണ്ണയിലുള്ള ജാമിഅ: നദ്‌വിയ്യ എന്നിവിടങ്ങളിൽ അധ്യാപനായി ജോലി നോക്കിയെങ്കിലും അതത് സ്ഥാപനങ്ങളുടെ കാഴ്‌ച്ചപ്പാടുകളുമായി യോജിച്ചു പോകാൻ കഴിയാത്തതുകൊണ്ട് ഒന്നിലും അധികകാലം തുടർന്നില്ല. പിന്നീട് തന്റേതായ ആശയപ്രചാരണത്തിനായി 1968-ൽ നിരീക്ഷണം എന്ന മാസിക നടത്തുകയും കോഴിക്കോട്, മലപ്പുറം ജില്ലകളിലായി മതപ്രഭാഷണപരമ്പരകൾ നടത്തുകയും ചെയ്തു. സാമ്പത്തികബാദ്ധ്യതയെത്തുടർന്ന് വ്യാപാരരംഗത്തേക്ക് തിരിഞ്ഞെങ്കിലും വൈകാതെ മതപ്രചാരണരംഗത്തേക്കു തന്നെ തിരിച്ചു വന്നു. അൽബുർഹാൻ എന്ന പേരിൽ മറ്റൊരു മാസിക തുടങ്ങി. ഖുർ‌ആനിലെ പിന്തുടർച്ചാനിയമം, സർവ്വമത സത്യവാദം ഖുർആനിൽ, തുടങ്ങി പതിനേഴോളം ഗ്രന്ഥങ്ങൾ പ്രസിദ്ധീകരിച്ചു\nഖുറാൻ സുന്നത്ത് സൊസൈറ്റി എന്ന സംഘം സ്ഥാപിക്കുകയും ഖുറാനെ ആധാരമാക്കി ഇസ്ലാംമതവിചാരം നടത്തുകയും ചെയ്തു. ഖുർആനേക്കുറിച്ചുള്ള പാരമ്പര്യേതരമായ ഇദ്ദേഹത്തിന്റെ വ്യാഖ്യാനം യാഥാസ്ഥിതികരെ പ്രകോപിപ്പിച്ചു. ഖുറാൻ മാത്രമേ അടിസ്ഥാനമായി പരിഗണിക്കാവൂ എന്നും പില്ക്കാലത്ത് എഴുതപ്പെട്ട പ്രമാണങ്ങൾ സ്വീകരിക്കാവുന്നതല്ല എന്നും ഇദ്ദേഹം വാദിച്ചു. ഹദീസുകൾ ഇക്കാരണത്താൽ ഇദ്ദേഹം തള്ളി. ഷാബാനു കേസിൽ സുപ്രീം കോടതി വിധി ഖുർആനിന്റെ അടിസ്ഥാനത്തിൽ ശരിയാണെന്ന് സ്ഥാപിച്ചുകൊണ്ട് ഗ്രന്ഥമെഴുതുകയും പ്രസംഗിക്കുകയും ചെയ്തിരുന്നു. ബാബരി മസ്ജിദ് പ്രശ്നത്തിലും തലാഖ് മുതലായ കാര്യങ്ങളിലും അദ്ദേഹത്തിന്റെ അഭിപ്രായം മറ്റു സമുദായനേതാക്കളുടേതിൽ നിന്ന് ഭിന്നമായിരുന്നു. ഇക്കാരണത്താൽ പല ഇസ്‌ലാമിക വിഭാഗങ്ങൾക്കും ഇദ്ദേഹത്തോട് കടുത്ത എതിർപ്പ് ഉണ്ടായിരുന്നു[അവലംബം ആവശ്യമാണ്].\n1993 ജൂലൈ 29-ന് ഇദ്ദേഹത്തെ കാണാതായി. മതപ്രഭാഷണത്തിനാണ് എന്ന പേരിൽ ചിലർ ഇദ്ദേഹത്തെ വിളിച്ചുകൊണ്ടുപോവുകയായിരുന്നു. ഇദ്ദേഹം കൊലചെയ്യപ്പെട്ടു എന്ന് സ്ഥിരീകരിക്കപ്പെട്ടിട്ടുണ്ട്. കാന്തപുരം അബൂബക്കർ മുസലിയാരുമായി ബന്ധമുള്ള സംഘമാണ് കൊലപാതകത്തിന് പിന്നിൽ എന്ന് ആരോപണമുയർന്നിട്ടുണ്ട്. ഈ കൊലപാതകത്തിന്റെ കേസിൽ 10-ആമത്തെ കുറ്റാരോപിതനായി കാന്തപുരത്തെ പ്രത്യേക കോടതി ആരോപിച്ചിരുന്നു എന്നാൽ കാന്തപുരത്തിനെതിരെ യാതൊരു തെളിവും കണ്ടെത്താത്ത സാഹചര്യത്തിൽ പ്രതിയക്കാനുള്ള പ്രത്യേക കോടതി ആവശ്യം ഹൈക്കോടതി തള്ളി .കാന്തപുരം ഈ കേസിൽ പ്രതിയല്ലെന്ന സി.ബി.ഐ സംഘത്തിന്റെയും ഹൈക്കോടതിയുടെയും നിരീക്ഷണം സുപ്രീം കോടതി അംഗീകരിച്ചു.\nചേകന്നൂർ മൗലവിയുടെ തിരോധാനത്തിനു ശേഷം തുടർപഠനങ്ങളുമായി മുന്നോട്ടു പൊയ്ക്കൊണ്ടിരിക്കുന്ന ഖുറാൻ സുന്നത്ത് സൊസൈറ്റിയിലെ ഒരു വിഭാഗം ആളുകൾ പുതിയ പഠനങ്ങളുമായി മുന്നോട്ടു പോവുകയും പൂർണ്ണമായും ഹദീസുകൾ നിരാകരിച്ചു കൊണ്ട് ഖുർആനിസം (ഖുർആനിസ്റ്റ്) എന്നപേരിൽ പ്രവർത്തിച്ചുവരികയും ചെയ്യുന്നു.\nഅവലംബം 1 23456\n↑ born 1936 died July 29, 1993\n↑ ശബാബ് വാരിക, 2011 ഡിസംബർ 17\n↑ 'Chekannur profile'\n↑ "ചേകന്നൂർ കേസിൽ കാന്തപുരത്തെ പ്രതിയാക്കാൻ തെളിവില്ല - കോടതി". മാതൃഭൂമി.കോം. 30 മാർച്ച് 2010. മൂലതാളിൽ നിന്നും 2011-01-20-ന് ആർക്കൈവ് ചെയ്തത്.\n↑ "Moulavi murder case: Court orders trial of Kanthapuram" (പത്രലേഖനം) (ഭാഷ: ഇംഗ്ലീഷ്). ദ ഹിന്ദു ദിനപത്രം. 2005 ജൂലൈ 27. മൂലതാളിൽ നിന്നും 2014-07-16 09:10:08-ന് ആർക്കൈവ് ചെയ്തത്. ശേഖരിച്ചത് 2014 ജൂലൈ 16. Cite has empty unknown parameter: |1= (help); Check date values in: |accessdate=, |date=, and |archivedate= (help)\n↑ "ചേകന്നൂർ കേസ്: കാന്തപുരത്തെ പ്രതിയാക്കാനുള്ള ഹർജി തള്ളി". മാതൃഭൂമി.കോം. 02 ജൂലൈ 2010. മൂലതാളിൽ നിന്നും 2011-01-20-ന് ആർക്കൈവ് ചെയ്തത്. Check date values in: |date= (help)\n↑ "ചേകന്നൂർ വധം: കാന്തപുരത്തിനെതിരെ തെളിവില്ല- സി ബി ഐ". ദൂൽന്യൂസ്.കോം.7ജനുവരി 2010. മൂലതാളിൽ നിന്നും 2016-03-04-ന് ആർക്കൈവ് ചെയ്തത്.\n"https://ml.wikipedia.org/w/index.php?title=ചേകന്നൂർ_മൗലവി&oldid=3570694" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:29,3ജൂൺ 2021.


വിസാനിയന്ത്രണം സൃഷ്ടിക്കുന്ന തൊഴില് പ്രതിസന്ധി – Chandrika Daily\nBy chandrika Sunday December 11, 2016 17:47 pm\nവിസാനിയന്ത്രണം സൃഷ്ടിക്കുന്ന തൊഴില് പ്രതിസന്ധി\nഎച്ച്.വണ് ബി വിസയിലെത്തുന്ന വിദേശ തൊഴിലാളികള്‍ക്ക് നിയന്ത്രണം കൊണ്ടുവരുമെന്ന നിയുക്ത യു.എസ് പ്രസിഡണ്ട് ഡൊണാള്‍ഡ് ട്രംപിന്റെ പ്രഖ്യാപനം ഇന്ത്യന് ഐ.ടി മേഖലയില് ചെറുതല്ലാത്ത ആശങ്ക പടര്‍ത്തുന്നുണ്ട്. അമേരിക്കന്…\nഎച്ച്.വണ് ബി വിസയിലെത്തുന്ന വിദേശ തൊഴിലാളികള്‍ക്ക് നിയന്ത്രണം കൊണ്ടുവരുമെന്ന നിയുക്ത യു.എസ് പ്രസിഡണ്ട് ഡൊണാള്‍ഡ് ട്രംപിന്റെ പ്രഖ്യാപനം ഇന്ത്യന് ഐ.ടി മേഖലയില് ചെറുതല്ലാത്ത ആശങ്ക പടര്‍ത്തുന്നുണ്ട്. അമേരിക്കന് കമ്പനികളിലെ പുറംകരാര് തൊഴില് അവസരങ്ങള്‍ക്ക് കോട്ടം തട്ടുന്നതോടെ ഇന്ത്യയിലെ ഐ.ടി മേഖലയുടെ നട്ടെല്ലിനു തന്നെയാവും ക്ഷതമേല്‍ക്കുക. കേന്ദ്ര സര്‍ക്കാറിന്റെ ഭാഗത്തുനിന്ന് പതിവില് കവിഞ്ഞ ജാഗ്രതയും ഇടെപടലും ഉണ്ടാവുകയും യു.എസ് ഭരണകൂടത്തില് സമ്മര്‍ദ്ദം ചെലുത്തി അനുകൂല സമീപനം സൃഷ്ടിച്ചെടുക്കാന് കഴിയുകയും ചെയ്തില്ലെങ്കില് വലിയ പ്രതിസന്ധിയായിരിക്കും ഈ മേഖലയില് രൂപപ്പെടുക.\nവ്യാഴാഴ്ച ലോവയില് നടന്ന റാലിയില് സംസാരിക്കവെയാണ് എച്ച്.വണ് ബി വിസയിലെത്തുന്ന തൊഴിലാളികള്‍ക്ക് നിയന്ത്രണം കൊണ്ടുവരുമെന്ന പ്രഖ്യാപനം ട്രംപ് നടത്തിയത്. യു.എസ് പ്രസിഡണ്ട് തെരഞ്ഞെടുപ്പിലുടനീളം സമാനമായ പ്രചാരണം ട്രംപ് നടത്തിയിരുന്നു. അഭ്യസ്തവിദ്യരും തൊഴില് രഹിതരുമായ അമേരിക്കന് യുവത്വത്തിന്റെ പിന്തുണ നേടിയെടുക്കുക എന്നതായിരുന്നു ഇതിലൂടെ ലക്ഷ്യമിട്ടത്. പിരിച്ചുവിടല് നടപടിയുമായി ബന്ധപ്പെട്ട് ഡിസ്‌നി വേള്‍ഡിനെതി െയു.എസ് പൗരന്മാരായ തൊഴിലാളികള് നടത്തിയ നിയമനടപടികളെ ട്രംപ് തെരഞ്ഞെടുപ്പ് പ്രചാരണത്തിന് ആയുധമാക്കുകയും ചെയ്തിരുന്നു. എന്നാല് യു.എസ് പ്രസിഡണ്ട് പദവിയില് എത്തുന്നതോടെ ട്രംപ് നിലപാട് മയപ്പെടുത്തുമെന്നായിരുന്നു പലരുടേയും കണക്കുകൂട്ടല്. പുറംകരാര് ജോലി തടയുന്നത് നിലവിലെ സാഹചര്യത്തില് അമേരിക്കന് സമ്പദ് വ്യവസ്ഥയെ തന്നെ ബാധിക്കുമെന്ന വിലയിരുത്തലുകളും ഉണ്ടായിരുന്നു. ആ പ്രതീക്ഷകള് തെറ്റിക്കുന്നതാണ് ട്രംപിന്റെ പുതിയ പ്രഖ്യാപനം. പിരിച്ചുവിടുന്ന യു.എസ് പൗരന്മാരുടെ തൊഴില് അവസരം വിദേശികള്‍ക്ക് നല്‍കാന് അനുവദിക്കില്ലെന്നും ഇതിനുവേണ്ട നിയന്ത്രണങ്ങള് ഏര്‍പ്പെടുത്തുമെന്നുമാണ് ട്രംപിന്റെ പ്രഖ്യാപനം.\n14 ദശലക്ഷം വിദേശ തൊഴിലാളികളാണ് അമേരിക്കയിലുള്ളത്. ഐ.ടി, കാള്‍സെന്റര്, എഞ്ചിനീയറിങ്, ഉത്പാദന മേഖലകളിലാണിവര് തൊഴിലെടുക്കുന്നത്. ഉത്പാദന മേഖലയില് ഭൂരിഭാഗം മെക്‌സിക്കന് പൗരന്മാരാണെങ്കില് മറ്റ് മൂന്നുമേഖലകളിലും മേധാവിത്വം ഇന്ത്യക്കാണ്. പ്രത്യേകിച്ച് ഐ.ടി മേഖലയില്. യു.എസ് കമ്പനികളിലെ ഐ.ടി മേഖലയിലെ പുറംകരാര് ജോലികളുടെ 86 ശതമാനവും ലഭിക്കുന്നത് ഇന്ത്യക്കാണ്. രണ്ടാം സ്ഥാനത്തുള്ള ചൈനക്ക് അഞ്ചുശതമാനം പ്രാതിനിധ്യമാണുള്ളത്. മറ്റു വിദേശ രാഷ്ട്രങ്ങളുടെ പ്രാതിനിധ്യം ഒരു ശതമാനമോ അതില് താഴെയോ ആണ്. ഐ.ടി മേഖലയിലെ തൊഴിലുകള്‍ക്ക് വിദേശികളെ കൊണ്ടുവരുന്നതിനായി യു.എസ് കമ്പനികള്‍ക്ക് അനുവദിക്കുന്നതാണ് എച്ച്.വണ് ബി വിസ. അതുകൊണ്ടുതന്നെ ഇവക്ക് ഏര്‍പ്പെടുത്തുന്ന ഏതു തരത്തിലുള്ള നിയന്ത്രണവും ആദ്യം ബാധിക്കുക ഇന്ത്യയെ ആയിരിക്കും. ഇന്‍ഫോസിസ്, ടി.സി.എസ് എന്നിവ വഴിയാണ് പുറംകരാര് ജോലിക്കായി ഇന്ത്യക്കാര് ഏറെയും യു.എസില് എത്തുന്നത്. പുറംകരാര് തൊഴില് നിയന്ത്രിക്കുന്നതിന് ന്യൂജേഴ്‌സിയില്‍നിന്നുള്ള ഡമോക്രാറ്റിക് അംഗം ബില് പാസ്‌കറെല്, കാലിഫോര്‍ണിയയില്‍നിന്നുള്ള റിപ്പബ്ലിക്കന് അംഗം ഡാന റൊരാബേച്ചര് എന്നിവര് നേരത്തെ യു.എസ് പ്രതിനിധിസഭയില് സ്വകാര്യ ബില് അവതരിപ്പിച്ചിരുന്നു. യു.എസ് കമ്പനികളിലെ പകുതിയില് അധികം തൊഴിലാളികള് വിദേശികള് ആകരുതെന്നാണ് ബില്ലിന്റെ ആകെത്തുക. 50 ശതമാനത്തില് കൂടുതല് വിദേശികള് ഉള്ള കമ്പനികള്‍ക്ക് പുതിയ എച്ച്.വണ് ബി വിസ അനുവദിക്കരുതെന്നായിരുന്നു ബില്ലിലെ പ്രധാന നിര്‍ദേശങ്ങളില് ഒന്ന്. ഇതും ഏറ്റവും കൂടുതല് ബാധിക്കുക ഇന്ത്യന് ഐ.ടി മേഖലയേയാണ്.\nആഗോള സാമ്പത്തിക മാന്ദ്യം വരിഞ്ഞുമുറുക്കിയ വേളയിലാണ് യു.എസ് കമ്പനികള് പുറംകരാര് തൊഴില് സാധ്യതകളെ ഉപയോഗപ്പെടുത്താന് തുടങ്ങിയത്. ഇന്ന് കമ്പനികളുടെ വലിയ ആശ്രയമായി അത് മാറിയിട്ടുണ്ട്. തൊഴില്‍രംഗത്തെ ‘സ്വദേശിവല്‍ക്കരണ’ പ്രഖ്യാപനത്തിന് അമേരിക്കന് യുവാക്കളില്‍നിന്ന് വലിയ തോതിലുള്ള പിന്തുണ ലഭിക്കുമ്പോഴും അമേരിക്കന് കമ്പനികളോ സാമ്പത്തിക വിദഗ്ധരോ ഈ നീക്കത്തെ പിന്തുണക്കുന്നില്ല. യു.എസിനെ അപേക്ഷിച്ച് ഇന്ത്യ, ചൈന തുടങ്ങിയ രാജ്യങ്ങളിലെ തൊഴില് വിപണികളിലേക്ക് യു.എസ് കമ്പനികളെ ആകര്‍ഷിക്കുന്നത് വേതനത്തിലെ കുറവാണ്. നിയന്ത്രണം വരുന്നതോടെ വിദേശികളെ ഒഴിവാക്കി യു.എസ് പൗരന്മാരെ നിയമിക്കാന് കമ്പനികള് നിര്‍ബന്ധിതരാകും. ഉത്പാദനച്ചെലവ് വര്‍ധിക്കുന്നതോടെ ആനുപാതികമായി ഉത്പന്നത്തിന്റെ വില കൂട്ടേണ്ടിവരും. ഇതോടെ വിദേശ വിപണികളില് ഉള്‍പ്പെടെ മത്സരിക്കാന് കഴിയാതെ അമേരിക്കന് കമ്പനികള് പ്രതിസന്ധിയെ അഭിമുഖീകരിക്കേണ്ടിവരുമെന്നാണ് ഇവരുടെ വാദം. രണ്ടു മാര്‍ഗങ്ങളേ അമേരിക്കന് കമ്പനികള്‍ക്ക് മുന്നില് പിന്നീട് ശേഷിക്കൂ എന്നാണ് ഇവര് നല്‍കുന്ന മുന്നറിയിപ്പ്. ഒന്നുകില് ബിസിനസ് അവസാനിപ്പിക്കുക, അല്ലെങ്കില് ബിസിനസ് പൂര്‍ണമായും പുറംകരാര് തൊഴില് സ്വാതന്ത്ര്യമുള്ള വിദേശരാജ്യങ്ങളിലേക്ക് പറിച്ചുനടുക. രണ്ടായാലും അമേരിക്കന് സമ്പദ് വ്യവസ്ഥയെ അത് ദോഷകരമായി ബാധിക്കും. യു.എസ് സമ്പദ് വ്യവസ്ഥ നേരിടുന്ന വെല്ലുവിളിയും അമേരിക്കന് കമ്പനികളുടെ എതിര്‍പ്പും അവഗണിച്ച് മുന് നിലപാടുകളില് ട്രംപിന് എത്രത്തോളം ഉറച്ചുനില്‍ക്കാന് കഴിയും എന്നതാണ് ചോദ്യം. ഭീകരവാദത്തിനെതിരായ പോരാട്ടം ഉള്‍പ്പെടെയുള്ള വിഷയങ്ങളില് ഇന്ത്യയെ അനുകൂലിക്കുകയും പ്രധാനമന്ത്രി നരേന്ദ്രമോദിയെ മാതൃകാപുരഷനായി വാഴ്ത്തുകയും ചെയ്യുന്ന ട്രംപ് ഇന്ത്യയെ വലിയ തോതില് ബാധിക്കുന്ന വിസാ പ്രശ്‌നം എങ്ങനെ കൈകാര്യം ചെയ്യും എന്നതും കാത്തിരുന്നു കാണേണ്ടതാണ്. ഐ.ടി മേഖലയില് ഉരുണ്ടു കൂടാന് ഇടയുള്ള പ്രതിസന്ധിയെ നേരിടുന്നതിന് കേന്ദ്ര സര്‍ക്കാര് വലിയ തോതിലുള്ള മുന്നൊരുക്കങ്ങള് നടത്തേണ്ടതുണ്ട്. ഗള്‍ഫ് രാഷ്ട്രങ്ങളിലെ സ്വദേശി വല്‍ക്കരണം സൃഷ്ടിക്കുന്ന പ്രതിസന്ധികള്‍ക്കു പിന്നാലെയാണ് യു.എസ് ചുവടുവെപ്പ്. ലക്ഷക്കണക്കിന് ഇന്ത്യക്കാരുടെ പ്രതീക്ഷകളും സ്വപ്‌നങ്ങളുമാണ് ഒരേ സമയം ചിറകരിയപ്പെടുന്നത്. നോട്ടു നിരോധനം പോലുള്ള നടപടികള് ആഭ്യന്തര വിപണിയില് സൃഷ്ടിക്കാന് ഇടയുണ്ടെന്ന് സാമ്പത്തിക വിദഗ്ധര് ചൂണ്ടിക്കാട്ടുന്ന മാന്ദ്യം കൂടിയാവുമ്പോള് പ്രതിസന്ധി മൂര്‍ദ്ധന്യതയില് എത്തും. അതിനെ നേരിടാന് പ്രായോഗികമായ കൂടുതല് നടപടികളും മുന്നൊരുക്കങ്ങളും കേന്ദ്ര സര്‍ക്കാറിന്റെ ഭാഗത്തുനിന്ന് ഉണ്ടാകേണ്ടതുണ്ട്. അല്ലെങ്കില് ദുരന്തസമാനമായ സാഹചര്യത്തിലേക്കായിരിക്കും രാജ്യം കൂപ്പുകുത്തുക.


പൃഥ്വിരാജിന് പ്രസവിച്ച് കിടന്ന സമയത്ത് മല്ലികയ്ക്ക് സുകുമാരൻ നൽകിയ സമ്മാനം;ജീവിതത്തില് ഒരുതവണ മാത്രം കിട്ടിയ ആ സമ്മാനത്തെക്കുറിച്ച് മല്ലിക ! - metromatinee.com Lifestyle Entertainment & Sports\nപൃഥ്വിരാജിന് പ്രസവിച്ച് കിടന്ന സമയത്ത് തനിക്ക് സുകുമാരൻ ഒരു സമ്മാനം നൽകിയെന്ന് തുറന്നു പറയുകയാണ് മല്ലിക സുകുമാരൻ.ഒരു പ്രമുഖ ചാനലിന് പണ്ട് നൽകിയ ഒരഭിമുഖത്തിലാണ് താരം ഇക്കാര്യം തുറന്ന് പറഞ്ഞത്.\nജീവിതത്തില് ഒരേയൊരു തവണയാണ് തനിക്ക് ഈ സമ്മാനം ലഭിച്ചതെന്ന് മല്ലിക പറയുന്നു. പൃഥ്വിരാജിന്റെ ഇരുപത്തെട്ടുകെട്ടിനായിരുന്നു അത് ലഭിച്ചത്. വല്ല്യമ്മയുടെ മകനും ആ സമയത്ത് സുകുവേട്ടനൊപ്പമുണ്ടായിരുന്നു. ജീവിതത്തില് ആദ്യമായാണ് സുകുമാരന് സാരി വാങ്ങിച്ചു തന്നത്. വല്ല്യമ്മയുടെ മകന് സത്യനൊപ്പം പോയാണ് അദ്ദേഹം സാരി വാങ്ങിയത്. പ്രസവിച്ചു കിടക്കുന്നതിനാല് തനിക്ക് പുറത്തു പോകാന് കഴിയില്ലായിരുന്നു. ഇക്കാര്യം സത്യനെ അറിയിച്ചിരുന്നു. ആ നമ്ബരാണ് സത്യന് സുകുമാരന് മുന്നില് ഇറക്കിയത്.\nമല്ലികയുടെ ആവശ്യത്തെക്കുറിച്ച് അറിഞ്ഞ സുകുമാരന് താനിവിടെ നിന്ന് സാരിയും കൊണ്ട് പോയിട്ടു വേണോ അവള് സാരിയുടുത്ത് കൊച്ചിന് നൂലുകെട്ടാന് എന്നായിരുന്നു അദ്ദേഹം ചോദിച്ചതെന്നും അവര് ഓര്‍ക്കുന്നു. വസ്ത്രങ്ങളായാലും ആവശ്യമുള്ള സാധനങ്ങളായാലും സ്വന്തമായി തിരഞ്ഞെടുക്കണമെന്ന പ്രകൃതക്കാരനാണ് അദ്ദേഹം. പൈസ തരുമെങ്കിലും കൂടെ വന്ന് തിരഞ്ഞെടുക്കാനൊന്നും അദ്ദേഹത്തിനെ കിട്ടില്ലെന്നും മല്ലിക പറയുന്നു.\nതാന് ഇല്ലാതെ ആയാലും ഭാര്യ കഷ്ടപ്പെടരുതെന്ന് അദ്ദേഹത്തിന് നിര്‍ബന്ധമുണ്ടായിരുന്നു. സ്വത്തും ബാങ്ക് അക്കൗണ്ടുമെല്ലാം മല്ലിക സുകുമാരന് എന്ന പേരിലാണ് അദ്ദേഹം രജിസ്റ്റര് ചെയ്തത്. സ്‌നേഹം പുറമെ പ്രകടിപ്പിച്ച് മറ്റുള്ളവരെ ബോധിപ്പിക്കേണ്ട ആവശ്യമില്ല. മനസ്സുകൊണ്ടാണ് സ്‌നേഹിക്കേണ്ടതെന്നാണ് അദ്ദേഹത്തിന്റെ പോളിസിയെന്നും മല്ലിക സുകുമാരന് പറഞ്ഞിരുന്നു.\nകാവ്യയും സംയുക്തയും സീതയും ജീവിതത്തില് ഇങ്ങനെയാണ്! ടെലിവിഷനിലെ മിന്നും നായികമാരുടെ യഥാര്‍ത്ഥ മുഖം.


സമര്‍പ്പണം - Hrudayavayal\nBy administrator on March 31, 2016, 6:37 am Comments Off on സമര്‍പ്പണം\n“മകളേ കണ്ണു തുറക്കൂ, നിന്നെ ഏല്‍പ്പിച്ചിരുന്ന ജോലി പൂര്‍ത്തിയായി. നിനക്ക് ഇനി മടങ്ങിവരാം. നിനക്കായ് ഞാന് കരുതിവച്ചിരിക്കുന്ന സൗഭാഗ്യങ്ങളിലേയ്ക്ക്…”\nആന് കണ്ണുകള് വലിച്ചു തുറന്നു. സ്വപ്‌നം ആയിരുന്നുവോ. അല്ലല്ലോ താന് വ്യക്തമായി കേട്ടതാണല്ലോ. കഴിഞ്ഞ രണ്ടുമൂന്നു ദിവസങ്ങളായി ഇതേ ശബ്ദം. ആന്; അല്ല സിസ്റ്റര് ആന് എലിസ മേരി, ചുവരിലെ ക്ലോക്കിലേക്ക് നോക്കി സമയം പുലര്‍ച്ചെ മൂന്നുമണി. കര്‍ത്താവേ എന്താ ഇതിനര്‍ത്ഥം. നെറ്റിയില് കുരിശു വരച്ച് സിസ്റ്റര് എലിസ ക്രൂശുരൂപത്തിന് മുമ്പില് മുട്ടുകുത്തി. വര്‍ഷങ്ങള്‍ക്കു മുമ്പുള്ള ഒരു രാത്രി സിസ്റ്റര് എലിസയുടെ മനസിലേക്ക് കടന്നുവന്നു\nആന്, ബുദ്ധിയും സൗന്ദര്യവും അതിന്റെ പാരമ്യത്തില് ഒത്തുചേര്‍ന്ന പെണ്‍കുട്ടി. അവള് അവളുടെ ജീവിതാഭിലാഷം, അവളുടെ സ്വപ്ന ജോലി സ്വന്തമാക്കിയിരിക്കുന്നു. നാളെ മുതല് രാജ്യത്തെ ഏറ്റവും മുന്തിയ കമ്പനിയില് ജനറല് മാനേജരായി പ്രവേശിക്കുന്നു. ആ ഓര്‍മ്മ തന്നെ ആനിനെ കോള്‍മയിര് കൊള്ളിച്ചു.\n“ആന്, കണ്‍ഗ്രാജുലേഷന്‍സ്” വീട്ടില് അന്ന് വൈകുന്നേരം നടത്തിയ പാര്‍ട്ടിയില്‍എത്തിച്ചേര്‍ന്ന എല്ലാവരും ആനിനെ അനുമോദിച്ചു. പപ്പയ്ക്കായിരുന്നു ഏറ്റവും സന്തോഷം. അമ്മയില്ലാത്ത രണ്ടു പെണ്‍കുട്ടികള്. സമ്പത്തിന്റെ നടുക്ക് പിറന്നുവീണെങ്കിലും, അമ്മയില്ലാത്ത രണ്ടു പെണ്‍കുട്ടികളെ വളര്‍ത്താന് പപ്പ നന്നേ പാടുപെട്ടിരുന്നു. ട്രീസ, മൂത്തയാള് വിവാഹിതയായി ഭര്‍ത്താവിനൊപ്പം സന്തോഷമായി കഴിയുന്നു. ആന് പപ്പയുടെ പ്രിയപ്പെട്ട മോള്, അവളെ ചുറ്റിപ്പറ്റി പപ്പക്ക് ഒത്തിരി ഒത്തിരി സങ്കല്‍പങ്ങള് ഉണ്ട്. അവയൊക്കെ ഒന്നൊന്നായി മകള് പൂര്‍ത്തിയാക്കി കൊണ്ടിരിക്കുന്നു. ഇനി അവളുടെ വിവാഹം. പപ്പ അന്ന് ഒരു സ്വപ്‌നലോകത്ത് ആയിരുന്നു.\n”ആന് എനിക്ക് നിന്നെക്കൊണ്ട് ആവശ്യം ഉണ്ട്. നിന്നെ ഒരു ജോലി ഭരമേല്‍പിക്കാന് ഞാന് ആഗ്രഹിക്കുന്നു.”\nആരാണത്., ആന് കണ്ണു തുറന്നു. ‘ഓ സ്വപ്‌നം ആയിരുന്നുവോ’, ആന് കിടക്കയില് തിരിഞ്ഞുകിടന്നു. നിദ്രാദേവി പതുക്കെ പതുക്കെ ആനിന്റെ കണ് പോളകളെ തഴുകി തലോടി.\n“ആന് എനിക്ക് ദാഹിക്കുന്നു, ഒരിത്തിരി വെള്ളം തരുമോ?”\nമുള്‍മുടിയും ശിരസ്സില് വഹിച്ച്, ആണിപ്പാടുകള് ഉള്ള കരങ്ങള് നീട്ടി യേശുനാഥന് മുമ്പില്. എന്താണിത്, ആന് ചാടിയെഴുന്നേറ്റു. വീണ്ടും ഒരു സ്വപ്‌നമോ ആനിന് പിന്നീട് ഉറങ്ങാന് കഴിഞ്ഞില്ല.\nഅന്ന് പുതിയ ഓഫീസില് എല്ലാവരുടെയും മുമ്പില് പുഞ്ചിരിയോടെ നില്‍ക്കുമ്പോഴും എവിടയോ എന്തോ ശൂന്യത. വീണ്ടും ഒന്ന് രണ്ടാ രാത്രികളില്‍ക്കൂടി അതേ സ്വരം. അതേ സ്വപ്നം. രാവിലെ ഓഫീസിലേയ്ക്ക് പോകാന് റെഡിയായി ഇറങ്ങിയപ്പോള് വെറുതെ പത്രത്താളുകള് ആന് മറിച്ചുനോക്കി. ‘അഗതികളുടെ അമ്മ, ഇന്ന് കര്‍ത്താവിന്റെ സന്നിധിയിലേയ്ക്ക് മടങ്ങി’. പത്രത്തിന്റെ തലക്കെട്ട്. അന്ന് എവിടെയും മദര്‍തെരേസ ആയിരുന്നു എല്ലാവരുടേയും സംസാരവിഷയം. എന്തോ, മനസില് എവിടയോ ഉറഞ്ഞുകൂടിയ വികാരം എന്തെന്ന് ആനിന് അറിയില്ലായിരുന്നു. ആന് പതിവു ജോലികളില് മുഴുകുവാന് ശ്രമിച്ചു.\nതിരിച്ചുവരുമ്പോള് പള്ളിയില് കയറാന് ആരോ മന്ത്രിക്കുന്നതുപോലെ.\nആന് ദേവാലയത്തിലേയ്ക്ക് കയറി. ക്രൂശുരൂപത്തില് നിന്നും നോക്കി ഈശോ എന്തോ പറയുന്നതുപോലെ… കുറെ ദിവസങ്ങള്‍ക്കു മുമ്പ് കണ്ട സ്വപ്‌നത്തിലേതുപോലെ… ആന് മുട്ടുകുത്തി കണ്ണുകള് അടച്ചു.\nഒരു കൊടുങ്കാറ്റു വീശിയടിച്ചതുപോലെ… കൊടുങ്കാറ്റിനുശേഷമുള്ള ഒരു ഭയാനകമായ ശാന്തത ആ വീടിനെ ചുറ്റിപ്പറ്റി നിന്നു. “ആന് നീ എന്താ പറയുന്നത് എന്ന് നിനക്ക് വല്ല ബോധവും ഉണ്ടോ.” ട്രീസയുടെ ചോദ്യം. “നീ പപ്പയെ ഒന്ന് നോക്ക്, പപ്പക്ക് നിന്നെപ്പറ്റി എന്തൊക്കെ പ്രതീക്ഷകള് ആയിരുന്നു. ഒക്കെ നീ ഒരു നിമിഷം കൊണ്ട് മറന്നോ.” ആന് ഒന്നും മിണ്ടാതെ സോഫയില് ചുരുണ്ടുകൂടിയിരിക്കുന്ന പപ്പയെ നോക്കി.\n“പപ്പ എന്നോട് ക്ഷമിക്കണം. ഇതാണ് പപ്പ ശരി. ഇതു മാത്രം”. പപ്പയെ കെട്ടിപ്പിടിച്ച് ആന് കരഞ്ഞു. പപ്പയുടെ കണ്ണുകള് സജലമായി. ഒന്നും മിണ്ടാതെ വിദൂരതയിലേയ്ക്ക് കണ്ണ് നട്ടു.\nഏതാനും ദിവസങ്ങള്‍ക്കു ശേഷം ആന് കല്‍ക്കത്തയിലേയ്ക്ക് യാത്ര തിരിച്ചു. ഒരു പുതിയ ലക്ഷ്യവും ആയി. മിഷനറീസ് ഓഫ് ചാരിറ്റി സന്യാസി സമൂഹത്തില് ചേര്‍ന്നു ഈശോ ഏല്‍പിച്ച ജോലി പൂര്‍ത്തിയാക്കാന്.\nസിസ്റ്റര് എലിസ വര്‍ത്തമാന കാലത്തിലേയ്ക്ക് മടങ്ങിവന്നു. തന്നെ ഏല്‍പിച്ച ജോലി ഇവിടെ ഇങ്ങു യെമനില്, വൃദ്ധരിലും രോഗികളിലും ഈശോയെ കാണുവാന്. അവരുടെ കണ്ണീര് ഒപ്പുവാന്, അവരെ സ്‌നേഹപൂര്‍വ്വം ശുശ്രൂഷിക്കുവാന്. ഈശോയെ നന്ദി സിസ്റ്റര് എലിസ മന്തിച്ചു.\n“സിസ്റ്റര് റണ്, റണ് ആന്റ് ഹൈഡ് ഫോര് യുവര് ലൈഫ്….” ആരാണത്… എന്താണ് പറ്റിയത്!\n“ഈശോയെ നീ ഞങ്ങളെ ഏല്‍പിച്ച പാവം വൃദ്ധരും രോഗികളും,” അവര്‍ക്കൊന്നും സംഭവിക്കരുത്. സിസ്റ്റര് എലിസ വേഗം പുറത്തേക്കിറങ്ങി. നൊടിയിടയില് ഹോമിലേക്കുള്ള ഹാളിന്റെ വാതില് വിച്ചടച്ചു. അവര് സുരക്ഷിതര് ആയിരിക്കണം. എവിടെയൊക്കയോ വെടിയൊച്ചകള്. സിസ്റ്റര് എലിസ വേഗം മറ്റു സിസ്‌റ്റേഴ്‌സിനെ നോക്കി ഹാളിലേയ്ക്ക് ഓടി. “ഈശോയെ എന്താ ഇത്. എവിടെ എല്ലാവരും. …. അതാ അവര്.” സിസ്റ്റര് എലിസ മുന്നോട്ട് ആഞ്ഞു.\nഒരു നിമിഷം എന്തോ ഒന്ന് തലയില് തുളഞ്ഞുകയറിയതുപോലെ.\n“കര്‍ത്താവേ…” നിലത്തേയ്ക്ക് വീഴുമ്പോള് വീണ്ടും അതേ ശബ്ദം. “മകളേ വേഗം വരൂ, എന്നോടൊപ്പം, നിത്യസൗഭാഗ്യത്തിലേയ്ക്ക്… “സൂര്യശേഭയേക്കാള് തേജസ്സേറിയ ഈശോയുടെ മുഖം, സിസ്റ്റര് ആന് എലിസ മേരി ആ മുഖത്തേയ്ക്ക് നോക്കി പുഞ്ചിരിച്ചു. പിന്നെ അവിടുത്തെ നീട്ടപ്പെട്ട കരങ്ങളിലേയ്ക്കു ചാഞ്ഞു….\nസമര്‍പ്പണം added by administrator on March 31, 2016, Time: 6:37 am


ational Awards: Row over selection of Malayalam films | ദേശീയ ചലച്ചിത്ര പുരസ്‌ക്കാരം; ഹൗ ഓൾഡ് ആർ യു തഴഞ്ഞതിനെ ചൊല്ലി ജൂറിയിൽ ഭിന്നതയെന്ന് സൂചന; പുരസ്‌കാര നിർണയം അവസാന ഘട്ടത്തിലെന്നത് മനോരമയുടെ വ്യാജ പ്രചരണമെന്ന് ഡോ.ബിജു - MarunadanMalayalee.com\nMarch 18, 201509:19 AM IST Permalink\nനാഷണൽ അവാർഡ് പ്രഖ്യാപനത്തിന്റെ ഒരുക്കങ്ങൾ അണിയറയിൽ നടക്കുമ്പോൾ വിവാദങ്ങളും പതിവ് പോലെ പല ഭാഗങ്ങളിൽ നിന്നും ഉയർന്ന് തുടങ്ങിയതായി സൂചന. ദേശീയ ചലച്ചിത്ര പുരസ്‌ക്കാരത്തിന് മലയാളത്തിൽ നിന്ന് ചിത്രങ്ങൾ തെരഞ്ഞെടുത്തതിനെ ച്ചൊല്ലി ജൂറിയിൽ ഭിന്നത ഉയർന്നതായാണ് ഇപ്പോൾ പുറത്ത് വരുന്ന റിപ്പോർട്ട്.\nമഞ്ജു വാര്യരുടെ രണ്ടാം വരവിന് വഴിയൊരുക്കിയ ഹൗ ഓൾഡ് ആർ യു ഉൾപ്പെടെ നിലവാരമുള്ള ചിത്രം തഴഞ്ഞ് നിലവാരമില്ലാത്ത ചിത്രങ്ങൾ തെരഞ്ഞെടുത്തുവെന്നാണ് ആരോപണം. ജൂറി ചെയർമാന്റെ പ്രത്യേകം അധികാരം ഉപയോഗിച്ച് ഹൗ ഓൾഡ് ആർ യു തിരിച്ചു വിളിക്കാനുള്ള നീക്കം ജൂറിയിൽ കടുത്ത ഭിന്നതയ്ക്കിടയാക്കിയെന്നാണ് റിപ്പോർട്ട്.\nഅവാർഡ് പ്രഖ്യാപിക്കാൻ ദിവസങ്ങൾ ബാക്കി നിൽക്കെ ചിത്രം പുരസ്‌കാരത്തിനായി തിരിച്ചു വിളിക്കുന്നതിനെതിരെ മറ്റ് ജൂറി അംഗങ്ങൾ\nരംഗത്തു വന്നു. സംവിധായകൻ കമൽ അധ്യക്ഷനായ പ്രാദേശിക ജൂറിയാണ് മലയാളത്തിൽ നിന്നുള്ള ചിത്രങ്ങൾ തെരഞ്ഞെടുത്തത്. ചിത്രങ്ങൾ തെരഞ്ഞെടുക്കുന്നതിൽ കമൽ വ്യക്തി താൽപ്പര്യം പരിഗണിച്ച് പക്ഷപാതപരമായി പെരുമാറിയെന്ന് ജൂറി അംഗം ആരോപിച്ചു. തർക്കം രൂക്ഷമായതോടെയാണ് ഹൗ ഓൾഡ് ആർ യു തിരിച്ചു വിളിക്കാമെന്ന് ജൂറി ചെയർമാൻ ഭാരതീ രാജ നിലപാടെടുത്തത്. എന്നാൽ നിലവാരമുള്ള ഒന്നിലേറെ ചിത്രങ്ങൾ ഒഴിവാക്കപ്പെട്ടിട്ടുണ്ടെന്നായിരുന്നു ജൂറി അംഗങ്ങളുടെ അഭിപ്രായം. മലയാള സിനിമകളുടെ തെരഞ്ഞെടുപ്പ് പ്രാദേശിക ജൂറി പുനഃപരിശോധിക്ക ണമെന്നും ആവശ്യമുയർന്നിട്ടുണ്ട്.എന്നാൽ പുരസ്‌ക്കാര പ്രഖ്യാപനത്തിന് അധികം സമയം ബാക്കിയില്ലാത്തതിനാൽ ഇനി സ്‌ക്രീനിങ് വീണ്ടും നടത്താൻ സമയമില്ലെന്നും ജൂറിയിൽ ഒരു വിഭാഗം അഭിപ്രായപ്പെടുന്നു.\nഅവാർഡ് നിർണയത്തിനുള്ള അവസാന റൗണ്ടിൽ മലയാളത്തിൽനിന്ന് 15 ചിത്രങ്ങൾ ഇടംപിടിച്ചതെന്നാണ് പുറത്ത് വരുന്ന റിപ്പോർട്ട്.\nഞാൻ (രഞ്ജിത്), ഞാൻ നിന്നോടു കൂെടയുണ്ട് (പ്രിയനന്ദനൻ), ഒറ്റാൽ( ജയരാജ്), ഒരാൾപ്പൊക്കം(സനൽകുമാർ ശശിധരൻ), ബാംഗ്ലൂർ ഡേയ്‌സ് (അഞ്ജലി മേനോൻ), ജലം (പത്മകുമാർ), ഐൻ (സിദ്ധാർഥ് ശിവ), മുന്നറിയിപ്പ് (വേണു), കംപാർട്ട്‌മെന്റ് (സലിംകുമാർ), അലിഫ്(എം.ജെ.മുഹമ്മദ് കോയ) തുടങ്ങിയ 15 ചിത്രങ്ങളാണ് സെൻട്രൽ ജൂറി മുമ്പാകെ അവസാന റൗണ്ടിലെത്തിയിട്ടുള്ളത്.\nഎന്നാൽ ദേശീയ ചലച്ചിത്രപുരസ്‌കാരനിർണ്ണയം അവസാന ഘട്ടത്തിലെന്നത് വ്യാജ പ്രചരണമെന്ന് ദേശീയ ചലച്ചിത്ര പുരസ്‌കാര നിർണ്ണയ സമിതി മുൻ അംഗവും സംവിധായകനുമായ ഡോ.ബിജു തന്റെ ഫേസ്‌ബുക്ക് പേജിലൂടെ വ്യക്തമാക്കി.പ്രാദേശിക ജൂറി സമർപ്പിച്ച ചിത്രങ്ങളിൽ ഏതോ പൈങ്കിളിപ്പടം തഴയപ്പെട്ടതിൽ വിഷമവും സ്വാർത്ഥ താൽപ്പര്യവും കൊണ്ട് മനോരമ വ്യാജവാർത്ത നൽകുന്നുവെന്നും ഡോ.ബിജു ഫേസ്‌ബുക്ക് കുറിപ്പിൽ വ്യക്തമാക്കുന്നു.\nഡോ.ബിജുവിന്റെ ഫേസ്‌ബുക്ക് കുറിപ്പിന്റെ പൂർണ്ണരൂപം\nദേശീയ ചലച്ചിത്ര പുരസ്‌കാരങ്ങൽക്കായുള്ള ജൂറി സ്‌ക്രീനിങ് നടന്നു കൊണ്ടിരിക്കുകയാണ് . അവസാന റൗണ്ടിലെ പകുതി ചിത്രങ്ങളുടെ പോലും സ്‌ക്രീനിങ് തീർന്നിട്ടില്ല എങ്കിലും മലയാള മാദ്ധ്യമങ്ങൾ വാർത്തകൾ ആഘോഷിച്ചു തുടങ്ങി . യാതൊരു വിധ അടിസ്ഥാനവുമില്ലാത്ത സാങ്കൽപ്പികമായ വാർത്തകൾ വന്നു തുടങ്ങി . സാധാരണ നിലയിൽ പ്രാദേശിക ജൂറി അവസാന റൗണ്ടിലേക്ക് തിരഞ്ഞെടുത്ത ചിത്രങ്ങളുടെ പട്ടിക രഹസ്യമാണ് . ചിലപ്പോൾ ചില മാദ്ധ്യമങ്ങൾക്ക് അവസാന റൗണ്ടിലേക്ക് തിരഞ്ഞെടുത്ത ചിത്രങ്ങളുടെ സൂചനകൾ ലഭ്യമായേക്കാം . ഏതായാലും ഇത്തവണ ആദ്യം വന്ന വാർത്തകൾ 11 മലയാള ചിത്രങ്ങൾ പ്രാദേശിക ജൂറി തിരഞ്ഞെടുത്തു എന്നാണ് . മാദ്ധ്യമങ്ങളിൽ ആ ചിത്രങ്ങളുടെ പേരുകളും വന്നു . ഈ ചിത്രങ്ങൾ തന്നെയാണ് മുകളിലേക്ക് തിരഞ്ഞെടുത്തത് എങ്കിൽ തീർച്ചയായും അത് ഒരു നല്ല തിരഞ്ഞെടുപ്പാണ് എന്നാണ് എനിക്ക് തോന്നുന്നത് . സിനിമയെ ഗൗരവമായി കണക്കാക്കുന്ന സിനിമകൾ ആണ് ഇവയിൽ ഭൂരിഭാഗവും . കൂടുതലും പുതിയ ചെറുപ്പക്കാരുടെ വേറിട്ട സിനിമകൾ . കച്ചവട സിനിമകൾക്ക് അപ്പുറം സിനിമ ഒരു കലാ മാദ്ധ്യമം എന്ന നിലയിൽ ഉപയോഗിക്കുന്ന ധീരമായ കുറെ സിനിമകൾ ആണ് അവസാന റൗണ്ടിലെത്തിയത് എന്ന് കേട്ടപ്പോൾ സന്തോഷം തോന്നി .\nപക്ഷെ ഇന്ന് എക്‌സ്‌ക്ലുസീവ് എന്ന പേരിൽ മനോരമ ചാനൽ പുറത്തു വിട്ട ഒരു വാർത്ത! കണ്ടപ്പോൾ ലജ്ജ തോന്നി . മാദ്ധ്യമ പ്രവർത്തനം എത്ര മാത്രം അധപ്പതിക്കാം എന്നതിന്റെ ഏറ്റവും നല്ല ഉദാഹരണം . വാർത്ത! ഇതാണ് ദേശീയ പുരസ്‌കാരത്തിന്റെ ജൂറിയിൽ അഭിപ്രായ ഭിന്നത . മലയാള ചിത്രങ്ങൾ തിരഞ്ഞെടുത്ത പ്രാദേശിക ജൂറി അവസാന റൗണ്ടിലേക്ക് തിരഞ്ഞെടുത്തത് നിലവാരമില്ലാത്ത (?) സിനിമകൾ ആയതിനാലും ചില മികച്ച (?) ചിത്രങ്ങൾഅവസാന റൗണ്ടിലേക്ക് തിരഞ്ഞെടുക്കാതിരുന്നതിനാലും ഫൈനൽ ജൂറി എല്ലാ മലയാള സിനിമകളും വീണ്ടും കാണും . പ്രിയപ്പെട്ട മനോരമ റിപ്പൊർട്ടറെ. എവിടുന്നാണ് താങ്കൾക്കീ അസംബന്ധ വാർത്ത! കിട്ടിയത് . എന്താണീ വാർത്തയുടെ സോർസ്? . പത്ര പ്രവർത്തനത്തിന് ആധാരം കേട്ട് കേൾവിയും ഊഹോപോഹവും ആണോ ? . മനോരമയുടെ കാര്യം ആയതു കൊണ്ട് ഇത്തരം വാർത്തകൾ പുതുമ അല്ല എന്നറിയാം . എങ്കിലും ഇത്തരം അസംബന്ധ വാർത്ത നല്കുന്നതിന് മുൻപ് കുറഞ്ഞ പക്ഷം ദേശീയ പുരസ്‌കാരത്തിന്റെ ജൂറി പ്രവർത്തിക്കുന്ന രീതി എങ്ങനെ എന്നെങ്കിലും നിയമാവലി നോക്കി മനസ്സിലാക്കാൻ ശ്രമിക്കാമയിരുന്നില്ലേ . അതോ മനോരമ റിപ്പോർട്ടറാവാൻ ബോധം വേണ്ട എന്നത് പോലെ വായനയും വേണ്ട എന്നാണോ .\nദേശീയ പുരസ്‌കാരത്തിന്റെ നിയമാവലി വായിച്ചു നോക്കിയാൽ ആർക്കും മനസ്സിലാകും പ്രാദേശിക ജൂറി തിരഞ്ഞെടുത്ത സിനിമകൾ മാത്രമാണ് ഫൈനൽ ജൂറി കാണുന്നത് . വേണമെങ്കിൽ ഏതെങ്കിലും ഒന്നോ രണ്ടോ ഒഴിവാക്കപ്പെട്ട സിനിമകൾ ഫൈനൽ ജൂറിക്ക് റീ കാൾ ചെയ്യാം . പക്ഷെ അതിനു ഫൈനൽ ജൂറിയുടെ ഭൂരിപക്ഷം ആളുകളുടെ വോട്ട് ലഭിക്കണം . അതുകൊണ്ട് തന്നെ ഇത് വളരെ അസാധാരണം ആയെ ഇത് സംഭവിക്കു . മലയാളം തമിഴ് ഉൾപ്പെട്ട സൗത്ത് 1 പ്രാദേശിക ജൂറി കാണുന്നത് ഏകദേശം 80 ഓളം ചിത്രങ്ങൾ ആണ് . ഇതിൽ നിന്നും 30 % ൽ കൂടാത്ത മികച്ച ചിത്രങ്ങൾ ആണ് പ്രാദേശിക ജൂറി ഫൈനൽ ജുറിക്കായി തിരഞ്ഞെടുത്ത് നൽകുന്നത് . ഇങ്ങനെ എല്ലാ ഭാഷകളിൽ നിന്നുമായി5പ്രാദേശിക ജൂറികൾ സിനിമകൾ തിരഞ്ഞെടുത്താണ് ഫൈനൽ ജൂറിക്ക് നൽകുന്നത് . ഇത്തരത്തിൽ ആദ്യ പരിഗണനയ്ക്ക് വന്ന ഏകദേശം 250 ലധികം ചിത്രങ്ങളിൽ നിന്നും5പ്രാദേശിക ജൂറി തിരഞ്ഞെടുത്തു നല്കുന്ന 80 ഓളം ചിത്രങ്ങൾ ആണ് ഫൈനൽ ജൂറിയുടെ മുൻപിൽ വരുന്നത് . ഒരു കാരണവശാലും പ്രാദേശിക ജൂറി പുറന്തള്ളിയ മുഴുവൻ ചിത്രങ്ങളും ഫൈനൽ ജൂറി കാണുകയില്ല . അതിനു നിയമവുമില്ല , അത് പ്രായോഗികവുമല്ല . ഇത് മനസ്സിലാക്കാതെ വിഡ്ഢിത്തരം വിളമ്പരുത് മനോരമാക്കരാ . അത് മാത്രവുമല്ല അവസാന റൗണ്ടിലേക്ക് തിരഞ്ഞെടുത്ത സിനിമകൾ നിലവാരം ഇല്ലാത്തതാണ് എന്ന് ആരാണ് നിശ്ചയിച്ചത് . ഫൈനൽ ജൂറി അവസാന റൗണ്ടിലെത്തിയ ചിത്രങ്ങൾ പകുതി പോലും കണ്ടു തീർന്നിട്ടില്ല . മാർച്7നു തുടങ്ങിയ ഫൈനൽ ജൂറി സ്‌ക്രീനിങ് മാർച്ച് 16 ആകുമ്പോൾ കൂടിപ്പോയാൽ 45 സിനിമകൾ അല്ലെ എല്ലാ ഭാഷയിൽ നിന്നുമായി കണ്ടിട്ടുണ്ടാകൂ .ഇനിയും പത്തിലധികം ദിവസങ്ങൾ സിനിമകൾ കാണാൻ കിടക്കുന്നു . ഇത്ര വേഗം തിരഞ്ഞെടുക്കപ്പെട്ട മലയാള സിനിമകളുടെ നിലവാരം ആരാണ് അളന്നത് ? . ഫൈനൽ ജൂറിക്ക് മുൻപിൽ വന്ന ചിത്രങ്ങൾ കണ്ടു പുരസ്‌കാരങ്ങൾ നിർണ്ണയിക്കുക എന്നതിനപ്പുറം തിരഞ്ഞെടുത്തു വന്ന ചിത്രങ്ങൾ നിലവാരം ഇല്ലാത്തതാണ് നിലവാരം ഉള്ള ചിത്രങ്ങൾ ഒഴിവാക്കി എന്നൊക്കെ ഫൈനൽ ജൂറിക്ക് എങ്ങനെയാണ് പറയാൻ സാധിക്കുക . ഒഴിവാക്കിയ ചിത്രങ്ങൾ അവർ കണ്ടിട്ടുമില്ലല്ലോ . അപ്പോൾ ഈ വാർത്തയുടെ അസംബന്ധം ഒന്ന് ആലോചിച്ചു നോക്കു . ( 40 ലധികം ചിത്രങ്ങൾ വിവിധ ഭാഷകളിൽ നിന്നും ഇനിയും ഫൈനൽ ജൂറി കാണാൻ ബാക്കിയുണ്ട് എന്നിരിക്കെ മികച്ച നടനുള്ള പട്ടികയിൽ അവസാന റൗണ്ടിലെത്തിയ നടന്മാരുടെ പേര് പോലും ഇത്തവണ മനോരമ വളരെ മുന്നേ പ്രവചിച്ചു കളഞ്ഞു എന്നതും ഓർക്കുക)\nഈ വാർത്ത! ഒരു അസംബന്ധം എന്ന് കരുതേണ്ട . ഇതിനു പിന്നിൽ മനോരമയ്ക്ക് കൃത്യമായ ചില ലക്ഷ്യം ഉണ്ട് എന്ന് കരുതാം . താല്പര്യമുള്ള ഏതോ ചില കച്ചവട സിനിമ ആദ്യ റൗണ്ടിൽ പുറത്തു പോയത് തിരികെ വിളിപ്പിക്കുക എന്നതാണ് ആ ലക്ഷ്യം . അത് എന്തുമായിക്കോട്ടെ അതിനു വേണ്ടിഅവസാന റൗണ്ടിലേക്ക് തിരഞ്ഞെടുക്കപ്പെട്ട സിനിമകൾ നിലവാരം ഇല്ലാത്തതാണ് എന്നൊക്കെ തട്ടി വിട്ടാൽ അത് അടി കൊള്ളാത്തതിന്റെ സൂക്കേട് ആണ് . അവസാന റൗണ്ടിലേക്ക് തിരഞ്ഞെടുക്കപ്പെട്ട സിനിമകളെ അപമാനിക്കൽ ആണത് . അതിനുമപ്പുറം ഫെയിക്ക് വാർത്ത ഉണ്ടാക്കി ഈ സിനിമകളുടെ സാദ്ധ്യതകളെ അട്ടിമറിക്കുകയാണ് .\nഫൈനൽ ജൂറി ഇതുവരെയും അവസാന റൗണ്ടിലെ പകുതി സിനിമകൾ പോലും കണ്ടു തീർന്നിട്ടില്ല എന്നിരിക്കെ ഇത്തരം ഒരു കള്ള വാർത്ത നൽകുന്നത് മനോരമയുടെ ചില സ്വാർത്ഥ താല്പര്യത്തിനു വേണ്ടിയാണ് . മാദ്ധ്യമ പ്രവർത്തനത്തിന്റെ അപചയം ആണിത് . കുറച്ചു ചെറുപ്പക്കാരുടെ ധീരമായ സിനിമാ ശ്രമങ്ങൾ ആണ് ഇത്തവണ മലയാളത്തിൽ നിന്നും അവസാന റൗണ്ടിലേക്ക് തിരഞ്ഞെടുക്കപ്പെട്ടത് . ചില പൈങ്കിളി സിനിമകൾ തഴയപ്പെട്ടത് മനോരമയ്ക്ക് വിഷമം ഉണ്ടാക്കിയേക്കാം . പക്ഷെ മലയാളത്തിലെ കലാ മൂല്യ സിനിമകളെ അംഗീകരിച്ച ഒരു പ്രാദേശിക ജൂറിയാണ് ഇത്തവണ ഉണ്ടായത് . ഈ നല്ല സിനിമകൾക്ക് ദേശീയ തലത്തിൽ അംഗീകാരങ്ങൾ ലഭിക്കാനുള്ള സാധ്യതകളെ അട്ടിമറിക്കുക എന്ന ഉദ്ദേശ്യം ഈ അകാലത്തിലുള്ള വാർത്തയ്ക്കു പിന്നിൽ ഉണ്ട് . ഏതെങ്കിലും പൈങ്കിളി സിനിമകൾ റീ കാൾ ചെയ്യിക്കാൻ വേണ്ടി യാതൊരു അടിസ്ഥാനവും ഇല്ലാത്ത ഇത്തരം വാർത്തകൾ എക്‌സ്‌ക്ലുസ്സിവ് ആക്കുന്ന മാദ്ധ്യമ പ്രവർത്തനം നല്ലതാണോ എന്ന് ചാനൽ ആലോചിക്കുന്നത് നന്ന് .\nഅനുബന്ധം കേരളത്തിൽ സംസ്ഥാന ചലച്ചിത്ര അവാർഡുകൾ കോമാളിത്തരം ആക്കിയ ഭാഗ്യരാജും ഭാരതിരാജയും ഇത്തവണ ദേശീയ പുരസ്‌കാരത്തിന്റെ ഫൈനൽ ജൂറിയിൽ ഉണ്ട് എന്നതിനാൽ എന്തും പ്രതീക്ഷിക്കാം , കരുതിയിരിക്കുക, ഏത് ആപത്തും പ്രതീക്ഷിക്കാം.


ഉന്നാവിൽ വീണ്ടും കൂട്ടബലാത്സംഗം; പരാതിപ്പെട്ട പെൺകുട്ടിയെ തീക്കൊളുത്തി-Unnao rape victim set ablaze by five men, three arrested\nലഖ്‌നൗ: ഉന്നാവിൽ വീണ്ടും കൂട്ട ബലാത്സംഗം. പരാതി നൽകിയ 23കാരിയായ പെൺകുട്ടിയെ അഞ്ചംഗ സംഘം ചേർന്ന് തീ കൊളുത്തി കൊലപ്പെടുത്താൻ ശ്രമിച്ചു. എഴുപത് ശതമാനത്തോളം പൊള്ളലേറ്റ പെൺകുട്ടി ഗുരുതരാവസ്ഥയിൽ ആശുപത്രിയിലാണ്. ഉന്നാവോ ജില്ലയിലെ ബിഹാർ പോലീസ് സ്റ്റേഷൻ പ്രദേശത്താണു സംഭവം. പ്രധാന പ്രതിയും കൂട്ടാളികളും ചേർന്നാണ് തീ കൊളുത്തിയത്. മൂന്ന് പേരെ ഇതുവരെ അറസ്റ്റ് ചെയ്തതായി പോലീസ് പറഞ്ഞു. പെൺകുട്ടി നിലവിൽ ലഖ്‌നൗ ആശുപത്രിയിലാണ്. അഞ്ച് പ്രതികളുടെ പേരുകളാണ് പെൺകുട്ടി പൊലീസിനോട് പറഞ്ഞിട്ടുള്ളത്. ഇതിൽ മൂന്ന് പേരെയാണ് […]\nUpdated: December 6, 2019 2:35:36 pm\nലഖ്‌നൗ: ഉന്നാവിൽ വീണ്ടും കൂട്ട ബലാത്സംഗം. പരാതി നൽകിയ 23കാരിയായ പെൺകുട്ടിയെ അഞ്ചംഗ സംഘം ചേർന്ന് തീ കൊളുത്തി കൊലപ്പെടുത്താൻ ശ്രമിച്ചു. എഴുപത് ശതമാനത്തോളം പൊള്ളലേറ്റ പെൺകുട്ടി ഗുരുതരാവസ്ഥയിൽ ആശുപത്രിയിലാണ്. ഉന്നാവോ ജില്ലയിലെ ബിഹാർ പോലീസ് സ്റ്റേഷൻ പ്രദേശത്താണു സംഭവം. പ്രധാന പ്രതിയും കൂട്ടാളികളും ചേർന്നാണ് തീ കൊളുത്തിയത്. മൂന്ന് പേരെ ഇതുവരെ അറസ്റ്റ് ചെയ്തതായി പോലീസ് പറഞ്ഞു.\nപെൺകുട്ടി നിലവിൽ ലഖ്‌നൗ ആശുപത്രിയിലാണ്. അഞ്ച് പ്രതികളുടെ പേരുകളാണ് പെൺകുട്ടി പൊലീസിനോട് പറഞ്ഞിട്ടുള്ളത്. ഇതിൽ മൂന്ന് പേരെയാണ് അറസ്റ്റ് ചെയ്തിരിക്കുന്നത്.\n“ഇന്ന് രാവിലെ ചിലർ യുവതിയെ തീകൊളുത്താൻ ശ്രമിച്ചതായി ഞങ്ങൾക്ക് വിവരം ലഭിച്ചു. അവരുടെ മൊഴിയുടെ അടിസ്ഥാനത്തിൽ മൂന്ന് പേരെ അറസ്റ്റ് ചെയ്തു,” ഉന്നാവോ എസ്പി വിക്രാന്ത് വീർ പറഞ്ഞു.\nമെച്ചപ്പെട്ട ചികിത്സയ്ക്കായി യുവതിയെ ഇപ്പോൾ ലഖ്‌നൗ ആശുപത്രിയിലേക്ക് മാറ്റിയിട്ടുണ്ട്. അഞ്ച് പ്രതികളിൽ ബാക്കിയുള്ളവരെ പിടികൂടാൻ നാല് ടീമുകൾ രൂപീകരിച്ചതായും അദ്ദേഹം പറഞ്ഞു. എ.ഡി.ജി ലഖ്‌നൗ (സോൺ) സത്യ നരേൻ സബാത്ത് ലഖ്‌നൗ ആശുപത്രിയിൽ പെൺകുട്ടിയെ സന്ദർശിച്ചു.\nWeb Title: Unnao rape victim set ablaze by five men three arrested\nഉള്ളി വില വ്യക്തിപരമായി ബാധിക്കില്ല; വിവാദ മറുപടിയുമായി നിര്‍മല സീതാരാമന്


MURDER | തുമ്പോളി സാബു കൊലപാതക കേസിലെ രണ്ട് പ്രതികളെ വെട്ടിക്കൊന്നതിന് പിന്നിൽ ഗുണ്ടാ സംഘങ്ങളുടെ കുടിപ്പക; കൊല്ലപ്പെട്ടത് ക്രിമിനലുകളായ വികാസും ജസ്റ്റിൻ സോനുവും; കൊലയ്ക്ക് പിന്നിൽ സാബുവിന്റെ സുഹൃത്തുമായി പ്രതികൾക്കുണ്ടായിരുന്ന വൈരാഗ്യമെന്ന് പൊലീസ് - MarunadanMalayali.com\nDecember 16, 2019 | 10:17 AM IST | Permalink\nആലപ്പുഴ: തുമ്പോളി സാബു കൊലപാതക കേസിലെ രണ്ട് പ്രതികൾ സംഘട്ടനത്തിൽ കൊല്ലപ്പെട്ടു. വികാസ്, ജസ്റ്റിൻ സോനു എന്നിവരാണ് കൊല്ലപ്പെട്ടത്. ഇരുവരും തുമ്പോളിയിൽ സാബുവധക്കേസിലെ പ്രതികളാണ്.\nരാത്രി 11 മണിയോടെ തുമ്പോളിയിലാണ് സംഭവം. ഗുണ്ടാ സംഘങ്ങൾ തമ്മിലുള്ള പകയാണ് കൊലപാതകത്തിന് കാരണം. ാല്ലപ്പെട്ടവരും ആക്രമിച്ചവരും ക്രിമനൽ പശ്ചാത്തലമുള്ളവരാണ്. നാല് വർഷം മുമ്പ് തുമ്പോളിയിൽ സാബു എന്ന യുവാവ് കൊലചെയ്യപ്പെട്ടിരുന്നു. ഈ കേസിലെ പ്രതികളായിരുന്നു വികാസും ജസ്റ്റിൻ സേനുവും.\nസംഘട്ടനത്തിൽ വികാസ് സംഭവസ്ഥലത്തും ഗുരുതരമായി പരിക്കേറ്റ ജസ്റ്റിൻ സോനു വണ്ടാനം മെഡിക്കൽ കോളേജ് ആശുപത്രിയിലുമാണ് മരിച്ചത്. ടിയന്തിര ശസ്ത്രക്രിയക്കൊടുവിൽ ഇന്നു പുലർച്ചെ ആറ് മണിയോടെയാണ് ജസ്റ്റിൻ സോനു മരിച്ചത്. പൊലീസ് അന്വേഷണം നടത്തി വരികയാണ്. സാബുവിന്റെ ബന്ധുക്കളോ സുഹൃത്തുക്കളോ അക്രമി സംഘത്തിലുണ്ടെന്നാണ് പൊലീസ് നൽകുന്ന വിവരം\nസാബുവിന്റെ സുഹൃത്തുമായി പ്രതികൾക്കുണ്ടായിരുന്ന വൈരാഗ്യമാണ് കൊലപാതകത്തിന് കാരണമായതെന്ന് പൊലീസ് പറയുന്നു. 2015 ൽ തുമ്പോളിയിലെ ഷാപ്പിൽ വച്ചാണ് സാബു കൊല്ലപ്പെട്ടത്. വെട്ടിക്കൊന്ന സംഘം ജില്ലവിട്ടതായും പൊലീസ് സംശയിക്കുന്നു.\nനാലാം ക്ലാസ് വിദ്യാർത്ഥിയെ പീഡിപ്പിക്കാൻ ശ്രമം: മദ്രസ അദ്ധ്യാപകൻ അറസ്റ്റിൽ; പൊലീസ് പ്രതിയെ പിടികൂടിയത് കർണാടകത്തിൽ ഒളിവിൽ കഴിയവെ


വയനാടിൽ യുവതിയെ ക്വാറി കുളത്തില് മരിച്ച നിലയില് കണ്ടെത്തി | Vision News\nവയനാടിൽ യുവതിയെ ക്വാറി കുളത്തില് മരിച്ച നിലയില് കണ്ടെത്തി\nവയനാട് കല്‍പ്പറ്റയില് യുവതിയെ ക്വാറിക്കുളത്തില് മരിച്ച നിലയില് കണ്ടെത്തി. മേപ്പാടി കുന്നമ്പറ്റ പെരിഞ്ചിറ സതീഷ്‌കുമാറിന്റെ ഭാര്യ മഞ്ജു (29)വിനെയാണ് മരിച്ച നിലയില് കണ്ടെത്തിയത്. മടക്കിമലയില് താമസിക്കുന്ന അമ്മയ്ക്ക് സുഖമില്ലാത്തതിനാല് കോഴിക്കോട് മെഡികല് കോളജ് ആശുപത്രിയിലേക്ക് കൂട്ടുപോകണമെന്ന് പറഞ്ഞ് ഞായറാഴ്ച മഞ്ജു ഭര്‍തൃവീട്ടില് നിന്നുമിറങ്ങിയതായിരുന്നു.\nകോഴിക്കോട് എത്തിയെന്നും മുറിയെടുത്ത് താമസിക്കുകയാണെന്നും ഭര്‍ത്താവ് സതീഷിനെ മഞ്ജു വിളിച്ചറിയിച്ചിരുന്നു. തിങ്കളാഴ്ച അമ്മയുമായി ഡോക്ടറെ കാണുമെന്നും ഉച്ചയോടെ തന്നെ മടങ്ങുമെന്നും അറിയിച്ചിരുന്നു. ഇതിന് ശേഷം ഭര്‍ത്താവ് യുവതിയുടെ ഫോണിലേക്ക് വിളിച്ചെങ്കിലും ലഭിക്കാത്തതിനെ തുടര്‍ന്ന് സതീഷ് മേപ്പാടി പൊലീസ് സ്റ്റേഷനിലെത്തി പരാതി നല്‍കി.\nഅന്വേഷണം നടന്നു കൊണ്ടിരിക്കെയാണ് ചൊവ്വാഴ്ച മൃതദേഹം കണ്ടെത്തിയത്. ബത്തേരി തഹസില്‍ദാര് കുര്യന്റെ സാന്നിധ്യത്തില് ഇന്‍ക്വസ്റ്റ് നടത്തിയ മൃതദേഹം പോസ്റ്റുമാര്‍ട്ടത്തിനായി കോഴിക്കോട് മെഡിക്കല് കോളേജ് ആശുപത്രിയിലേക്ക് കൊണ്ടുപോയി. വൈഗ, വേദിക എന്നിവരാണ് മഞ്ജുവിന്റെ മക്കള്.


വിദ്യാലയം പ്രതിഭയോടൊപ്പം ; എ.ജെ.ബി.എസ് പുത്തിഗെ വിദ്യാർത്ഥികൾ ലോക കരാട്ടെ ചാമ്പ്യനെ ആദരിച്ചു - True News Malayalam\nHome / puthige / വിദ്യാലയം പ്രതിഭയോടൊപ്പം ; എ.ജെ.ബി.എസ് പുത്തിഗെ വിദ്യാർത്ഥികൾ ലോക കരാട്ടെ ചാമ്പ്യനെ ആദരിച്ചു\nവിദ്യാലയം പ്രതിഭയോടൊപ്പം ; എ.ജെ.ബി.എസ് പുത്തിഗെ വിദ്യാർത്ഥികൾ ലോക കരാട്ടെ ചാമ്പ്യനെ ആദരിച്ചു\ntruenewsmalayalam.com November 14, 2019 puthige\nപുത്തിഗെ (True News 14 November 2019): കൈക്കരുത്തുകൊണ്ട് ഇന്ത്യയുടെ അഭിമാനമായി മാറിയ ഒരു ചെറുപ്പക്കാരനുണ്ട് കാസര്‍ഗോഡ് സീതാംഗോളിക്ക് സമീപത്തെ എ.കെ.ജി നഗറില്. കെ.എം മുഹമ്മദ് അഷ്‌റഫ് എന്ന മുപ്പത്തിയൊന്നുകാരന്. ജീവിത പ്രാരാബ്ധങ്ങളോട് സന്ധിയില്ലാ സമരം ചെയ്ത് നേട്ടങ്ങളുടെ നെറുകയിലെത്തിയ പോരാളി. നെതര്‍ലാന്റില് നടന്ന ലോക കരാട്ടെ ചാമ്പ്യന്‍ഷിപ്പില് ഇന്ത്യക്കുവേണ്ടി രണ്ടാംസ്ഥാനം ഇടിച്ചിട്ടുനേടിയ യുവത്വം. സംസ്ഥാന സര്‍ക്കാര് പൊതുവിദ്യാഭ്യാസ സംരക്ഷണയജ്ഞത്തിന്റെ ഭാഗമായി സംഘടിപ്പിക്കുന്ന ' വിദ്യാലയം പ്രതിഭയോടൊപ്പം ' പരിപാടിയുടെ ഭാഗമായി പുത്തിഗെ എ.ജെ.ബി സ്‌കൂള് വിദ്യാര്‍ത്ഥികള് ഈ ശിശുദിനത്തില് ആദരിച്ചത് മുഹമ്മദ് അഷ്‌റഫ് എന്ന ഈ കരാട്ടെ മാസ്റ്ററെയാണ്. സൗഹൃദ സംഭാഷണങ്ങള്‍ക്കിടയില് തന്റെ ജീവിത വഴികകളെക്കുറിച്ചും നേടിയ നേട്ടങ്ങളെക്കുറിച്ചും സങ്കല്‍പങ്ങളെക്കുറിച്ചും അഷ്‌റഫ് മാസ്റ്റര് വാചാലനായി. അംഗടിമുഗര് ഗവണ്‍മെന്റ് സ്‌കൂളില് പഠിക്കുമ്പോഴാണ് അഷ്‌റഫ് ജപ്പാനീസ് ആയോധനകലയായ കരാട്ടെയില് ആകൃഷ്ടനാകുന്നത്. സാമ്പത്തികമായി പിന്നാക്കം നില്‍ക്കുന്ന കുടുംബത്തില് നിന്നുള്ള ബാല്യമായതുകൊണ്ടുതന്നെ തന്റെ ശരീരം കരാട്ടെയ്ക്ക് അനുയോജ്യമാണെന്ന് അഷ്‌റഫ് തിരിച്ചറിഞ്ഞു. ബദിയഡുക്കയിലെ പി.കെ ആനന്ദ് മാസ്റ്റര് എന്ന ദിഷണാശാലിയായ ഗുരുവിന്റെ കീഴില് ഏറ്റവും മിടുക്കനായ ശിഷ്യനായി അഷ്‌റഫ് വളര്‍ന്നു. പ്രാദേശികമായി സംഘടിപ്പിച്ച ചാമ്പ്യന്‍ഷിപ്പുകളിലെല്ലാം എതിരാളികളെ ബഹുദൂരം പിന്നിലാക്കി അഷ്‌റഫ് മുന്നേറി. 2008 ല് ഫൈറ്റിംഗ് വിഭാഗത്തില് ആദ്യ ദേശീയ തല സ്വര്‍ണ്ണനേട്ടം. പിന്നീട് ഏഴ്തവണകൂടി ഈ ചെറുപ്പക്കാരന് വിജയിയുടെ സ്വര്‍ണമെഡല് തന്റെ കഴുത്തിലണിഞ്ഞു. 2016 ല് നെതര്‍ലാന്റില് നടന്ന ലോക കരാട്ടെ ചാമ്പ്യന്‍ഷിപ്പില് മത്സരിച്ചെങ്കിലും മെഡല് നേടാനായില്ല. പിന്നീട് രണ്ടുവര്‍ഷത്തിനപ്പുറം 2018ല് നെതര്‍ലാന്റില്‍വച്ചുതന്നെ ഇന്ത്യയ്ക്കായി വെങ്കലമെഡല് സ്വന്തമാക്കി പകരംവീട്ടി. ജര്‍മ്മനിയിലും ബെല്‍ജിയത്തിലും നടന്ന കരാട്ടെ സെമിനാറില് ഇന്ത്യയെ പ്രതിനിധീകരിച്ചതും അഷ്‌റഫാണ്. ലിംക ബുക്ക് ഓഫ് റെക്കോര്‍ഡ് , ഏഷ്യ ബുക്ക് ഓഫ് റെക്കോര്‍ഡ്, ഗിന്നസ് വേഴ്ഡ് റെക്കോര്‍ഡ് എന്നിവയിലും അഷ്‌റഫ് തന്റെ ശ്രമങ്ങള് നടത്തിയിട്ടുണ്ട്. നേട്ടങ്ങള് ഓരോന്നായി കൈവരിക്കുമ്പോഴും ഇദ്ദേഹത്തിന് താങ്ങും തണലുമായത് കുടുംബം തന്നെയാണ്.മാതാപിതാക്കളായ അബ്ദുള്ളയും റംലയും നെതര്‍ലാന്റ് സ്വദേശിനിയായ ഭാര്യ തസ്‌ലീന കൊളേനും സഹോദരികളായ സാജിതയും കമറുന്നീസയും നല്‍കിയ പ്രോത്സാഹനം തന്നെയാണ് അഷ്‌റഫിന്റെ വളര്‍ച്ചയ്ക്കുപിന്നില്. കഴിഞ്ഞ ഇരുപത്തിയേഴ് വര്‍ഷമായി വാടകവീട്ടിലാണ് ഇവരുടെ താമസം. ഉമ്മയുടെ അസുഖവും സഹോദരിമാരുടെ വിവാഹവുമെല്ലാം അഷ്‌റഫിനെ സാമ്പത്തികമായി തളര്‍ത്തിയിരുന്നു. എങ്കിലും നേടാന് ഒരുപാടുണ്ടെന്ന തിരിച്ചറിവ് മനക്കരുത്ത് നല്‍കി. വിദേശ രാജ്യങ്ങളില് നടക്കുന്ന ചാമ്പന്‍ഷിപ്പുകളില് പങ്കെടുക്കുന്നതിനായി സാമ്പത്തികമായി ഏറെ വിഷമതകള് അനുഭവിച്ചിരുന്നു അഷ്‌റഫ്. സുമനസ്സുക്കാളായ സൗഹൃദങ്ങളാണ് പലപ്പോഴും സഹായത്തിനെത്തിയത്. കരാട്ടെ അധ്യാപകനായും വിദ്യാര്‍ത്ഥിയായും അഷ്‌റഫ് ഇപ്പോഴും ഈ ആയോധന കലയ്ക്ക് ഒപ്പമുണ്ട്. സീതാംഗോളിയിലെ ബ്ലാക്ക് ബെല്‍ട്ട് കരാട്ടെ അക്കാദമിയില് സ്വയരക്ഷയ്ക്ക് എതിരാളികള്‍ക്കുനേരെ പ്രതിരോധം തീര്‍ക്കാന് കുരുന്നുകളെ പ്രാപ്തരാക്കാനുള്ള അഷ്‌റഫിന്റെ ശ്രമങ്ങളും ശ്രദ്ധേയമാണ്. കായിക രംഗത്ത് ഈ യുവാവ് നേടിയ ദേശീയ-അന്തര്‍ദേശീയ നേട്ടങ്ങള്‍ക്ക് നമ്മുടെ ഭരണകൂടം നല്‍കുന്ന പിന്തുണ പ്രാപ്തമാണോ ? സര്‍ക്കാര് സ്ഥാപനങ്ങളിലെ പ്യൂണ് ജോലിയിലെങ്കിലും ഈ ദേശീയ താരത്തെ പരിഗണിക്കേണ്ടതല്ലെ ? ഒന്നിലേറെ ഭവനപദ്ധതികള് നടപ്പിലാക്കിവരുന്ന നമ്മുടെ നാട്ടില് ഈ മെഡല്‍ജേതാവിനും ഒരുവീടുവെക്കാനുളള ഇടം നല്‍കേണ്ടേ ?\nമുഹമ്മദ് അഷ്‌റഫ് എന്ന കായിക പ്രതിഭയെ അടുത്തറിഞ്ഞ ശേഷം പുത്തിഗെയിലെ കുട്ടികളുടെ മനസ്സില് ഒരു ചിന്തമാത്രമേ ഉണ്ടായിരുന്നുള്ളൂ. എല്ലാര്‍ക്കും അഷ്‌റഫിനെപ്പോലെ കരാട്ടെ പഠിക്കണം. എതിരാളികളെ അടിച്ചുവീഴ്ത്തി മെഡലുകള് നേടണം. സ്വയം പ്രതിരോധത്തിന്റെ അടവുകള് സ്വായത്തമാക്കണം. നിര്‍ഭയത്തോടെ ജീവിതം പഠിക്കണം. അഷ്‌റഫ് ഒരു പാഠപുസ്തകമാണ്. സാഹചര്യങ്ങളെ മനക്കരുത്തുകൊണ്ട അതിജീവിക്കാന് പഠിപ്പിച്ചവന്. പ്രാരാബ്ധങ്ങളെ കൈക്കരുത്തുകൊണ്ട് നേരിടാന് പഠിപ്പിച്ചവന്. പ്രതിഭയുടെ കൈയ്യൊപ്പു ചാര്‍ത്തിയ പുസ്തകത്താളുകളില് നിന്നും ഇനിയുമേറെ പഠിക്കാനുണ്ട് അഷ്‌റഫിനെക്കുറിച്ച്....\nവിദ്യാര്‍ത്ഥികള്‍ക്കൊപ്പം സ്‌കൂള് പ്രധാനാധ്യാപിക ആര്.സിന്ധു, പിടിഎ പ്രസിഡന്റ് അബൂബക്കര് ഉറുമി, എസ്എംസി അംഗം നാരായണക്കുറുപ്പ് എന്നിവര് ചേര്‍ന്നാണ് മുഹമ്മദ് അഷ്‌റഫിനെ ആദരിച്ചത്. അധ്യാപകരായ എ.വി ബാബുരാജ്, പി.പി പ്രിയ, രാഹുല് ഉദിനൂര് , ടി.എന് ഉണ്ണികൃഷ്ണന് എന്നിവര് നേതൃത്വം നല്‍കി.


സ്‌കൂളില് മോഷണശ്രമം :: Janmabhumi Daily\nTuesday 30 May 2017 2:08 pm IST\nപരവൂര്: കൂനയില് മാവിന്‍മൂട് കൃഷിഭവന് സമീപത്തെ വ്യാസവിദ്യാമന്ദിര് സ്‌കൂളില് മോഷണശ്രമം. സ്‌കൂളിന്റെ മുന്‍വശത്തെ കതക് കുത്തിതുറന്നാണ് മോഷ്ടാക്കള് അകത്ത് കയറിയത്. ഓഫീസിലെ അലമാരയും മേശയും കബോര്‍ഡുകളും തുറന്നിട്ട നിലയിലാണ്. സ്‌കൂളിലെ അഡ്മിഷന് സമയമായതിനാല് പണം ഉണ്ടാകുമെന്ന് കരുതിയാണ് മോഷ്ടാക്കള് ഈ ശ്രമം നടത്തിയത്. തൊട്ടടുത്തുള്ള സുരേന്ദ്രന്‍പിള്ളയുടെ കടയിലും മോഷ്ടാക്കള് കയറി. കടയുടെ പൂട്ട് പൊളിച്ചായിരുന്നു മോഷണശ്രമം.\nവിവിഎസ്ഡി സ്‌കൂളില് വീണ്ടും മോഷണശ്രമം\nആളൊഴിഞ്ഞ വീടുകളില് പട്ടാപ്പകല് മോഷണശ്രമം\nഎരുമേലിയില് വീണ്ടും ഭിത്തിതുരന്ന് മോഷണശ്രമം\nപട്ടാപകല് മോഷണശ്രമം രണ്ടുപേര് പിടിയില്\nമോഷണശ്രമം : മോഷ്ടാക്കള് കാമറയില് കുടുങ്ങി


ഷംനാട്: വാജ്‌പേയിക്കും ചുട്ടമറുപടി | Hameed Ali Shamnad| Kasargode\nപി.എസ്.സി. അംഗത്തിന്റെ ബോര്‍ഡ് വെച്ച കാറില് സഞ്ചരിക്കാത്ത ഏക വ്യക്തിയായിരുന്നു ഷംനാട്.\nകാസര്‍കോട്: രാജ്യസഭയില് മികച്ച പ്രസംഗങ്ങള് നടത്തിയിട്ടുണ്ട് ഹമീദലി ഷംനാട്. അതുകണ്ട് ഒരിക്കല് മുന് പ്രധാനമന്ത്രി എ.ബി.വാജ്‌പേയി ഷംനാടിനരികില് എത്തി പറഞ്ഞു. 'you areagood man. You spoke very well, but inawrong patry.'(നിങ്ങള് നല്ല മനുഷ്യനാണ്. നന്നായി സംസാരിക്കുന്നു. എന്നാല് തെറ്റായ പാര്‍ട്ടിയിലാണ്).\nതാങ്കളെക്കുറിച്ച് തനിക്കുള്ള അഭിപ്രായവും ഇതുതന്നെയാണെന്ന അളന്നുമുറിച്ച മറുപടിയോടെയാണ് താന് അതിനെ നേരിട്ടതെന്ന് ഷംനാട് പറയുമായിരുന്നു. 1968 മുതല് 77 വരെയാണ് ഷംനാട് രാജ്യസഭാംഗമായിരുന്നത്. വാജ്‌പേയിക്കും എല്.കെ.അദ്വാനിക്കും കുറിക്കുകൊള്ളുന്ന മറുപടിയുമായി രാജ്യസഭയില് ഉയരുന്ന ഷംനാടിന്റെ ശബ്ദം എല്ലാവരും അന്ന് പ്രത്യേകം ശ്രദ്ധിച്ചിരുന്നു.\nപാര്‍ട്ടിക്കുപോലും വഴങ്ങാത്ത പി.എസ്.സി. അംഗമാണ് ഹമീദലി ഷംനാട് എന്ന് 1980-ല് 'മാതൃഭൂമി' വിശേഷിപ്പിച്ചിരുന്നു. എഴുത്തുപരീക്ഷയില് ഒന്നാംറാങ്ക് നേടിയ ഉദ്യോഗാര്‍ഥി അഭിമുഖത്തില് തോറ്റത് സംബന്ധിച്ചുള്ള വാര്‍ത്തയുടെ പശ്ചാത്തലത്തിലായിരുന്നു അത്. അന്നത്തെ പി.എസ്.സി. ചെയര്‍മാന് പാര്‍ട്ടിക്ക് വഴങ്ങുമെങ്കിലും ഷംനാട് അതിനുപോലും കൂട്ടാക്കില്ലെന്നാണ് മാതൃഭൂമി എഴുതിയത്. പി.എസ്.സി.യില് നടക്കുന്ന അഴിമതികള്‍ക്കെതിരെയായിരുന്നു മാതൃഭൂമി വാര്‍ത്താപരമ്പര.\nപി.എസ്.സി. അംഗത്തിന്റെ ബോര്‍ഡ് വെച്ച കാറില് സഞ്ചരിക്കാത്ത ഏക വ്യക്തിയായിരുന്നു ഷംനാട്. അര്‍ഹതപ്പെട്ടവര്‍ക്ക് ജോലി ലഭ്യമാക്കാന് എല്ലാ താത്പര്യങ്ങളും മാറ്റിവെച്ച് അദ്ദേഹം മുന്നില് നിന്നു.